text:
“መዓልቲ መዓልቲ ንሓድሕድኩም ተተባብዑ”
“ንህዝቢ ዚንገር ገለ ዜተባብዕ ቃል እንተ ኣልዩኩም፡ ንገሩ።” —ግብ. 13:15።
መዝሙር፦ 53, 45
1, 2. ምትብባዕ ስለምንታይ ኣገዳሲ ኸም ዝዀነ ግለጽ።
ክርስቲና [1] ዝስማ ጓል 18 ዓመት ጐርዞ ኸምዚ በለት፦ “ወለደይ ኣተባቢዖምኒ ኣይፈልጡን እዮም፣ እኳ ደኣስ፡ ብዙሕ ይወቕሱኒ ነይሮም። እቲ ቓላቶም ከኣ ዚጐድእ እዩ ነይሩ። ብስለት ከም ዘይብለይን ከም ዘይርድኣንን ኣመና ኸም ዝረጐድኩን ይነግሩኒ ነይሮም። በዚ ምኽንያት እዚ ድማ፡ ብዙሕ ሳዕ እበኪ ነይረ፣ ክዛረቦም እውን ኣይደልን እየ ነይረ። ዘይረብሕ ኰይኑ ድማ ይስምዓኒ ነይሩ።” ኣብ ህይወትካ ምትብባዕ ዘይምርካብሲ፡ ክሳዕ ክንደይ ዚደቍስ ኰን እዩ!
2 በቲ ኻልእ ሸነኽ ግና፡ ምትብባዕ ጽቡቕ ጽልዋ ኣለዎ። ሩበን ከምዚ በለ፦ “ንሓያሎ ዓመታት ከም ዘይረብሕ ኰይኑ ይስምዓኒ ነይሩ። ሓደ መዓልቲ ግና፡ ምስ ሓደ ሽማግለ ኽሰብኽ ከለኹ፡ እቲ ሽማግለ ጕህየ ኸም ዘለኹ ኣስተብሃለ። ስምዒተይ ክገልጸሉ ኸለኹ ድማ ብድንጋጽ ሰምዓኒ። ድሕሪኡ፡ እንታይ ጽቡቕ ነገራት እገብር ከም ዘለኹ ኣዘኻኸረኒ። ነቲ የሱስ ካብ ብዙሓት ጨራሩ ኸም እንበልጽ እተዛረቦ ዘረባ እውን ኣዘኻኸረኒ። ነዛ ጥቕሲ እዚኣ ወትሩ እየ ዝዝክራ፣ ሕጂ እውን እንተ ዀነ ልበይ ትትንክፈኒ እያ። ቃላት እቲ ሽማግለ ሓያል ጽልዋ እዩ ኣሕዲሩለይ።”—ማቴ. 10:31።
3. (ሀ) ሃዋርያ ጳውሎስ ብዛዕባ ምትብባዕ እንታይ እዩ ኢሉ፧ (ለ) ኣብዛ ዓንቀጽ እዚኣ እንታይ ኢና ኽንምርምር፧
3 መጽሓፍ ቅዱስ፡ ኣዘውቲርካ ምትብባዕ ኣገዳሲ ምዃኑ ይገልጽ እዩ። ሃዋርያ ጳውሎስ ንእብራውያን ክርስትያናት፡ “ኣሕዋተየ፡ ካባኻትኩም ሓደ እኳ ኻብቲ ህያው ኣምላኽ ብምርሓቕ፡ ዘይኣምን እኩይ ልቢ ኸይህልዎ፡ ተጠንቀቑ፣ ግናኸ፡ ካባኻትኩም ሓደ እኳ ብሓጢኣት ተታሊሉ ኸይተርር፡ . . . መዓልቲ መዓልቲ ንሓድሕድኩም ተተባብዑ” ኢሉ ጸሓፈሎም። (እብ. 3:12, 13) ካልኦት እተዛረብዎ ቓላት ብኸመይ ከም ዘተባብዓካ እንተ ዘኪርካ፡ እቲ ንሓድሕድና ኽንተባባዕ እተዋህበና ምኽሪ ኽሳዕ ክንደይ ኣገዳሲ ምዃኑ ኺርድኣካ እዩ። እምበኣር ነዘን ዚስዕባ ሕቶታት ንመርምር፦ ምትብባዕ ኣገዳሲ ዝዀነ ስለምንታይ እዩ፧ ካብቲ የሆዋን የሱስን ጳውሎስን ንኻልኦት ዘተባብዑሉ መገዲ እንታይ ክንምሃር ንኽእል፧ ውጽኢታዊ መተባብዒ ኽንህብ እንኽእል ብኸመይ ኢና፧
ሰባት መተባብዒ የድልዮም
4. መተባብዒ ዜድልዮ መን እዩ፧ ምትብባዕ ዳርጋ ዚጠፍእ ዘሎ ስለምንታይ እዩ፧
4 ኵላትና መተባብዒ የድልየና እዩ። ብፍላይ ክንዓቢ ኸለና መተባብዒ የድልየና እዩ። ቲሞቲ ኢቫንስ ዝስሙ መምህር፡ “ከምቲ ተኽሊ ማይ ዜድልዮ፡ ቈልዑ . . . እውን መተባብዒ የድልዮም እዩ። ውሉዳት መተባብዒ ዚውሃቦም እንተ ዀይኑ፡ ከም ዚጠቕሙን ዜማስዎም ሰብ ከም ዘሎን ኰይኑ ኺስምዖም ይኽእል እዩ” ኢሉ ገለጸ። ይኹን እምበር፡ ኣብ ጽንኩር ግዜ ኢና እንነብር ዘለና። ሰባት ፈተውቲ ርእሶምን ፍቕሪ ንስድራ ቤቶም ዘይብሎምን ኰይኖም ኣለዉ፣ ምትብባዕ ድማ ዳርጋ ጠፊኡ እዩ ዘሎ። (2 ጢሞ. 3:1-5) ገሊኦም ወለዲ፡ ወለዶም ዘየተባብዕዎም ስለ ዝነበሩ፡ ንሳቶም እውን ንውሉዳቶም ኣይንእዱን እዮም። ሓያሎ ሰራሕተኛታት ስለ ዘይንኣዱ፡ ኣብ ስራሕ ምትብባዕ ዚብሃል ከም ዘየለ ይዛረቡ እዮም።
5. ምትብባዕ እንታይ የጠቓልል፧
5 ምትብባዕ ኪብሃል ከሎ፡ ንሓደ ሰብ ስለቲ ዝገበሮ ጽቡቕ ነገራት ምንኣድ የጠቓልል። ንኻልኦት ብዛዕባ እቲ ዘለዎም ጽቡቕ ባህርያት ብምንኣድ ወይ ‘ተስፋ ንዝቘረጹ ብምጽንናዕ’ እውን ከነተባብዕ ንኽእል ኢና። (1 ተሰ. 5:14፡ እ.ጽ.) እታ “ምትብባዕ” ተባሂላ እትትርጐም ናይ ግሪኽኛ ቓል፡ ቃል ብቓሉ፡ “ኣብ ጐድንኻ ኪኸውን ጻውዒት ምቕራብ” ዚብል ትርጉም እዩ ዘለዋ። ኣብ ጐድኒ ኣሕዋትናን ኣሓትናን ኴንና ኸነገልግል ከለና፡ ዜተባብዕ ዘረባ ኽንዛረብ ኣጋጣሚ ንረክብ ኢና። (መክብብ 4:9, 10 ኣንብብ።) ዚምሽእ ኣጋጣሚ ተጠቒምና ንኻልኦት ስለምንታይ ከም እነፍቅሮምን ከም እነድንቖምን ንዛረቦም ዲና፧ ነዛ ሕቶ እዚኣ ቕድሚ ምምላስና ግና፡ ብዛዕባ እታ፡ “ብግዜኡ ዚዝረብ ቃል . . . ክንደይ ኰን ጽቡቕ እዩ” እትብል ምሳሌ ምሕሳብና ጽቡቕ እዩ።—ምሳ. 15:23።
6. ድያብሎስ ተስፋ ኬቝርጸና ዚደሊ ስለምንታይ እዩ፧ ኣብነት ሃብ።
6 ሰይጣን ድያብሎስ፡ ተስፋ ምቝራጽ ብመንፈሳዊ መዳይን ብኻልእ መገድን ክሳዕ ክንደይ ኬዳኽመና ኸም ዚኽእል ስለ ዚፈልጥ፡ ተስፋ ኬቝርጸና እዩ ዚደሊ። ምሳሌ 24:10፡ “ብመዓልቲ ጭንቂ ተስፋ እንተ ቘሪጽካ፡ ሓይልኻ ቝሩብ ይኸውን” ትብለና። ሰይጣን ነቲ ጻድቕ ዝነበረ እዮብ ብመዓትን ብኽስን ተስፋ ኬቝርጾ እኳ እንተ ፈተነ፡ ተንኰሉ ግና ኣይሰለጦን። (እዮ. 2:3፣ 22:3፣ 27:5) ንኣባላት ስድራ ቤትናን ጉባኤናን ብምትብባዕ፡ ንግብሪ ድያብሎስ ክንጻረሮ ንኽእል ኢና። ከምኡ ምስ እንገብር፡ ቤትናን ኣዳራሽ መንግስቲ ኣምላኽን ሰላምን ደሓንን ዚርከቦ ቦታ ኪኸውን እጃምና ኸነበርክት ንኽእል ኢና።
ኣብ መጽሓፍ ቅዱስ እንረኽቦም ኣብነታት
7, 8. (ሀ) የሆዋ ንምትብባዕ ኣገዳሲ ገይሩ ኸም ዚርእዮ ዚሕብር ኣብ መጽሓፍ ቅዱስ ዚርከብ ኣብነት እንታይ እዩ፧ (ለ) ወለዲ ኣብነት የሆዋ ምእንቲ ኺስዕቡ እንታይ ኪገብሩ ይኽእሉ፧ (ኣብ መእተዊ ዘላ ስእሊ ርአ።)
7 የሆዋ። ሓደ ኻብቶም ጸሓፍቲ መጽሓፍ መዝሙር፡ “የሆዋ ነቶም ስቡር ዝልቦም ቀረባኦም እዩ፣ ነቶም ተስፋ ዝቘረጹ ኸኣ የድሕኖም” ኢሉ ዘመረ። (መዝ. 34:18፡ እ.ጽ.) ኤርምያስ ምስ ፈርሀን ተስፋ ምስ ቈረጸን ከኣ፡ የሆዋ ነቲ እሙን ዝነበረ ነብዪ ዝያዳ ምትእምማን ኪረክብ ሓጊዝዎ እዩ። (ኤር. 1:6-10) ኣምላኽ መልኣኹ ልኢኹ ነቲ ብዕድመ ደፊኡ ዝነበረ ነብዪ ዳንኤል ምስ ኣበርትዖ፡ ዳንኤል ክሳዕ ክንደይ ከም እተተባብዐ እሞ ሕስብ ኣብሎ! እቲ መልኣኽ ንዳንኤል “ኣዚኻ እተፈቶኻ” ወይ “ኣዚኻ ዝኸበርካ” እዩ ኢልዎ። (ዳን. 10:8, 11, 18, 19፣ እ.ጽ.) ንስኻኸ ሓይሎም ንዝደኸመ ኣስፋሕትን ፈለምትን ኣረጋውያን ኣሕዋትን ኣሓትን ከተተባብዕ ትኽእልዶ፧
8 ኣምላኽ ምስ ወዱ ንመዋእላት ብሓንሳእ ስለ ዝዓየየ፡ ንየሱስ ኣብ ምድሪ ኸሎ ኺንእዶን ኬተባብዖን ከም ዘየድልዮ ዀይኑ ኣይተሰምዖን። የግዳስ፡ የሱስ፡ ኣቦኡ ኻብ ሰማይ፡ “ዝሰምሮ ፍቑር ወደይ እዚ እዩ” ኺብል ከሎ ኽልተ ሳዕ ሰሚዑ እዩ። (ማቴ. 3:17፣ 17:5) በዚ ኸምዚ ድማ፡ ኣምላኽ ንየሱስ ንኢድዎን ጽቡቕ ይገብር ከም ዘሎ ኣረጋጊጽሉን እዩ። የሱስ ነዚ ቓላት እዚ ኣብ ክልተ ኣጋጣሚ፡ ማለት ኣገልግሎቱ ኣብ ዝጀመረሉ እዋንን ምድራዊ ህይወቱ ኣብ ዝወድኣሉ ዓመትን ምስ ሰምዐ ኣዝዩ ተተባቢዑ ኪኸውን ኣለዎ። የሱስ ኣብታ ቕድሚ ሙማቱ ዝነበረት ምሸት ኪሳቐ ኸሎ እውን፡ የሆዋ መልኣኹ ልኢኹ ኣበርቲዕዎ እዩ። (ሉቃ. 22:43) ወለዲ ዘበልና፡ ንውሉዳትና ኣዘውቲርና ብምትብባዕን ጽቡቕ ኪገብሩ ኸለዉ ብምንኣድን ኣብነት የሆዋ ኽንስዕብ ኣሎና። ኣብ ቤት ትምህርቲ መዓልቲ መዓልቲ ንንጽህናኦም ዚፍትን ፈተና ዜጋጥሞም እንተ ዀይኑ ድማ፡ ተወሳኺ ደገፍ ንግበረሎም።
9. ካብቲ የሱስ ንሃዋርያቱ ዝሓዘሉ መገዲ እንታይ ክንምሃር ንኽእል፧
9 የሱስ። የሱስ ኣብታ በዓል ዝኽሪ ዘቘመላ ምሸት፡ ሓደ ኻብቲ ኣብ ሃዋርያቱ ዝረኣዮ ሕማቕ ባህርያት ትዕቢት እዩ ነይሩ። ንሱ ብትሕትና ኣእጋሮም እኳ እንተ ሓጸበ፡ መኖም ዝዓበየ ኸም ዝዀነ ይካትዑ ነበሩ፣ ጴጥሮስ ድማ እምብዛ ብርእሱ ይተኣማመን ነበረ። (ሉቃ. 22:24, 33, 34) ይኹን እምበር፡ የሱስ ነቶም እሙናት ሃዋርያቱ ብፈተናኡ ምስኡ ስለ ዝጸንዑ ንኢድዎም እዩ። ብዘይካዚ፡ ንሱ ኻብ ዝገበሮ ግብርታት ዚዓቢ ግብርታት ከም ዚገብሩ ተነብዩን ኣምላኽ ከም ዜፍቅሮም ኣረጋጊጽሎምን እዩ። (ሉቃ. 22:28፣ ዮሃ. 14:12፣ 16:27) ንሕና እውን፡ ‘ኣብ ድኽመታት ውሉዳተይን ካልኦትን ኣብ ክንዲ ዘተኵር፡ ንዓታቶም ብምንኣድ ንየሱስ ክመስሎዶ ኣይግብኣንን፧’ ኢልና ንርእስና ኽንሓትታ ኣሎና።
10, 11. ሃዋርያ ጳውሎስ ንኻልኦት ምትብባዕ ኣገዳሲ ገይሩ ይርእዮ ኸም ዝነበረ ዚሕብር እንታይ እዩ፧
10 ሃዋርያ ጳውሎስ። ሃዋርያ ጳውሎስ ብዛዕባ ክርስትያን ብጾቱ ጽቡቕ ተዛሪቡ እዩ። ምስ ገሊኣቶም ንሓያሎ ዓመታት ስለ እተጓዕዘ፡ ድኽመታቶም ይፈልጥ ከም ዝነበረ ዜጠራጥር ኣይኰነን፣ ኰይኑ ግና፡ ብዛዕባኦም ጽቡቕ እዩ ተዛሪቡ። ንኣብነት፡ ጳውሎስ ብዛዕባ ጢሞቴዎስ ኪገልጽ ከሎ፡ “ፍቑረይን እሙን ውሉደይን” ኢልዎ ኣሎ፣ ብዛዕባ ኻልኦት ክርስትያናት ናይ ሓቂ ኸም ዚሓሊ እውን ገሊጹ ኣሎ። (1 ቈረ. 4:17፣ ፊል. 2:19, 20) ንጉባኤ ቈረንቶስ ብዛዕባ ቲቶስ ኪገልጸላ ኸሎ ከኣ፡ “ንሱ ብጻየይን ንጥቕምኹም መዓይይተይን እዩ” ኢሉ ኣሎ። (2 ቈረ. 8:23) ጢሞቴዎስን ቲቶስን፡ ጳውሎስ ብዛዕባኦም እንታይ ከም ዚሓስብ ምስ ፈለጡስ ክሳዕ ክንደይ ኰን ተተባቢዖም ይዀኑ!
11 ጳውሎስን በርናባስን ናብቲ ብግፍዒ መጥቃዕቲ ወሪድዎም ዝነበረ ቦታ ተመሊሶም ብምኻድ ንህይወቶም ኣብ ሓደጋ ኣእትዮምዋ እዮም። ንኣብነት፡ ኣብ ልስጥራ ከቢድ ምጽራር እኳ እንተ ኣጋጠሞም፡ ነቶም ሓደስቲ ደቀ መዛሙርቲ ኣብ እምነት ኪጸንዑ ምእንቲ ኼተባብዕዎም ናብኡ ተመሊሶም ከይዶም እዮም። (ግብ. 14:19-22) ኣብ ኤፌሶን ድማ ጳውሎስ ናዕቢ ኣጋጢምዎ እዩ። ኣብ ግብሪ ሃዋርያት ምዕራፍ 20 ፍቕዲ 1ን 2ን ከምዚ ነንብብ፦ “እቲ ናዕቢ ምስ ሃድአ፡ ጳውሎስ ነቶም ደቀ መዛሙርቲ ልኢኹ ጸውዖም፣ ምስ ኣተባብዖምን ምስ ተሰናበቶምን ከኣ፡ ናብ መቄዶንያ ነቐለ። ነቶም ኣብቲ ዞባታት እቲ ዚነብሩ ብብዙሕ ቃል እናኣተባብዖም ሓሊፉ፡ ናብ ግሪኽ መጸ።” እወ፡ ጳውሎስ፡ መተባብዒ ምሃብ ኣዝዩ ኣገዳሲ ኸም ዝዀነ ይፈልጥ ነይሩ እዩ።
ሎሚ ንኻልኦት ምትብባዕ
12. ኣኼባታትና መተባብዒ ኽንህብን ክንቅበልን ዜኽእለና ብኸመይ እዩ፧
12 እቲ ሰማያዊ ኣቦና ስሩዕ ኣኼባ ኽንገብር መሰናድዎ ዝገበረልና ሓደ ምኽንያት፡ መተባብዒ ኽንህብን ክንቅበልን ኢሉ እዩ። (እብራውያን 10:24, 25 ኣንብብ።) ንሕና እውን ከምቶም ቀዳሞት ሰዓብቲ የሱስ፡ ምእንቲ ኽንምሃርን ክንተባባዕን ብሓንሳእ ንእከብ ኢና። (1 ቈረ. 14:31) ኣብ መእተዊ እዛ ዓንቀጽ እዚኣ እተጠቕሰት ክርስቲና ኸምዚ በለት፦ “ኣኼባታትና ኣዝየ ዝፈትዎ፡ ኣብኡ ፍቕርን ምትብባዕን ስለ ዝረክብ እየ። ሓድሓደ ግዜ፡ ተጨኒቐ ኸለኹ ናብ ኣዳራሽ መንግስቲ ኣምላኽ እኸይድ እየ። ሽዑ ግና፡ ኣሓት ቀሪበን ይሓቝፋንን ከም ዜጸብቐለይ ይነግራንን እየን። ከም ዚፈትዋንን ዝገበርክዎ መንፈሳዊ ዕቤት ብምርኣየን ከም እተሓጐሳን ድማ ይነግራኒ። እዚ መተባብዒ እዚ፡ ጭንቀተይ የፍኵሰለይ እዩ።” ኵላትና ‘ንሓድሕድና ኣብ ምትብባዕ’ እጃምና ኸነበርክት ከለናስ ክሳዕ ክንደይ ኰን ባህ ዜብል እዩ!—ሮሜ 1:11, 12።
13. ምኩራት ኣገልገልቲ ኣምላኽ መተባብዒ ዜድልዮም ስለምንታይ እዩ፧
13 ምኩራት ኣገልገልቲ ኣምላኽ እውን መተባብዒ የድልዮም እዩ። ንእያሱ ኸም ኣብነት ንርአ። እያሱ ንኣምላኽ ንሓያሎ ዓመታት ብተኣማንነት ኣገልጊልዎ እዩ። ይኹን እምበር፡ የሆዋ ንሙሴ፡ “ቀቅድሚ እዚ ህዝቢ እዚ ዚሳገርን ነታ እትርእያ ምድሪ ዜውርሶምን እያሱ እዩ እሞ፡ ንዕኡ መዝዞ፡ ኣተባብዓዮ፡ ኣበርትዓዮ እውን” ኢሉ ብምንጋር ንእያሱ ኼተባብዖ ነጊርዎ እዩ። (ዘዳ. 3:28) እያሱ ንእስራኤላውያን መሪሑ ነታ ምድሪ ተስፋ ምእንቲ ኺቈጻጸራ ዓብዪ ሓላፍነት ተዋሂብዎ እዩ። ዕንቅፋታት የጋጥሞ ነይሩ እዩ፣ እንተ ወሓደ ሓንሳእ ከኣ ኣብ ውግእ ተሳዒሩ እዩ። (እያ. 7:1-9) ስለዚ ድማ እዩ መተባብዕን መበራትዕን ዜድልዮ ዝነበረ። እምበኣር፡ ነቶም ንመጓሰ ኣምላኽ ኪኣልዩ ኣበርቲዖም ዚጽዕሩ ሽማግለታትን ሓለውቲ ወረዳን ብብሕቲ ነተባብዓዮም። (1 ተሰሎንቄ 5:12, 13 ኣንብብ።) ሓደ ሓላው ወረዳ፡ “ሓድሓድ ግዜ፡ ኣሕዋትና ምስጋናኦም ዚገልጽ ደብዳበ ብምሃብ በቲ ዝገበርናሎም ምብጻሕ ክሳዕ ክንደይ ከም እተሓጐሱ ይገልጹልና እዮም። ነዚ ደብዳበታት እዚ ድማ ነቐምጦን ክንድቈስ ከለና ነንብቦን ኢና። ናይ ሓቂ ምንጪ ምትብባዕ እዩ” በለ።
14. እቲ እንህቦ ምኽሪ ውጽኢታዊ ምእንቲ ኪኸውን ናእዳን መተባብዕን ምሃብ ኣገዳሲ ምዃኑ ዚሕብር እንታይ እዩ፧
14 ክርስትያን ሽማግለታትን ወለድን፡ እቲ ዚህብዎ ቕዱስ ጽሑፋዊ ምኽሪ ውጽኢታዊ ምእንቲ ኪኸውን ናእዳን መተባብዕን ምሃብ ኣገዳሲ ምዃኑ የስተብህሉ እዮም። ጳውሎስ ንሰብ ቈረንቶስ፡ ነቲ ዝሃቦም ምኽሪ ኣብ ግብሪ ብምውዓሎም ምስ ነኣዶም፡ ቅኑዕ ዘበለ ኺገብሩ ተተባቢዖም ኪዀኑ ኣለዎም። (2 ቈረ. 7:8-11) ክልተ ውሉዳት ዘለውዎ ኣንድርያስ ከምዚ በለ፦ “መተባብዒ ንውሉዳት ብመንፈሳውን ብስምዒታውን መዳይ ኪዓብዩ ይሕግዞም እዩ። ምትብባዕ ምስ እትህብ ምኽርኻ ተቐባልነት ይህልዎ። ደቅና ቕኑዕ ዘበለ እንታይ ምዃኑ ዚፈልጡ እኳ እንተ ዀኑ፡ ቅኑዕ ዘበለ ኺገብሩ ዚጽዕሩ ግና ወትሩ ስለ እነተባብዖም እዩ።”
ውጽኢታዊ መተባብዒ ኽትህብ እትኽእል ብኸመይ ኢኻ፧
15. ንኻልኦት ንምትብባዕ ክንወስዶ እንኽእል ሓደ ስጕምቲ እንታይ እዩ፧
15 ነቲ ኻልኦት ዚገብርዎ ጽቡቕ ጻዕርን ኣመንቲ ዝዀኑ ብጾትካ ንዘለዎም ጽቡቕ ባህርያትን ኣማስወሉ። (2 ዜና 16:9፣ እዮ. 1:8) ረብሓታት መንግስቲ ኣምላኽ ንምድጋፍ እንገብሮ ጻዕርን ኣበርክቶን ድሩት እንተ ዀነ እውን፡ የሆዋን የሱስን ነቲ እንገብሮ ጻዕሪ ኣኽቢሮም እዮም ዚርእይዎ። (ሉቃስ 21:1-4፣ 2 ቈረንቶስ 8:12 ኣንብብ።) ንኣብነት፡ ገሊኦም ብዕድመ ዝደፍኡ ኣሕዋትናን ኣሓትናን ኣዘውቲሮም ኣብ ኣኼባታት ኪእከቡን ኣብ ኣገልግሎት ኪካፈሉን ብዙሕ ጻዕሪ ይገብሩ እዮም። እሞኸ ኽንንእዶምን ከነተባብዖምንዶ ኣይግብኣናን፧
16. ንኻልኦት ክንንእድ ዘሎና ስለምንታይ ኢና፧
16 ንዝረኸብካዮ ኣጋጣሚ ንኻልኦት ንምትብባዕ ተጠቐመሉ። ሓደ ሰብ ዜንእድ ነገር ኪገብር እንተ ርኢና ንንኣዶ። ጳውሎስን በርናባስን ኣብ ኣንጾክያ ናይ ጲሲድያ ኣብ ዝነበሩሉ እዋን እንታይ ከም ዘጋጠመ እሞ ንርአ። መራሕቲ እቲ ኣብኡ ዝነበረ ምኵራብ ንዓታቶም፡ “ኣቱም ሰባት፡ ኣቱም ኣሕዋትና፡ ንህዝቢ ዚንገር ገለ ዜተባብዕ ቃል እንተ ኣልዩኩም፡ ንገሩ” በልዎም። ጳውሎስ ከኣ ጽቡቕ መደረ ሃበ። (ግብ. 13:13-16, 42-44) ንሕና እውን ዜተባብዕ ቃል ክንዛረብ ንኽእል እንተ ዄንና፡ ስለምንታይ ዘይንዛረብ፧ ንኻልኦት ናይ ምትብባዕ ልማድ እንተ ኣጥሪና፡ ካልኦት እውን ብግዲኦም ኬተባብዑና እዮም።—ሉቃ. 6:38።
17. ናእዳና ዝያዳ ትርጉም ዘለዎ ኪኸውን ዚኽእል ብኸመይ እዩ፧
17 ካብ ልብኻን ብንጹርን ተዛረብ። ሓፈሻዊ ዝዀነ ቓላት ምትብባዕን ናእዳን ጠቓሚ እኳ እንተ ዀነ፡ እቲ የሱስ ኣብ ጉባኤ ትያትራ ናብ ዝነበሩ ክርስትያናት ዝለኣኾ መልእኽቲ ግና ንጹር መተባብዒ ምሃብ ዝሓሸ ኸም ዝዀነ እዩ ዜርኢ። (ራእይ 2:18, 19 ኣንብብ።) ንኣብነት፡ ወለዲ እንተ ዄንና፡ ንውሉዳትና ብዛዕባ እቲ ዚገብርዎ ዘለዉ መንፈሳዊ ዕቤት ከነማስዎም ንኽእል ኢና። ንሓንቲ ንጽል ሓብቲ፡ ጸገማት እናተጻወረት ንደቃ ብዛዕባ እተዕብየሉ ዘላ መገዲ ዝተንከፈና ነገር ክንነግራ ንኽእል ኢና። ከምዚ ዝኣመሰለ ናእዳን ምትብባዕን ብዙሕ ኪጠቅም ይኽእል እዩ።
18, 19. ነቶም መተባብዒ ዜድልዮም ክንሃንጾም እንኽእል ብኸመይ ኢና፧
18 የሆዋ ንሙሴ፡ ንእያሱ ኼተባብዖን ኬበርትዖን ነጊርዎ ነይሩ እዩ። ንዓና ግና ንሓደ ሰብ ከነተባብዕ ብብሕትና ኣይነግረናን እዩ። ይኹን እምበር፡ ኣመንቲ ንዝዀኑ ብጾትናን ንኻልኦትን ዜተባብዕ ቃላት ክንዛረቦም ከለና ኣምላኽ ይሕጐስ እዩ። (ምሳ. 19:17፣ እብ. 12:12) ንኣብነት፡ ንሓደ ተዛራባይ መደረኡ እንታይ ምኽሪ ኸም ዝሃበና ወይ ንሓደ ጥቕሲ ኽንርዳእ ብኸመይ ከም ዝሓገዘና ኽንነግሮ ንኽእል ኢና። ሓንቲ ሓብቲ ንሓደ በጻሒ ተዛራባይ፡ “ንሒደት ደቓይቕ እኳ እንተ ተዘራረብና፡ ጓህየይ ርኢኻ ኣጸናኒዕካንን ኣበራቲዕካንን ኢኻ። ኣብ መድረኽን ብብሕትን ብለውሃት እተዛረብካዮ ዘረባ፡ ካብ የሆዋ እተላእከ ህያብ ዀይኑ እዩ ተሰሚዑኒ” በለቶ።
19 ነቲ ጳውሎስ፡ “ከምቲ እትገብርዎ ዘለኹም፡ ንሓድሕድኩም ተተባብዑን ተሃናነጹን” ኢሉ ዝሃቦ ምኽሪ ኣብ ግብሪ ንምውዓል እንተ ቘሪጽና፡ ንኻልኦት ብመንፈሳዊ መዳይ ክንሃንጸሉ እንኽእል ብዙሕ መገድታት ክንረክብ ኢና። (1 ተሰ. 5:11) እወ፡ ኵላትና፡ ‘መዓልቲ መዓልቲ ንሓድሕድና ንተባባዕ’ እንተ ዄንና፡ ንየሆዋ ኸነሐጕሶ ኢና።
^ [1] (ሕጡብ ጽሑፍ 1) ገሊኡ ስማት ተቐዪሩ እዩ።


c: text/html

text:
ገንዘብ ክልቃሕዶ፧
“ካብ ካልእ ገንዘብ ምልቃሕ ከም መርዓ፡ ዕዳኻ ምኽፋል ከኣ ከም ሓዘን እዩ።” —ምስላ ስዋሂሊ።
ተቐማጦ ምብራቕ ኣፍሪቃ፡ ነዛ ምስላ እዚኣ ኣጸቢቖም እዮም ዚፈልጥዋ፣ ኣብ መላእ ዓለም ዚነብሩ ሰባት እውን እንተ ዀኑ፡ ተመሳሳሊ ኣረኣእያ ኸም ዘለዎም ኣየጠራጥርን እዩ። ንስኻኸ ኻብ ፈታዊኻ ወይ ካብ ካልእ ምንጪ፡ ገንዘብ ክትልቃሕ ከለኻ ኸምኡ ድዩ ዚስምዓካ፧ ሓድሓደ እዋን ገንዘብ ክንልቃሕ ዚሓይሽ እኳ እንተ መሰለ፡ ከምኡ ምግባር ዝበለጸ ኣማራጺ ድዩ፧ ካብ ካልኦት ገንዘብ ምልቃሕ፡ እንታይ ሓደጋታት እዩ ዘለዎ፧
ገንዘብ ምልቃሕ ብዛዕባ ዘለዎ ሓደጋ ዜጕልሕ ካልእ ምስላ ስዋሂሊ እውን ኣሎ። “ንርእስኻ ኢልካ ዀነ ንኻልእ ገንዘብ ምልቃሕ፡ ዕርክነት የበላሹ” ይብል። ከም ሓቂ ኸኣ፡ ዕዳ ንዕርክነትን ንርክብን ኣብ ሓደጋ ኼእትዎ ይኽእል እዩ። ዋላ እውን ዝበለጸ መደብን ቅንዕናን ይሃሉኻ፡ ነገራት ከምቲ እተሓስበ ዚኸውን፡ ኵሉ ሳዕ ኣይኰነን። ንኣብነት፡ እቲ ዕዳ ዚኽፈለሉ እዋን እንተ ሓሊፉ፡ እቲ ኣለቃሒ ኺሓርቕ ይኽእል እዩ። ብዘይካዚ፡ ቂም ምሓዝ ኪመጽእ ይኽእል እዩ፣ ኣብ መንጎ እቲ ተለቃሕን ኣለቃሕን፡ ሕሉፍ ሓሊፉ እውን ኣብ መንጎ ስድራ ቤቶም ዘሎ ርክብ እውን ኪሕርፍፍ ይኽእል እዩ። ስለዚ፡ ዕዳ ቐንዲ ጠንቂ ምስሕሓብ ስለ ዝዀነ፡ ጸገማት ገንዘብ ኬጋጥመና ኸሎ፡ ንልቓሕ ከም ናይ መወዳእታ ኣማራጺ ጌርና ኽንርእዮ ደኣ እምበር፡ ተጓዪና ኽንልቃሕ የብልናን።
ካብ ካልእ ገንዘብ ምልቃሕ፡ ነቲ ሓደ ሰብ ምስ ኣምላኽ ዘለዎ ርክብ እውን ኣብ ሓደጋ ኼእትዎ ይኽእል እዩ። ብኸመይ፧ ብቐዳምነት፡ መጽሓፍ ቅዱስ፡ ደይመደይ ኢሉ ወይ እናፈለጠ ዕዳኡ ዘይኸፍል ሰብ፡ እኩይ ምዃኑ ይገልጽ እዩ። (መዝሙር 37:21) ብዘይካዚ፡ “ተለቃሒ . . . ባርያ እቲ ዜለቅሖ እዩ” ይብል። (ምሳሌ 22:7) ተለቃሒ፡ ዕዳኡ ኽሳዕ ዘይከፈለ፡ ነቲ ኣለቃሒኡ ግዴታ ኣለዎ። “እግሪ ኻልእ ሰብ እንተ ተለቂሕካ፡ ንሱ ናብ ዚደልዮ ኢኻ እትኸይድ” ዚብል ካልእ ምስላ ኣፍሪቃውያን ኣሎ። እዚ ምስላ እዚ፡ ብዙሕ እተዓድየ ሰብ፡ ዝደለዮ ኺገብር ከም ዘይክእል እዩ ዚሕብር።
ዕዳኻ ምኽፋል፡ ቀዳምነት ክትህቦ ዘሎካ ጕዳይ እዩ። ከምኡ እንተ ዘይጌርካ፡ ጸገማት ኬጋጥም ይኽእል እዩ። ዕዳ እናሓደረ ብዙሕ ጭንቀትን ድቃስ ዘይብሉ ለይትን ልዕሊ ዓቕምኻ ምስራሕን ኬስዕብ ይኽእል እዩ፣ ብዘይካዚ፡ ሰብኣይን ሰበይትን ከም ዚቋየቑ፡ ስድራ ቤታት ድማ ከም ዚበታተና ኺገብር ይኽእል እዩ፣ ሕጋዊ ስጕምቲ ወይ ማእሰርቲ እውን ኬስዕብ ይኽእል እዩ። ስለዚ፡ እተን ኣብ ሮሜ 13:8 ዚርከባ፡ “ንሓድሕድኩም ምፍቓር እንተ ዘይኰይኑ፡ ንሓደ እኳ ገለ ዕዳ ኣይሃልኹም” ዚብላ ቓላት፡ ጥበብ ዝሓዘላ እየን።
ኣድላዪ ድዩ፧
ነዚ ዅሉ ኣብ ግምት ብምእታው፡ ንልቓሕ ብዚምልከት ጥንቁቓት ክንከውን ኣሎና። ከምዚ ዚስዕብ ኢልና ኽንሓትት ጽቡቕ እዩ፦ ‘ብሓቂ ኽልቃሕ የድልየኒ ድዩ፧ ንስድራ ቤተይ ክከናኸን ኢለ ድየ ኽልቃሕ ዝደሊ ዘለኹ፡ ወይስ ብሰንኪ ስስዐ ኻብዚ ሕጂ ዘለኽዎ ዚሓይሽ ናብራ ኽነብር ስለ ዝደለኹ እየ፧’ መብዛሕትኡ እዋን፡ ኣብ ክንዲ ኣብ ዕዳን ዕንዲዳን ምእታው፡ በተን ዘለዋኻ ሒደት ገንዘብ ክትናበር ይሓይሽ።
ሓቂ እዩ፡ ሃንደበታዊ ዅነታት ኬጋጥመካ ኸሎ ወይ ካልእ ኣማራጺ እንተ ዘየልዩ፡ ገንዘብ ንኽትልቃሕ ክትግደድ ትኽእል ኢኻ። ኰይኑ ግና፡ ሓደ ሰብ ኪልቃሕ እንተ ወሲኑ፡ ሓቀኛን ቅኑዕን ኪኸውን ኣለዎ። ብኸመይ፧
ቀዳማይ፡ እቲ ኼለቅሓካ እትደልዮ ሰብ ካብ ካልኦት ንላዕሊ ገንዘብ ስለ ዘለዎ ጥራይ፡ ክትብለጸሉ ኣይትሕሰብ። ሓደ ሰብ ብዙሕ ገንዘብ ስለ ዘለዎ፡ ንዓና ምሕጋዝ ግዴታኡ ኸም ዝዀነ ጌርና ኽንሓስብ የብልናን። ብዘይካዚ፡ ምስቲ ገንዘብ ዘለቅሓና ሰብ ብቕንዕናን ብሓቀኛነትን ክንመላለስ ኣሎና። ብሃብታማት ድማ ኣይትቕናእ።—ምሳሌ 28:22።
ዕዳኻ ብቕልጡፍ ክፈል። ዋላ እውን ኣለቃሒኻ ኣብዚ ግዜ እዚ ምለሶ እንተ ዘይበለካ፡ ንስኻ ግና ነቲ ገንዘብ እትመልሰሉ ግዜ መድብ፣ ካብኡ ኸኣ ኣይተሕልፍ። ጸኒሑ ኣብ መንጎኹም ዘይምርድዳእ ምእንቲ ኸየጋጥም፡ ንስምምዕኩም ኣብ ጽሑፍ ኣስፍርዎ። (ኤርምያስ 32:9, 10) ዚከኣል እንተ ዀይኑ፡ ንኣለቃሒኻ ምእንቲ ኸተመስግኖ፡ ባዕልኻ ኼድካ ነቲ ገንዘብ ሃቦ። ዕዳኻ ኣብ ምኽፋል ጥንቁቕ እንተ ዄንካ፡ ጽቡቕ ርክብ እዩ ዚህልወካ። የሱስ ኣብቲ ኣብ ከረን ዝሃቦ ስብከቱ፡ “‘እወ’ ዝበልኩምዎ፡ እወ፡ ‘ኣይኰነን’ ዝበልኩምዎ ድማ፡ ኣይኰነን ይኹን” በለ። (ማቴዎስ 5:37) ብዘይካዚ፡ ወትሩ ነታ፡ “ከምቲ ሰባት ኪገብሩልኩም እትደልይዎ ዘበለ ዅሉ፡ ንስኻትኩም እውን ከምኡ ግበሩሎም” እትብል ወርቃዊት ሕጊ ዘክራ።—ማቴዎስ 7:12።
ሓጋዚ መምርሒታት መጽሓፍ ቅዱስ
መጽሓፍ ቅዱስ፡ ነቲ ገንዘብ ንኽንልቃሕ ዚደፋፍኣና ስምዒት ምእንቲ ኽንቈጻጸሮ፡ ጠቓሚ ምኽሪ ይህበና እዩ። “ብዘሎና እንተ ዓጊብናስ፡ ኣምላኻዊ ተወፋይነት ዓብዪ ረብሓ ኣለዎ” ድማ ይብል። (1 ጢሞቴዎስ 6:6) ብኻልእ ኣበሃህላ፡ በቲ ዘሎና ዕጉባት እንተ ዄንና፡ ካብቲ ልቓሕ ዜምጽኦ ሳዕቤን ክንስተር ንኽእል ኢና። ይኹን እምበር፡ ኣብዛ ብግዜያዊ ዕግበት እትኣምን ዓለም እናነበርካ ኽነስኻ ዕጉብ ኴንካ ኽትነብር ከቢድ ኪኸውን ይኽእል እዩ። ኣብዚ ድማ እዩ “ኣምላኻዊ ተወፋይነት” ዜድልየና። ብኸመይ፧
ኣብ እስያ ዚነብሩ ክርስትያን ሰብ ሓዳር እስከ ኸም ኣብነት ንውሰድ። ገና መንእሰያት ከለዉ፡ ነቶም ናይ ገዛእ ርእሶም ቤት ዝነበሮም ሰባት የድንቕዎም ነበሩ። ስለዚ፡ ነቲ ዘዋህለልዎን ነቲ ኻብ ባንክን ካብ ኣዝማድን እተለቅሕዎን ገንዘብ ኣኪቦም፡ ቤት ኪዕድጉ ወሰኑ። ነዊሕ ከይጸንሐ ግና፡ እቲ በብወርሑ ዚኸፍልዎ ዝነበሩ ገንዘብ ልዕሊ ዓቕሞም ኰነ። በዚ ምኽንያት እዚ ዝያዳ ሰዓታትን መዓልትታትን ይሰርሑ ስለ ዝነበሩ ድማ፡ ንደቆም ዚኸውን ግዜ ሰኣኑ። እቲ ሰብኣይ፡ “እቲ ዚስምዓኒ ዝነበረ ጭንቀትን ስቓይን ድቃስ ምስኣንን፡ ኣብ ርእሰይ ከቢድ ከውሒ ተሰኪመ ዘለኹ ዀይኑ ኸም ዚስምዓኒ ገበረ። እዚ ዅሉ፡ ዓቕልኻ እዩ ዜጽብበልካ” በለ።
“ንስጋዊ ነገራት ብመንፈሳዊ ዓይኒ ምርኣይ ዕቝባ እዩ”
ድሕሪ ግዜ፡ እቶም ሰብ ሓዳር ነቲ ኣብ 1 ጢሞቴዎስ 6:6 ዘሎ ቓላት ዘከርዎ፣ እንኮ መፍትሒ እቲ ጸገም ድማ፡ ነቲ ቤት ምሻጥ ምዃኑ ወሰኑ። ዕዳኦም ምሉእ ብምሉእ ንኪኸፍሉ፡ ክልተ ዓመት ወሰደሎም። ካብቲ ተመክሮኦም እንታይ ተማሂሮም፧ “ንስጋዊ ነገራት ብመንፈሳዊ ዓይኒ ምርኣይ ዕቝባ እዩ” በሉ።
እታ ኣብ መእተዊ እተጠቕሰት ምስላ ስዋሂሊ፡ ብብዙሓት ትፍለጥ እያ። ኰይኑ ግና፡ ንሰባት፡ ከም ዘይልቅሑ ኣይገበረቶምን። ብመሰረት እቲ ኣብ ላዕሊ ዝመርመርናዮ ስርዓታት መጽሓፍ ቅዱስ፡ ነታ፡ ‘ገንዘብ ክልቃሕዶ፧’ እትብል ሕቶ ኣርዚንና ኽንሓስበላስ ጥበባዊ ደይኰነን፧
ብዝያዳ ፍለጥ
ገንዘብ ኪዕድጎ ዘይክእል ሰለስተ ነገራት
ንገሊኡ ዜድልየና ነገራት ንምዕዳግ ገንዘብ ዜድልየና እኳ እንተ ዀነ፡ ኣብ ህይወትና ዕግበት ክንረክብ እንኽእል ግና፡ በቲ ገንዘብ ኪዕድጎ ዘይክእል ነገራት እዩ።

robotstxt: allowed

filter: keep


text:
ንስድራ ቤት | ሓዳር
ንቓል ኪዳንካ ብኸመይ ከም እተደልድሎ
ጸገም
ኣብታ እተመርዓኻላ መዓልቲ፡ ቃል ኣቲኻ ኢኻ። እቲ ዝኣተኻዮ ቓል ድማ፡ ካብ መጻምድትኻ ኸም ዘይትፍለን ንዝዀነ ይኹን ዚልዓል ጸገማት ከም እትፈትሖን ዚገልጽ ኣብ ምሉእ ህይወትካ እትሕልዎ ቓል እዩ ነይሩ።
ይኹን እምበር፡ ዓመታት እናሓለፈ ምስ ከደ፡ ምስ ሓዳር ዚተሓሓዝ ግጭት ነቲ ምስ መጻምድትኻ ዘሎካ ርክብ ይጐድኦ ይህሉ ይኸውን። እሞኸ እቲ ርክብካ ልክዕ ከምቲ ኽትምርዓዉ ኸለኹም ዝነበረ ድልዱል ድዩ ዘሎ፧
ክትፈልጦ ዘሎካ
ቃል ኪዳንካ፡ መፍትሒ ጸገም ደኣ እምበር፡ ጠንቂ ጸገም ኣይኰነን። ሎሚ ዘለዉ ብዙሓት ሰባት፡ ብዛዕባ ቓል ኪዳን ኣወንታዊ ኣረኣእያ የብሎምን። ንቓል ኪዳን፡ ምስቲ ዝገበርካዮ ሕማቕ ውሳነ ኣሲሩ ዚሕዘካ መቝሕ ከም ዝዀነ ገይሮም እዮም ዚርእይዎ። ንስኻ ግና ንቓል ኪዳን፡ ከምቲ ንሓዳርካ ነቕ ከም ዘይብል ዚገብሮ መልህቕ ጌርካ ኽትርእዮ ኣሎካ። ሜገን ዝስማ ብዓልቲ ሓዳር፡ “ክትብኣስ ትኽእል እኳ እንተ ዀንካ፡ ንቓል ኪዳንካ ምዝካርካ ግና፡ ንስኻ ንመጻምድትኻ፡ መጻምድትኻ ኸኣ ንዓኻ ሓዲጉካ ኸም ዘይከይድ እዩ ዜዘኻኽረካ” በለት። * ዋላ እውን ኣብ ሓዳርካ እተወሰነ ጸገም እንተ ሃለወ፡ ሓዳርካ ኸም ዘይፈርስ ትተኣማመን እንተ ዄንካ፡ ነቲ ጸገማት ንምፍታሕ ከም መበገሲ ኪዀነካ ይኽእል እዩ።—“ ቃል ኪዳንን ተኣማንነትን” እትብል ሳጹን ርአ።
ቀንዲ ነጥቢ፦ ኣብ ሓዳርካ ጸገማት የጋጥመካ እንተ ኣልዩ፡ ንቓል ኪዳንካ እተደልድለሉ እዋን ደኣ እምበር፡ ኣብ ሕቶ እተእትወሉ እዋን ኣይኰነን። ብኸመይ ከምኡ ኽትገብር ትኽእል፧
ክትገብሮ እትኽእል ነገራት
ኣረኣእያኻ መርምር። ሓዳር ግዜያዊ ዘይኰነስ፡ ነባሪ ምዃኑ ዚገልጽ ሓሳብ፡ ኣብ መጻብቦ ዝኣተኻ ዀይኑ ኸም ዚስምዓካ ድዩ ዚገብር ወይስ ብዝያዳ ኸም እትተኣማመን እዩ ዚገብረካ፧ ጸገማት ኪልዓል ከሎ፡ ቀልጢፉ ዚመጸልካ መፍትሒ፡ ምፍልላይ ድዩ፧ ቃል ኪዳንካ ምእንቲ ኺድልድል፡ ንሓዳር ከም ነባሪ ጥምረት ጌርካ ርኣዮ።—ስርዓት መጽሓፍ ቅዱስ፦ ማቴዎስ 19:6።
ኣተዓባብያኻ መርምር። ብዛዕባ ቓል ኪዳን ዘሎካ ኣረኣእያ፡ በቲ ኣብ ወለድኻ ዝረኣኻዮ ባህርይ ኪጽሎ ይኽእል እዩ። ልያ ዝስማ ብዓልቲ ሓዳር፡ “ወለደይ ገና ቘልዓ ኸለኹ እዮም ተፋቲሖም፣ እቲ ንሳቶም ዘሕለፍዎ ነገራት ብዛዕባ ቓል ኪዳን ኣሉታዊ ኣረኣእያ ኸየሕድረለይ ድማ እሰግእ እየ” በለት። ንሓዳርካ ኻብቲ ናይ ወለድኻ እተፈልየ ኽትገብሮ ኸም እትኽእል ተኣማመን። ንጌጋታት ወለድኻ ኽትደግሞ ኣሎካ ማለት ኣይኰነን።—ስርዓት መጽሓፍ ቅዱስ፦ ገላትያ 6:4, 5።
ኣዘራርባኻ መርምር። ምስ መጻምድትኻ ሓያል ቈየቛ እንተ ተላዒሉ፡ “ጠንጢነኪ ክኸይድ እየ” ወይ “ጽቡቕ ገይሩ ዚሕዘኒ ኻልእ ደኣ ኽረክብ” ብምባል፡ ደሓር ዜጣዕሰካ ነገራት ኣይትዛረብ። ከምዚ ዝበለ ዘረባ ንቓል ኪዳን ይጐድኦ እዩ፣ ነቲ ምስ መጻምድትኻ ዜቋይቘካ ዘሎ ጕዳይ ገዲፍካ፡ ኣብ ዘየድሊ ጸርፊ ኸም እትኣቱ ድማ ኪገብረካ ይኽእል እዩ። ስለዚ፡ ጐዳኢ ዘረባ ኣብ ክንዲ እትዛረብ፡ “ክልቴና ሓሪቕና ምህላውና ኣየጠራጥርን እዩ። ብኸመይ ብሓባር ኴንና ነቲ ጸገም ክንፈትሖ ንኽእል፧” በል።—ስርዓት መጽሓፍ ቅዱስ፦ ምሳሌ 12:18።
ቃል ኪዳንካ ኸም እተኽብር ዜርኢ ነገራት ግበር። ኣብ ቦታ ስራሕካ፡ ስእሊ መጻምድትኻ ኣቐምጥ። ብዛዕባ ሓዳርኩም ድማ ኣወንታዊ ነገራት ተዛረብ። ክትገይሽ ከለኻ፡ በብመዓልቱ ንመጻምድትኻ ደውለሉ። “ንሕና” ኢልካ ምዝራብ ኣዘውትር፣ “ኣነን ሰበይተይን” ወይ ከኣ “ኣነን ሰብኣየይን” ዚብል ሓረግ ድማ ተጠቐም። ከምኡ እንተ ጌርካ፡ ንኻልኦት ኰነ ንገዛእ ርእስኻ፡ ቃል ኪዳንካ ኸም እትሕሉ ኢኻ እተዘኻኽር።
ጽቡቕ ኣርኣያ ዚዀኑኻ ሰባት ርኸብ። ኣብነት እቶም ንጸገማት ሓዳር ብዓወት ዝሰገርዎ ብሱላት ሰብ ሓዳር ስዓብ። “ቃል ኪዳን ንዓኻትኩም እንታይ ማለት እዩ፧ ኣብ ሓዳርኩም ዝሓገዘኩምከ ብኸመይ እዩ፧” ኢልካ ሕተቶም። መጽሓፍ ቅዱስ፡ “ሓጺን ንሓጺን ይስሕሎ፡ ከምኡ ኸኣ ሰብ ንገጽ ብጻዩ ይስሕሎ” ይብል። (ምሳሌ 27:17) እሞኸ ነዚ ኣብ ኣእምሮኻ ብምሓዝ፡ ካብ ምኽሪ እቶም ዕዉት ሓዳር ዘለዎም ሰባት ንምንታይ ዘይትጥቀም፧
^ ሕ.ጽ. 7 ሓደ ብዓል ሓዳር ጾታዊ ርኽሰት እንተ ፈጺሙ፡ መጻምድቱ ኺፈትሖ ኸም ዚኽእል፡ መጽሓፍ ቅዱስ ይገልጽ እዩ። ኣብዛ ሕታም ንቕሑ! እዚኣ ዝወጸት፡ “ርእይቶ መጽሓፍ ቅዱስ—ዝሙት” ዘርእስታ ዓንቀጽ ርአ።
ብዝያዳ ፍለጥ
ንሓድሕድኩም እሙናት ኩኑ
ኣብ ሓዳር እሙን ንምዃን፡ ካብ ዝሙት ምርሓቕ ጥራይ እኹል ድዩ፧
ስርዓታት መጽሓፍ ቅዱስ ዚጠቕመና ብኸመይ እዩ፧
የሱስ ስለምንታይ መምርሒ ኸም ዜድልየናን ብቐዳምነት ኣገደስቲ ዝዀና ኽልተ ትእዛዛት ከም ዘለዋን ገሊጹ።


text:
ገበር | የሱስ የድሕን
ሞትን ትንሳኤን የሱስ—ንዓኻ እንታይ ትርጕም ኣለዎ፧
“ብጐይታና የሱስ እመን እሞ ንስኻን ቤተ ሰብካን ክትድሕኑ ኢኹም።” —ግብሪ ሃዋርያት 16:31።
እዘን ፍሉጣት ቃላት እዚአን፡ ሃዋርያ ጳውሎስን ሲላስን ነቲ ኣብታ ኣብ መቄዶንያ እትርከብ ከተማ ፊልጲ ዝነበረ ሓላው እሱራት እተዛረብወን እየን። እንታይ ትርጕምከ እዩ ዘለወን፧ ብየሱስ ምእማንን ካብ ሞት ምድሓንን ብኸመይ ከም ዚተሓሓዝ ንኽንርዳእ፡ ፈለማ ስለምንታይ ከም እንመውት ክንፈልጥ ኣሎና። መጽሓፍ ቅዱስ እንታይ ከም ዚምህር እስከ ንርአ።
ደቂ ሰብ ንኺሞቱ ኣይኰኑን ተፈጢሮም
“እግዚኣብሄር ኣምላኽ ከኣ ንሰብ ወሲዱ፡ ኪዐይያን ኪሕልዋን ኣብ ገነት ኤድን ኣቐመጦ። እግዚኣብሄር ኣምላኽ ድማ ንሰብ፤ ካብ ኵሉ ኦም ገነት ከም ዝደሌኻ ብላዕ፡ ካብታ ጽቡቕን ክፉእን እተፍልጥ ኦም ግና፡ ካብኣ ምስ እትበልዕ መዓልትስ ሞት ክትመውት ኢኻ እሞ፡ ካብኣ ኣይትብላዕ፡ ኢሉ አዘዞ።” —ዘፍጥረት 2:15-17።
ኣምላኽ ነቲ ናይ መጀመርታ ሰብ ዝዀነ ኣዳም፡ ማእለያ ብዘይብሎም እንስሳታትን ብልሙዕ ኣትክልትን ኣብ ዝመልአት ገነት ኤድን ኣቐመጦ። ኣዳም ከም ድላዩ ኺበልዓሉ ዚኽእል፡ ፍረ ዜፍሪ ኣእዋም እውን እዩ ነይሩ። ይኹን እምበር፡ የሆዋ ብንጹር ካብ ፍረ ሓንቲ ኦም ከይበልዕ ኣዘዞ፣ ካብኣ ምስ ዚበልዕ ድማ ኪመውት ምዃኑ ኣጠንቀቖ።
ኣዳም ነዚ ትእዛዝ እዚ ብኸመይ ረኣዮ፧ ሞት እንታይ ምዃኑ ይፈልጥ ነይሩ እዩ፣ ምኽንያቱ እንስሳታት ኪሞቱ ርእዩ እዩ። ውዒሉ ሓዲሩ፡ ኣዳም ንኺመውት ተፈጢሩ ነይሩ እንተ ዚኸውን፡ እቲ ኣምላኽ ዝሃቦ መጠንቀቕታ ትርጕም ኣይምሃለዎን። ኣብ ክንዳኡስ፡ ኣዳም ንኣምላኽ እንተ ተኣዚዙን ካብታ ኦም እውን እንተ ዘይበሊዑን ንዘለኣለም ከም ዚነብር ደኣ እምበር፡ ከም ዘይመውት ይፈልጥ ነበረ።
ገለ ሰባት እታ ኦም ንጾታዊ ርክብ ከም እተመልክት እዮም ዚኣምኑ፣ እዚ ግና ኪኸውን ዘይክእል እዩ። ምኽንያቱ የሆዋ፡ ኣዳምን ሄዋንን ‘ኪፈርዩን ኪበዝሑን ንምድሪ ኸኣ ኪመልእዋን ኪመልክዋን’ እዩ ዚደሊ ነይሩ። (ዘፍጥረት 1:28) ስለዚ፡ ቃል ብቓሉ ኻብ ናይ ሓቂ ኦም እዮም ተኸልኪሎም። የሆዋ፡ “ጽቡቕን ክፉእን እተፍልጥ ኦም” ኢሉ ዝጸውዓ፡ ንሰባት፡ ጽቡቕን ክፉእን ብዚምልከት ንኺውስነሎም ዘለዎ መሰል እትውክል ስለ ዝነበረት እያ። ኣዳም ነቲ ዝፈጠሮን ኣብዚሑ ዝባረኾን ኣምላኽ ዘለዎ ተኣዛዝነትን ሞሳን ኬርኢ ዚኽእል ዝነበረ፡ ካብ ፍረ እታ ኦም ብዘይምብላዕ እዩ ነይሩ።
ኣዳም ንኣምላኽ ብዘይምእዛዙ ሞተ
“[ኣምላኽ] ንኣዳም . . . ካብታ፡ ካብኣ ኣይትብላዕ፡ ኢለ ዝአዘዝኩኻ ኦም ስለ ዝበላዕካ . . . ናብታ እተፈጠርካላ ምድሪ ኽሳዕ እትምለስ፡ እንጌራ ብረሃጽ ገጽካ ኽትበልዕ ኢኻ። መሬት ኢኻ እሞ፡ ናብ መሬት ድማ ትምለስ፡ በሎ።”—ዘፍጥረት 3:17, 19።
ኣዳም፡ ካብታ እተኸልከለት ኦም በልዐ። ዘይምእዛዙ ድማ ኣቕሊልካ ዚርአ ኣይነበረን። እዚ ዕልወት እዩ ነይሩ፣ ነቲ የሆዋ ዝገበረሉ ዅሉ ጽቡቕ ነገር ኣኽብሮት ኣየርኣየን። ካብታ ፍረ ብምብላዑ ንየሆዋ ነጸጎ፣ ካብ ኣምላኽ ተፈልዩ ብርእሱ ኺነብር ምምራጹ ድማ ጥፍኣት ዜስዕብ እዩ ነይሩ።
ልክዕ ከምቲ የሆዋ ኣቐዲሙ ዝበሎ፡ ኣዳም ሞተ። ኣምላኽ ንኣዳም “ካብ ሓመድ ምድሪ” እዩ ፈጢርዎ፡ “ናብ መሬት” ከም ዚምለስ ድማ ነጊርዎ እዩ። ኣዳም ከም መንፈሳዊ ፍጡር ኰይኑ ኣብ ካልእ ዓለም ምንባር ኣይቀጸለን። ምስ ሞተ፡ ልክዕ ከምቲ እተፈጥረሉ ሓመድ ምድሪ፡ ህይወት ዘይብሉ እዩ ዀይኑ።—ዘፍጥረት 2:7፣ መክብብ 9:5, 10።
ዘርኢ ኣዳም ስለ ዝዀንና ኢና እንመውት
“ስለዚ ኸኣ፡ ከምቲ ብሓደ ሰብ ሓጢኣት ናብ ዓለም ዝኣተወ፡ ብሓጢኣት እውን ሞት፡ ኵላቶም ስለ ዝሓጥኡ ድማ ሞት ናብ ኵሉ ሰብ ሓለፈ።”—ሮሜ 5:12።
ዘይተኣዛዝነት ወይ ሓጢኣት ኣዳም፡ ኣዝዩ ኸቢድ ሳዕቤናት ነይርዎ እዩ። ኣዳም ብምሕጣኡ ን70 ወይ 80 ዓመት ዚጸንሕ ተራ ህይወት ዘይኰነስ፡ ንዘለኣለም ናይ ምንባር ኣጋጣሚ እዩ ኣጥፊኡ። ብዘይካዚ፡ ምስ ሓጥአ ፍጽምናኡ ኣጥፈአ፣ ናብ ኵሎም ዘርኡ ድማ ዘይፍጽምና ጥራይ እዩ ኼሕልፍ ዚኽእል ነይሩ።
ኵላትና ዘርኢ ኣዳም ከም ምዃና መጠን፡ ብዘይ ምርጫና ንሓጢኣትን ሞትን እተቓልዐ ዘይፍጹም ኣካላት ወሪስና ኢና። ሃዋርያ ጳውሎስ ንዅነታትና ጽቡቕ ገይሩ እዩ ገሊጽዎ። ከምዚ ኸኣ በለ፦ “ኣነ ግና ኣብ ትሕቲ ሓጢኣት እተሸጥኩ ስጋዊ እየ። ይዋእ ኣነ ምግዱር ሰብ! ካብዚ ናብ ሞት ዚመርሕ ሰብነት እዝስ መን ኬድሕነኒ እዩ፧” ጳውሎስ ነቲ ባዕሉ ዝሓተቶ ሕቶ ኺምልስ ከሎ፡ “ኣምላኽ ብየሱስ ክርስቶስ ጐይታና ይመስገን!” በለ።—ሮሜ 7:14, 24, 25።
የሱስ ንዘለኣለም ምእንቲ ኽንነብር ህይወቱ ሃበ
“ኣቦ ንወዱ መድሓን ዓለም ኪኸውን [ለኣኾ]።”—1 ዮሃንስ 4:14።
የሆዋ ኣምላኽ፡ ካብ ጽልዋ ሓጢኣትን መቕጻዕቲ ዘለኣለማዊ ሞትን ሓራ ኼውጽኣና ዚኽእል ምድላው ገይሩ ኣሎ። ብኸመይ፧ ነቲ ዜፍቅሮ ወዱ ልክዕ ከም ኣዳም፡ ፍጹም ሰብ ኰይኑ ንኺውለድ ካብ ሰማይ ናብ ምድሪ ለኣኾ። ኣዳም እኳ እንተ ሓጥአ፡ የሱስ ግና “ሓጢኣት ኣይገበረን።” (1 ጴጥሮስ 2:22) ፍጹም ሰብ ስለ ዝነበረ፡ ኣብ ትሕቲ መቕጻዕቲ ሞት ኣይኰነን፡ በዚ ምኽንያት እዚ ድማ ከም ፍጹም ሰብ ኰይኑ ንዘለኣለም ኪነብር ይኽእል ነይሩ እዩ።
ኣብ ክንዳኡ ግና የሆዋ ኣምላኽ፡ የሱስ ብጸላእቱ ንኪቕተል ፈቐደ። ድሕሪ ሰለስተ መዓልቲ ኸኣ፡ ናብ ሰማይ ምእንቲ ኺምለስ፡ መንፈሳዊ ኣካል ሂቡ ኣተንስኦ። ድሕሪኡ፡ ነቲ ኣዳም ንዕኡን ንዘርኡን ዘጥፍኦ ህይወት ንኺብጀዎ፡ የሱስ ዋጋ ናይቲ ፍጹም ሰብኣዊ ህይወቱ ናብ ኣምላኽ ኣቕረበ። የሆዋ ነቲ መስዋእቲ ብምቕባል፡ ነቶም ብየሱስ ዚኣምኑ ናይ ዘለኣለም ህይወት ንኺረኽቡ ኣጋጣሚ ኸፈተሎም።—ሮሜ 3:23, 24፣ 1 ዮሃንስ 2:2።
በዚ ኸምዚ፡ የሱስ ነቲ ኣዳም ዜጥፍኦ መሊሱ ዓደጎ። ንሕና ንዘለኣለም ምእንቲ ኽንነብር፡ ኣብ ክንዳና ተሳቕዩ ሞተ። መጽሓፍ ቅዱስ፡ “የሱስ፡ ብጸጋ ኣምላኽ ኣብ ክንዲ ዅሉ ሞት ኪጥዕምሲ፡ ብምኽንያት መከራ [ሞተ]” ይብል።—እብራውያን 2:9።
እዚ መሰናድዎ እዚ ብዛዕባ የሆዋ ብዙሕ እዩ ዚገልጸልና። በቲ ልዑል መለክዒታት ፍትሒ የሆዋ ኺርአ ኸሎ፡ ዘይፍጹማት ሰባት ንገዛእ ርእሶም በጃ ኪኸፍሉ ኣይክእሉን እዮም። ኰይኑ ግና፡ የሆዋ ብፍቕርን ብምሕረትን ተደሪኹ፡ ንመለክዒታቱ ዚበቅዕን ድሕነት ንኽንረክብ ዚሕግዝን ዓብዪ ዋጋ ኸፈለ፣ እዚ ድማ ወዱ ብምሃብ እዩ።—ሮሜ 5:6-8።
የሱስ ካብ ምውታት ተንስአ፡ ካልኦት እውን ኪትንስኡ እዮም
“ክርስቶስ በዅሪ እቶም ዝዓረፉ ዀይኑ፡ ካብ ምዉታት ተንሲኡ ኣሎ። ከመይሲ፡ ከምቲ ሞት ብሓደ ሰብ ዝመጸ፡ ትንሳኤ ምዉታት እውን ብሓደ ሰብ እዩ ዝመጸ። ከምቲ ዅላቶም ብኣዳም ዝሞቱ፡ ከምኡ ድማ ኵላቶም ብክርስቶስ ህያዋን ኪዀኑ እዮም።”—1 ቈረንቶስ 15:20-22።
የሱስ ብህይወት ይነብር ከም ዝነበረን ከም ዝሞተን ዜጠራጥር ኣይኰነን፣ ይኹን እምበር ካብ ምዉታት ከም ዝተንስአ ዜረጋግጽ እንታይ መርትዖ ኣሎ፧ ሓደ ኻብቲ ሓያል መርትዖ፡ የሱስ ድሕሪ ትንሳኤኡ ንሓያሎ ሰባት ኣብ እተፈላለየ ኣጋጣሚታትን ግዜያትን ተራእይዎም እዩ። አረ ኣብ ሓደ ኣጋጣምስ፡ ካብ 500 ንዚበዝሑ ሰባት ተራእይዎም እዩ። ሃዋርያ ጳውሎስ ብዛዕባ እዚ ኣመልኪቱ ናብ ሰብ ቈረንቶስ ኪጽሕፍ ከሎ፡ ገለ ኻብቶም መሰኻኽር ሽዑ ብህይወት ከም ዝነበሩ ጠቒሱ ኣሎ። እዚ ኸኣ፡ ካብዞም ናይ ዓይኒ መሰኻኽር እዚኦም ብዛዕባ እቲ ዝረኣይዎን ዝሰምዕዎን ኬረጋግጹ ኸም ዚኽእሉ ዚእምት እዩ ነይሩ።—1 ቈረንቶስ 15:3-8።
ጳውሎስ፡ ክርስቶስ “በዅሪ” እቶም ዝተንስኡ ምዃኑ ኺጽሕፍ ከሎ፡ ካልኦት እውን ኪትንስኡ ምዃኖም እዩ ዚሕብር ነይሩ። የሱስ እውን ባዕሉ፡ “ኣብ መቓብር ዘለዉ ዅላቶም . . . ኺወጹ እዮም” ብምባል ተዛረበ።—ዮሃንስ 5:28, 29።
ንዘለኣለም ምእንቲ ኽንነብር፡ ኣብ የሱስ ክንኣምን ኣሎና
“ኣምላኽ፡ በቲ ሓደ ወዱ ዚኣምን ኵሉ ናይ ዘለኣለም ህይወት ምእንቲ ኺረክብ እምበር፡ ከይጠፍእሲ፡ ንወዱ በጃ ኽሳዕ ዚህብ፡ ክሳዕ ክንድዚ ንዓለም ኣፍቀራ።”—ዮሃንስ 3:16።
እተን ቀዳሞት ገጻት መጽሓፍ ቅዱስ፡ ብዛዕባ እቲ ሞት ዝጀመረሉን ገነት ድማ ዝጠፍኣትሉን ግዜ እየን ዚገልጻ። እተን ናይ መወዳእታ ገጻት ከኣ፡ ብዛዕባ እቲ ሞት ዚሰዓረሉን ኣምላኽ ንምድሪ ናብ ገነት ዚቕይረሉን ግዜ እየን ዚገልጻ። ሽዑ ሰባት ተሓጒሶም ንዘለኣለም ኪነብሩ እዮም። ብዛዕባ እዚ ራእይ 21:4፡ “ደጊም ሞት ኣይኪኸውንን እዩ” ትብል። እዚ መብጽዓ እዚ ዜተኣማምን ምዃኑ ንምርግጋጽ ከኣ ፍቕዲ 5፡ “እዚ ቓል እዚ እሙንን ሓቅን እዩ” ትብል። የሆዋ ንዅሉ እቲ እተመባጽዖ ኺፍጽሞ ይኽእል እዩ።
“እዚ ቓል እዚ እሙንን ሓቅን” ከም ዝዀነ ትኣምን ዲኻ፧ እምበኣር፡ ብዛዕባ የሱስ ክርስቶስ ብዝያዳ ተምሃር፡ ኣብኡ ድማ እምነት ኣርኢ። ከምኡ እንተ ደኣ ጌርካ፡ ስምረት የሆዋ ኽትረክብ ኢኻ። ሕጂ ብዙሕ በረኸታት ክትረክብ ኢኻ፡ ኣብታ ገነት እትኸውን ምድሪ ኸኣ ተስፋ ዘለኣለማዊ ህይወት ኪህልወካ እዩ፣ ኣብኡ ድማ፡ “ሞት ኣይኪኸውንን፡ ደጊም እውን ሓዘን ወይ ኣውያት ወይ ስቓይ ኣይኪኸውንን እዩ።”
ብዝያዳ ፍለጥ
እቲ ኻብ ኵሉ ዝበለጸ ውህበት ኣምላኽ ዝዀነ በጃ
በጃ እንታይ እዩ፧ ንዓኻኸ ብኸመይ ይጠቕመካ፧


text:
1ዬሱሴና ዒዛኮ ጊንጾ ሃንታዞንሢና ዬሩሳላሜ ሄላኒ ዑካዖ፥ ሪሚቶ ዹኮ ኮይላ ዓኣ ቤቴፓጌ ጌይንታ ጉርዶ ሄሌኔ። ዬካፓ ዬሱሴ ዒዛኮ ጊንጾ ሃንታዞንሢዳፓ ላምዖንሢ፦ 2“ሓኖ ሴኮ ቤርታ ዓኣ ጉርዴሎ ዓኣዹዋቴ፤ ዒኢካ ዒንሢ ሄሄላዖ ፔቴ ቱቲ ዓኣ ሃሬ ናዖና ዎላ ዴንቃንዳኔ፤ ዬያሮ ዬማ ሃሮማ ቡሊ ዔኪ ታኣም ዬዑዋቴ። 3ዖኦኒያ ዒንሢ ኮራ ዔኤቢ ጌዔቶ ‘ጎዳ ዔያቶ ኮዓኔ’ ዒንሢ ጋዓዛ ቤዞማና ዔያታ ዳካንዳኔ” ጌዒ ዳኬኔ። 4ዬይ ያዺ ማዓኒ ዳንዳዔሢ ፆሲ ማሊጾ ኬኤዛሢ ዛሎና፦ 5“ሚዛጲ ዉዱሮ ናይ ማላ ዬሩሳላሜ ካታሜሎም ‘ሓይሾ ኔኤኮ ካኣታሢ ሚጪንታያ ማዒ ሓሬሎ ሃሣ ሓሬሎኮ ናዖ ቶጊ ኔ ባንሢ ሙካኔ’ ጎዑዋቴ” ጌይንቴሢ ኩማንዳጉዲኬ። 6ዬያሮ ዒዛኮ ጊንጾ ሃንታዞንሢ ዬሱሴ ዓይሤ ጎይጾ ማዼኔ። 7ሓሬሎዋ ናዖማና ዎላ ዔኪ ሙካዖ ፔኤኮ ዓፒሎ ዔያታ ሃሮንሢ ዑጻ ጌሣዛ ዬሱሴ ቶጌኔ። 8ዬማና ዴሮይዳፓ ሚርጌሢ ዓፒሎ ፔኤኮ ጎይጻ ሂኢሣዛ ዛላ ሃሣ ዋላሺ ሜንሢ ሜንሢ ጎይጻ ሂኢሣኔ። 9ዒዛኮ ቤርታ ቤርታ ዓኣዻ ዓሶና ጊንጾ ሙካ ዓሳ፦ “ዳውቴ ናዓሢም ጋላታ ማዖንጎ! ጎዳ ሱንጾና ሙካሢ ፆሲ ዓንጆንጎ! ጋላታ ጫሪንጮይዳ ፆሲም ማዖንጎ” ጌዒ ጌዒ ዒላታኔ። 10ዬሱሴ ዬሩሳላሜ ካታሞ ጌሌ ዎዶና ዓሳ ጉቤ፦ “ሃይ ዖናዳይ?” ጌይሢና ዎኦቶንዶ ጎይሢ ባይዜኔ። 11ዒዛና ዎላ ሙካ ዓሳ፦ “ሓይ ጌሊላይዳ ዓኣ፥ ናዚሬቴ ካታሜሎይዳፓ ሙኬያ፥ ፆሲ ማሊጾ ኬኤዛ ዬሱሴኬ” ጌዔኔ። 12ዬካፓ ዬሱሴ ጌኤዦ ማኣሪ ጌሊ፥ ጌኤዦ ማኣሮ ጋሮይዳ ሻንቻ ዓሶና ሻንቃ ዓሶና ዳውሲ ኬሴኔ፤ ሃሣ ሚኢሾ ላኣማ ዓሶኮ ዼጌ ሎኦዦ ዖይቶና ዶኦሎ ሻንቻ ዓሶኮ ዴዖ ዖይቶዋ ሂዒ ዶይሳዖ፦ 13“ ‘ማኣራ ታኣኮ ሺኢጲሢ ማኣሪ ጌይንታንዳኔ’ ጌይንቲ ፃኣፒንቴኔ፤ ዒንሢ ጋዓንቴ ‘ዉሲ ዓኣሺንታ ቤሲ’ ማሄኔ” ጌዔኔ። 14ዒማና ጌኤዦ ማኣሮይዳ ዓኣፓ ባይቄ ዓሶንታ ዎቦ ዓሶንታ ዒዛ ኮራ ሙካዛ ዒዚ ዔያቶ ፓሤኔ። 15ጋዓንቴ ቄኤሶኮ ሱኡጎና ሙሴ ዎጎ ዔርዛዞንሢና ዬሱሴ ማዻ ፆሲ ዎልቄና ማዺንታ ዓኮ ባኮ ዛጌሢሮ ሃሣ “ዳውቴ ናዓሢም ጋላታ!” ጌዒ ጌዒ ዒላታ ናኣቶ ዋይዜሢሮ ሚርጌና ዻጋዼኔ። 16ዔያታ ዬሱሴ ኮራ፦ “ሓይ ናኣታ ጋዓ ባኮ ኔ ዋይዙዋዓዳ” ጌዔኔ። ዬሱሴ ማሃዖ፦ “ሂዮ፥ ታ ዋይዛኔ፤ ጌኤዦ ማፃኣፖይዳ ‘ዻኮ ናኣቶንታ ዻንቃ ናኣቶንታ ኔና ጋላታንዳጉዲ ኔ ማሄኔ’ ጋዓሢ ዒንሢ ፔቴታዖ ናባቢባኣዓዳ?” ጌዔኔ፤ 17ዬካፓ ዬሱሴ ዔያቶ ሃሺ ካታማፓ ኬስካዖ፥ ቢታኒያ ጌይንታ ጉርዶ ዴንዲ ዒኢካ ዎርቄኔ። 18ዚሮ ጉቴሎ ዬሱሴ ጉቴ ዓማ ሓንጋ ካታሞ ማዒ ሙኪቤቃ ናይዺንቴኔ፤ 19ዒማና ጎይጾ ዓጮይዳ ፔቴ ቤሌሴ ሚሢ ዴንቃዖ ዒዞ ባንሢ ዴንዲ፥ ዒላሺዳፓ ዓታዛ ፔቴታዖ ዓኣፒ ዴንቂባኣሢሮ፦ “ሃይፓ ሴካ ዓኣፒ ዓኣፒፖ!” ጋዓዛ፥ ቤሌሶ ሚፄላ ዬካፓ ኔጉዋዖ ሃይቄኔ። 20ዒዛኮ ጊንጾ ሃንታዞንሢ ማዔ ባኮ ዛጋዖ ዲቃቲ ሄርሺሢና፦ “ቤሌሶ ሚፄላ ዎይቲ ዑኬና ሃይቃኒ ዳንዳዔይ?” ጌዔኔ። 21ዬሱሴ ማሃዖ፦ “ጎኔ ታ ዒንሢም ጋዓኔ፤ ዒንሢኮ ጉሙርቂሢ ዓኣቶ ሃሣ ‘ማዓንዳሞ ማዒንዱዋይ’ ዒንሢ ጌይባኣቶ ቤሌሶ ሚፄሎይዳ ማዔ ባኮ ማዻኒ ሌሊቱዋንቴ ሃያ ዹኮ ‘ሃይካፓ ዔቂ ባዞ ጌሌ’ ዒንሢ ጌዔቴታዖ ማዓንዳኔ፤ 22ዒንሢኮ ጉሙርቂሢ ዓኣቶ ዒንሢ ሺኢቃ ባኮ ቢያ ዒንሢ ዴንቃንዳኔ” ጌዔኔ። 23ዬሱሴ ጌኤዦ ማኣሮ ጌሊ ዔርዚፆይዳ ዓኣንቴ ቄኤሶኮ ሱኡጎና ዴሮኮ ጪሞና ሙካዖ፦ “ሓያ ቢያ ኔ ማዻ ባኮ ማዻሢ ዓይጎ ቢታንቶናዳይ? ሓያ ቢታንቶ ኔም ዒንጌሢያ ዖናዳይ?” ጌዒ ዒዛ ዖኦጬኔ። 24ዬሱሴ ማሃዖ፦ “ታኣኒያ ፔቴ ባኣዚ ዒንሢ ዖኦጫንዳኔ፤ ዬኖ ዒንሢ ታኣም ማሄቶ ታኣኒ ሃያ ባኮ ዓይጎ ቢታንቶና ማዻቴ ዒንሢም ኬኤዛንዳኔ፤ 25ማስካ ዮሓኒሴኮ ዋኣፆና ማስኪጻ ዓንካፓዳይ? ፆሲዳፓሞ ዓሲዳፓዳይ?” ጌዔኔ። ዬያሮ ዔያታ ዎላ ጌስታዖ፦ “‘ፆሲዳፓኬ’ ኑ ጌዔቶ ‘ሂዳዖ ዒንሢ ዓይጎሮ ዒዛሲ ጉሙርቂባኣይ?’ ዒ ጋዓንዳኔ፤ 26‘ዓሲዳፓኬ’ ኑ ጌዔቶ ሃሣ ማስካ ዮሓኒሴ ዓሳ ፆሲ ማሊሢ ኬኤዛ ዓሲ ማሂ ዛጋሢሮ ዴራ ኑና ዒጊቻኔ” ጌዔኔ። 27ዬካፓ ዔያታ ዬሱሴም፦ “ኑኡኒ ዔሩዋሴ” ጌዒ ማሃዛ፥ ዒዚያ፦ “ታኣኒያ ሂዴቶ ዓይጎ ቢታንቶና ሃያ ቢያ ማዻቶ ዒንሢም ኬኤዛዓኬ” ጌዔኔ። 28ዬካፓ ዬሱሴ፦ “ሂንዳ ዒንሢም ዓይጎ ማላቶዋ? ፔቴ ባኣዚ ታ ዒንሢም ኬኤዞም፤ ፔቴ ዓሲኮ ላምዖ ናይ ዓኣኔ፤ ዔያቶይዳፓ ፔቴሢ ኮራ ዓዳሢ ሙካዖ ‘ታ ናዓሢዮ! ሓኖ ጎዦ ዴንዲ ማዾ ማዼ’ ጌዔኔ። 29ናዓሢ ‘ዴንዳዓ፥ ዒፄኔ’ ጌዔኔ፤ ያዺ ዒ ጌዔዖ ጊንጻፓ ዻቢንቲ ማዔሢ ዔሪ፥ ማዾ ማዻኒ ዴንዴኔ። 30ሓሣ ዓዳሢ ባጎ ናዓሢ ኮራ ዴንዳዖ፥ ዒዚያ ዴንዲ ማዻንዳጉዲ ዓይሣዛ ናዓሢ ‘ዔኤዔ፥ ታ ዓኣዻንዳኔ’ ጌዔኔ፤ ጋዓንቴ ማዻኒ ዴንዲባኣሴ። 31ዓካሪ ዬንሢ ላምዖ ናኣቶንሢዳፓ ዓዶኮ ዓይሢጾ ኩንሤሢ ዎያዳይ?” ጋዓዛ፥ ዔያታ፦ “ቤርታኣ ናዓሢሾ!” ጌዔኔ። ዬሱሴያ ማሃዖ፦ “ጎኔ ታ ዒንሢም ጋዓኔ፤ ኮርሞ ዓሶፓ ሚኢሾ ቡኩሳ ዓሶና ዓኒ ሃሣ ማቾ ማዒባኣ ዓሶና ላሃ ዓሳ ፆሲ ካኣቱሞይዳ ዒንሢ ቢሪ ጌላንዳኔ፤ 32ማስካ ዮሓኒሴ ጌኤሹሞ ጎይሢ ዒንሢ ዻዋኒ ዒንሢ ኮራ ሙካዛ ዒንሢ ዒዛሲ ጉሙርቂ ዔኪባኣሴ፤ ሚኢሾ ቡኩሳ ዓሶና ዓኒ ሃሣ ማቾ ማዒባኣ ዓሶና ላሃ ዓሳ ጋዓንቴ ጉሙርቂ ዒዛሲ ዔኬኔ። ዒንሢ ዬያ ዛጌሢኮ ጊንጻኣታዖ ጎሞ ዒንሢኮ ቡኡፂ ጎናሲ ዒዛሲ ዔኪባኣሴ። 33ሓሣ ዬሱሴ ሜሌ ማሊሢ ኮኦኪንሢና፦ “ፔቴ ዎይኔ ጎሺ ዓኣ ዓሲ ጎዦኮ ቲኢጾ ዲርቂ፥ ዎይኖ ጩኡጶንዶ ዔቴያ ላሌ ሹቺዳ ቦኦኪ ኮሼኔ፤ ሃሣ ካፒፆም ማዓ ሴኤላኣ ሴኤሊ፥ ዬካፓ ጎዦ ዒዛማኣ ጎሽካንዳ ዓሲም ዒንጊ ሜሌ ዓጪ ዓኣዼኔ። 34ዎይና ካፄ ዎዶና ዒዛ ሄላ ዛሎ ዓሶ ኮይላፓ ዔኪ ዬዓንዳጉዲ ዒዛኮ ማዻ ዓሶ ጎሽካ ዓሶ ኮራ ዒ ዳኬኔ። 35ጎሽካ ዓሳ ጋዓንቴ ዓሢኮ ማዻ ዓሶ ዓርቃዖ ፔቴሢ ጳርቂ፥ ባጋሢ ዎዺ ሃሣ ዓቴሢያ ሹቻ ዹይ ዑሬኔ። 36ዬይ፥ ጎዦኮ ዓዳሢ ላሚ ሃሣ ቤርታኣሲዳፓ ሚርጌ ዒዛኮ ማዻ ዓሲ ዳካዛ፥ ጎሽካ ዓሳ ሃሣ ቤርታ ማዼ ጎይጾ ማዼኔ። 37ጋፒንጾይዳ ጎዦኮ ዓዳሢ ‘ታኣኮ ናዓሢ ዔያታ ቦንቹዋዖ ዓታዓ!’ ጋዓዖ፥ ናዓሢ ፔኤኮ ጎሽካ ዓሶ ኮራ ዳኬኔ። 38ጎሽካ ዓሳ ጋዓንቴ ናዓሢ ዴንቄ ዎዶና ‘ሃይ ዒዛ ዻካላሢኬ፤ ሃኒ ሙኩዋቴ ዒዛ ኑ ዎዺ ዒዛኮ ዓኣ ባኮ ዻካሎም’ ዎሊ ኮይላ ጋዓዖ፥ 39ናዓሢ ዓርቂ ጎዦኮ ዙላ ዔኪ ዴንዲ ዎዼኔ። 40“ዓካሪ ዬኖ ጎዤሎኮ ዓዳሢ ሙካዖ ዬንሢ ጎሽካ ዓሶንሢ ዎዳንዳያ ዒንሢም ማላይ?” ጌዔኔ። 41ዔያታ ማሃዖ፦ “ዬንሢ ፑርቶ ዓሶንሢ ሚጪንቱዋዖ ዒ ዎዎዻንዳኔ፤ ዎይና ካፄ ዎዶና ቢያ ዒዛም ዒንጋንዳ፥ ሜሌ ጎሽካ ዓሲም ጎዦ ዒንጋንዳኔ” ጌዔኔ። 42ዬካፓ ዬሱሴ፦ “ ‘ማኣሮ ማዣ ዓሳ ቦሂ ሃሼሢi ማኣሮኮ ሄላሢ ማዔኔ። ዬይያ ፆሲ ማዾኬ፤ ኑ ዛጋዛ ዓኪ ባኣዚኬ’ ጌይንቲ ፃኣፒንቴሢ ዒንሢ ፔቴታዖ ናባቢባኣዓዳ? 43ዬያሮ ታ ዒንሢም ሂዚ ጋዓኔ፤ ፆሲ ካኣቱማ ዒንሢዳፓ ዔኪንቲ ዓኣፒ ዓኣፓ ዴሬም ዒንጊንታንዳኔ። [ 44ዬያ ሹጫሢዳ ሎኦማሢ ሜቃንዳኔ፤ ሃሣ ዬይ ሹጫሢ ዒዛ ዑጻ ዶዔ ዓሢያ ዳኣፂንታንዳኔ” ጌዔኔ።] 45ዒማና ቄኤሶኮ ሱኡጎና ፔርሴ ዓሶና ዬንሢ ኮኦኪንሦንሢ ዋይዜ ዎዶና ዬሱሴ ዔያቶም ጫርጌሢ ዔሪ፥ 46ዒዛ ዓርቂ ቱካኒ ኮዔኔ፤ ጋዓንቴ ዴራ ዬሱሴ ፆሲ ማሊሢ ኬኤዛያ ማሂ ዛጋሢሮ ዔያታ ዒጊጪ ሃሼኔ።
Copyright
Learn More


text:
ክርስትያናዊ ህይወት
ኣብ ኣገልግሎት ክእለትካ ኣመሓይሽ—ንተመላሊስካ ምብጻሕ መሰረት ኣንብር
ኣገዳሲ ዝዀነ ስለምንታይ እዩ፧
ነቲ ዝተኸልናዮ ዘርኢ ሓቂ ኸነስትዮ ንደሊ ኢና። (1ቈረ 3:6) ተገዳስነት ዘርኣየ ሰብ ምስ ዜጋጥመና ኸኣ፡ ካልእ ግዜ ኣብ እንምለሰሉ እዋን እንመያየጠሉ ሕቶ ሓቲትና እንተ ኸድና ጽቡቕ እዩ። ከምዚ ምግባር እቲ ብዓል ቤት ነቲ ተመላሊስካ ምብጻሕ ብሃንቀውታ ኸም ዚጽበዮ ይገብር፣ ንዓና እውን ነቲ ንተመላሊስካ ምብጻሕ እንገብሮ ምድላው የቕልለልና። ተመሊስና ምስ ከድና፡ ነታ ኣብ ዝሓለፈ ምብጻሕና ዘልዓልናያ ሕቶ ንኽንምልሳ ኸም ዝመጻእና ኽንገልጽ ንኽእል ኢና።
እንታይ ክትገብር ኣሎካ፧
ነቲ ኻብ ቤት ናብ ቤት እትገብሮ ኣቀራርባኻ ኽተዳለወሉ ኸለኻ፡ ኣብ ዚቕጽል ተመላሊስካ ምብጻሕ ንእትምልሳ ሕቶ እውን ተዳሎ። እታ ሕቶ ኣብ ኣርእስቲ እቲ እተበርክቶ ጽሑፍ እተመስረተት ክትከውን ትኽእል እያ። ወይ ከኣ ኣብ ሓደ ኻብቲ ምስ ተመለስካ እተፋልጦ ናይ መጽናዕቲ ጽሑፋትና እተመለሰት ሕቶ ኽትከውን ትኽእል እያ።
ምስ ሓደ ተገዳስነት ዘርኣየ ሰብ ምይይጥካ ኣብ እትዛዝመሉ እዋን፡ ተመሊስካ ኽትበጽሖ ኸም እትደሊ ሓብሮ፡ ድሕሪኡ ነታ ዘዳለኻያ ኣብ ዚቕጽል ምብጻሕካ እትምለስ ሕቶ ንገሮ። እንተ ተኻኢሉ፡ ኣድራሻኡ ውሰድ።
ነቲ ብዓል ቤት ድሕሪ እተወሰነ እዋን ከም እትመጽእ እንተ ነጊርካዮ፡ ቈጸራኻ ኣኽብር።—ማቴ 5:37።


text:
ሕንጻይ ዓሳ—ሑጻ ዚሰርሕ ማሽን
ሑጻ ኻበይ እዩ ዚመጽእ፧ ካብ ብዙሕ ነገራት እዩ ዚመጽእ። እቲ ኣብዛ ዓንቀጽ እዚኣ ተገሊጹ ዘሎ ምንጪ ሑጻ ግና ኼገርመካ ይኽእል እዩ። ብዛዕባ እቲ ንመርጀን (ኮራል) ባሕሪ ቘርጢሙ ናብ ሑጻ ዚቕይሮ ሕንጻይ ዓሳ (ፓፓጋሎ ዓሳ) ኢና ኽንርኢ።
ሕንጻይ ዓሳ ኣብ መላእ ዓለም ኣብ ዚርከብ እተፈላለየ ትሮፒካዊ ማያት እዩ ዚነብር። እዚ ዓሳ እዚ፡ እተሰብረ መርጀን ብምውሓጥ፡ ነቲ ኣብኡ ዚርከብ ንእሽቶ ምግቢ ድሕሪ ምብላዑ፡ ነቲ ዝተረፈ ነገራት ብመልክዕ ሑጻ የውጽኦ። ነዚ ዕዮ እዚ ንምዕያይ ድማ፡ ነቲ መትኰብ ዚመስል ተሪር ምንጋጋኡን ነቲ ኣብ ዳሕረዋይ ሸነኽ ኣፉ ዚርከብ ድልዱል ኣስናኑን እዩ ዚጥቀም። ገሊኦም ዘርኢ እቲ ዓሳ፡ ኣስናኖም ዋላ ሓንቲ ኸይኰነ ን20 ዓመት ኪነብሩ ይኽእሉ እዮም።
ኣብ ገሊኡ ኸባቢ፡ እቲ ዓሳ ነቲ ዝሞተ መርጀን ብብዝሒ ስለ ዚበልዖ፡ ካብቲ ሑጻ ዚስርሓሉ ኻልእ ባህርያዊ መስርሕ ንላዕሊ እዩ ሑጻ ዚሰርሕ። ገሊኦም ተመራመርቲ ኸም ዚግምትዎ፡ ሓደ ሕንጻይ ዓሳ ኣብ ዓመት ብኣማእታት ኪሎ ግራም ዚምዘን ሑጻ ይሰርሕ።
ሕንጻይ ዓሳ ኻልእ ኣገዳሲ ዕዮ እውን ይዓዪ እዩ። ነቲ ዝሞተን ብሰበባ እተሸፈነን መርጀን ኰነ ኣታኽልቲ ኺበልዖ ኸሎ፡ ኣብ ጽሬት እቲ መርጀን እጃሙ የበርክት እዩ። ስለዚ፡ እቲ ፍልይ ዝበለ ኣመጋግባ እቲ ዓሳ፡ ነቲ መርጀን ብጽቡቕ ኵነታት ንኪቕጽል የኽእሎ እዩ። እዚ ዓሳ እዚ ዀነ ኻልኦት ኣታኽልቲ ዚበልዑ ዓሳ ኣብ ዘይብሉ ኸባቢ፡ እቲ መርጀን ብቕልጡፍ ብሰበባን ብጻህያይ ባሕርን እዩ ዚውሓጥ። ሪፍ ላይፍ ዘርእስታ መጽሓፍ፡ “ኣታኽልቲ ዚበልዑ ዓሳ እንተ ዘይህልዉ ነይሮም፡ እዚ ሎሚ ዘሎ መርጀን ከምቲ ሕጂ ዘለዎ ዓይነት መልክዕ ከም ዘይህልዎ ዚገልጹ ሰባት ኣለዉ” በለት።
ሕንጻይ ዓሳ ነቲ ኣብ ላዕሊ እተጠቕሰ ኸቢድ ዕዮ ኺዓዪ ምስ ወዓለ፡ ለይቲ ጽቡቕ ድቃስ ኪድቅስ ኣለዎ፣ ኣብዚ መዳይ እዚ እውን እንተ ዀነ፡ እቲ ዓሳ ፍልይ ዝበለ እዩ። ኣብቲ መርጀን ብዙሓት ሃደንቲ ዓሳታት ስለ ዘለዉ፡ እዋን ለይቲ ኣዝዩ ሓደገኛ እዩ። እቲ ሕንጻይ ዓሳ፡ መብዛሕትኡ እዋን ኣብ ትሕቲ ኸውሒ ተሓቢኡ ዚድቅስ እኳ እንተ ዀነ፡ እዚ መሕብኢ እዚ ግና ኵሉ ሳዕ ካብ ዝጠመየ ኸልቢ ዓሳ (ሻርክ) ኣየዕቍቦን እዩ።
ገሊኦም ሕንጻይ ዓሳ ንተወሳኺ ድሕንነት ኢሎም፡ ለይቲ ተሸፊኖም እዮም ዚሓድሩ። ካብ ውሽጢ ሰብነቶም፡ ንመላእ ኣካላቶም ዚሽፍን ልፋጭ የመንጭዉ እዮም፣ እዚ ኸኣ ኣሕሊፉ ዜርኢ ብጃማ ዀይኑ የገልግሎም። ተመራመርቲ ስነ ፍልጠት ባሕሪ፡ እቲ ሕማቕ ዝጨናኡ ልፋጭ፡ ካብ ሃደንቲ ዓሳታት ከም ዜዕቍቦም እዮም ዚኣምኑ።
ሕንጻይ ዓሳ ካብቶም ኣብ መርጀን ዚነብሩ ኻልኦት ዓሳ፡ ብቐሊሉ ዚርአን ዚስሕብን ዓይነት ዓሳ እዩ። ተባዕታይን ኣንስተይትን ሕንጻይ ዓሳ፡ እተፈላለየ ዓይነት ደሚቕ ሕብርታት እዩ ዘለዎም፣ እናዓበዩ ኪኸዱ ኸለዉ ድማ ሕብሮም ይቀያየር እዩ። ልዕሊ ዅሉ ግና፡ ሕንጻይ ዓሳ ኣብቲ ብብዝሒ ዘይግፈፈሉ ቦታታት፡ ብቐሊሉ እዩ ናብ ሰብ ዚቐርብ። ስለዚ፡ ሓደ ኻብቶም ብቐሊሉ ኽትርእዮም እትኽእል ዓይነት ዓሳ እዩ።
ናብ ሕንጻይ ዓሳ ቕርብ ኢልካ፡ መርጀን ኪቝርጥም ከሎ ምርኣይን ምስማዕን፡ ሓደ ኻብቲ መርጀን ኪርእዩ ዚኸዱ ሰባት ዘይርስዕዎ ፍጻመ እዩ። እዚ ዚስሕብ ሕብርታት ዘለዎ ዓሳ እዚ ኣብቲ መርጀን ኪጓዓዝ ከሎ፡ ነቶም ኣብቲ መርጀን ዚነብሩ ኻልኦት እንስሳታት ኰነ ንሰባት፡ እቲ ባሕሪ ጽሩይ ከም ዚዀነሎም እዩ ዚገብር።


text:
ግምሩክ ሑመራ ልዕሊ 10.9ሚልዮን ቅርሺ ኣቑሑ ኮንትሮባንድ ሒዙ…
መቐለ ታህሳስ 27//2009(ድወት) ግምሩክ ሑመራ ኣብቶም ዝሓለፉ ሓሙሽተ ኣዋርሕ ልዕሊ 10.9ሚልዮን ቅርሺ ዝግመት ኣቑሑት ኮንትሮባንድ ከምዝሓዘ ኣፍሊጡ።
ተወካሊ ኣካያዲ ስራሕ ጉምሩክ ሑመራ ኣይተ ሃይለ ገብረማርያም ንድምፂ ወያነ ትግራይ ከምዝበልዎ እቲ ተታሒዙ ዘሎ ኣቑሑት ኮንትሮባንድ ኣብ መንጐ ኢትዮ-ሱዳን ኣብዘለዉ ዶባት ካብን ናብን ክወፁ ክኣትዉ ዝተትሓዙ እዮም።
ካብ መንጐ እቶም ተታሒዞም ዘለዉ ኣቁሑት ኮንትሮባንድ ኢሎም ኣይተ ሃይለ መለዋወጢ ኣቁሑት ተሽከርከርቲ ኽዳውንቲ ጫማታት ኣፋውስ ውፅኢት ሕርሻ ዝኾኑ በርበረ፣ ሽሮን ጣፍን ካልኦትን ከምዝርከብዎም ድማ ኣረዲኦም።
እዚ ከምዚ እናሃለወ ኣብቶም ዝሓለፉ ሓሙሽተ ኣዋርሕ ተታሒዞም ዘለዉ ኣቑሑት ኮንትሮባንድ ምስ ሕሉፍ ዓመት ተመሳሳሊ እዋን ዝተተሓዙ ክነፃፀር ከሎ ናይ ሎሚዘበን ብኣስታት 5ሚልዮን ቅርሺ ሓለፋ ዘለዎ እዩ ዝበሉ እቶም ተወካሊ ኣካያዲ ስራሕ ምኽንያት ኣብ ቑፅፅር ኮንትሮባንድ ዓቕምና ስለዝተጠናኸረ እዩ ክብሉ ድማ ገሊፆም።


text:
6ይ ክፋል
ውሉድ ንሓዳር ብኸመይ ከም ዚጸልዎ
“ውሉድ ውህበት እግዚኣብሄር እዮም።”—መዝሙር 127:3
[ኣብ ገጽ 18 ዘሎ ስእሊ]
ንሰብ ሓዳር፡ ውሉድ ምውላድ ኣዝዩ ዜሐጕሶም እኳ እንተ ዀነ፡ ኪኸብዶም ይኽእል እዩ። ንስኻን መጻምድትኻን በዅሪ ውሉድኩም ምስ ወለድኩም፡ መብዛሕትኡ ግዜኹምን ጕልበትኩምን ነቲ ሕጻን ኣብ ምክንኻን ከም ዚሓልፍ ምፍላጥኩም ኬገርመኩም ይኽእል እዩ። ድቃስ ምስኣንን ስምዒታዊ ለውጥታትን፡ ኣብ ሓዳርኩም ዘይምስምማዕ ከም ዚፍጠር ኪገብር ይኽእል እዩ። ስለዚ፡ ንውሉድኩም ንምክንኻንን ኣብ ሓዳርኩም ንፋስ ንኸይኣቱ ንምክልኻልን፡ ክልቴኹም ምትዕርራይ ክትገብሩ ኣሎኩም። እሞኸ ምኽሪ መጽሓፍ ቅዱስ ኪሕግዘኩም ዚኽእል ብኸመይ እዩ፧
1 ውሉድ ንህይወትካ ብኸመይ ከም ዚጸልዎ ተረዳእ
መጽሓፍ ቅዱስ እንታይ ይብል፧ “ፍቕሪ ዓቃልን ለዋህን እያ።” ብዘይካዚ፡ “ጥቕሚ ርእሳ ኣይትደልን፡ ኣይትቝጣዕን” እውን እያ። (1 ቈረንቶስ 13:4, 5) እተበኰረት ኣደ እንተ ዄንኪ፡ ብዝያዳ ኣብ ውሉድኪ ኢኺ እተተኵሪ። ይኹን እምበር፡ ሰብኣይኪ ዕሽሽ እተባህለ ዀይኑ ኺስምዖ ስለ ዚኽእል፡ ንዕኡ እውን ኣትኵሮ ኽትገብርሉ ኣሎኪ። ዓቕልን ለውሃትን ብምርኣይ፡ ንሰብኣይኪ፡ ዚድለ ዀይኑ ኸም ዚስምዖ ኽትገብርን ኣብ ክንክን ውሉድኩም ንኺሳተፍ ክትሕግዝዮን ትኽእሊ ኢኺ።
“ኣቱም ሰብኡት፡ . . . ምስ ኣንስትኹም ብፍልጠት ንበሩ።” (1 ጴጥሮስ 3:7) ሰበይትኻ ንመብዛሕትኡ ጕልበታ ኣብ ክንክን ውሉድኩም ከም እተሕልፎ ኽትርዳእ ኣሎካ። ሓድሽ ሓላፍነት ስለ ዝዀነ ድማ፡ ውጥረት ኪስምዓ፡ ክትደክም፡ ወይ እውን ክትጭነቕ ትኽእል እያ። ሓድሓደ ግዜ እሞ ኸኣ ክትቋየቘካ እውን ትኽእል እያ፣ ንስኻ ግና ህድእ በል፣ ከመይሲ፡ “ንዅራ ደንጓዪ ዝዀነ ኻብ ጅግና ይበልጽ” እዩ። (ምሳሌ 16:32) ኣስተውዓሊ ኹን፣ ንሰበይትኻ ድማ ዜድልያ ደገፍ ግበረላ።—ምሳሌ 14:29።
እንታይ ክትገብር ትኽእል፧
ኣቦ፦ ንሰበይትኻ፡ ለይቲ እውን እንተ ዀነ፡ ኣብ ክንክን ውሉድኩም ሓግዛ። ምስ ሰበይትኻን ምስ ውሉድካን ዝያዳ ግዜ ምእንቲ ኸተሕልፍ፡ ነቲ ኣብ ካልእ ንጥፈታት እተሕልፎ ግዜ ነክዮ
ኣደ፦ ሰብኣይኪ ኺሕግዘኪ እንተ ደልዩ፡ ፍቐድሉ። ነቲ ዕዮ ዘይክእለሉ እንተ መሲሉ፡ ኣብ ክንዲ እትነቕፍዮ፡ ብኸመይ ኪገብሮ ኸም ዘለዎ ብለውሃት ኣርእይዮ
ንርክብኩም ኣደልድሎ
መጽሓፍ ቅዱስ እንታይ ይብል፧ “ሓደ ስጋ ድማ ይዀኑ።” (ዘፍጥረት 2:24) ንስድራ ቤትኩም ሓድሽ ኣባል እኳ እንተ ተወሰኻ፡ ንስኻን መጻምድትኻን “ሓደ ስጋ” ምዃንኩም ኣይትረስዕ። ስለዚ፡ ንርክብኩም ንምድልዳል ብዚከኣለካ ዓቕሚ ጽዓር።
ሰበይቲ እንተ ዄንኪ፡ ነቲ ሰብኣይኪ ዚገብረልኪ ሓገዝን ደገፍን ኣማስውሉ። ሞሳኺ ምግላጽኪ፡ “ጥዕና” ዚህብ ኪኸውን ይኽእል እዩ። (ምሳሌ 12:18) ሰብኣይ እንተ ዄንካ፡ ንሰበይትኻ ኸም እተፍቅራን ኣኽቢርካ ኸም እትርእያን ንገራ። በቲ ንስድራ ቤትኩም ንምክንኻን እትገብሮ ዘላ ጻዕሪ ንኣዳ።—ምሳሌ 31:10, 28።
“ነፍሲ ወከፍ፡ ጥቕሚ ኻልእ ደኣ እምበር፡ ጥቕሚ ርእሱ ኣይድለ።” (1 ቈረንቶስ 10:24) ወትሩ ንመጻምድትኻ ዚጠቕሞ ነገር ግበር። ከም ሰብ ሓዳር መጠን፡ ግዜ ወሲድኩም ኣዕልሉን ሞሳኹም ግለጹን፣ ሓሳብ ንሓሳብ ድማ ተለዋወጡ። ምስ ጾታዊ ጕዳያት ብዚተሓሓዝ፡ ኣብ ጥቕሚ ርእስኻ ጥራይ ኣይተተኵር። ንመጻምድትኻ እውን ኣብ ግምት ኣእቱ። መጽሓፍ ቅዱስ፡ “ብስምምዕ ክልቴኹም እምበር፡ ሓደ ነቲ ሓደ ኣይከልክሎ” ይብል። (1 ቈረንቶስ 7:3-5) ስለዚ፡ ብዛዕባ እዚ ጕዳይ እዚ ብቕንዕና ተዘራረቡ። እቲ እተርእይዎ ዓቕልን ምርዳእን ድማ ንርክብኩም ኬደልድሎ እዩ።
እንታይ ክትገብር ትኽእል፧
ምስ መጻምድትኻ ንበይንኹም ኴንኩም እተሕልፍዎ ግዜ መድቡ
ኣብ ንእሽቶ ወረቐት ብምጽሓፍ ወይ ንእሽቶ ህያብ ብምሃብ፡ ንመጻምድትኻ ኸም እተፍቅሮ ግለጸሉ
3 ንውሉድካ ኣሰልጥኖ
መጽሓፍ ቅዱስ እንታይ ይብል፧ “ካብ ሕጻንነትካ ኣትሒዝካ . . . ንድሕነት ዜለብመካ ቕዱሳት ጽሑፋት ትፈልጦ ኢኻ።” (2 ጢሞቴዎስ 3:15) ንውሉድካ ንኽትምህሮ እንታይ ከም እትገብር መደብ ግበር። ከይተወልደ ኸሎ እውን ከይተረፈ፡ ትምህርቲ ናይ ምቕሳም ዜደንቕ ክእለት ኣለዎ። ኣብ ማህጸን ከሎ፡ ንድምጽኻ ኼለልዮን ንስምዒትካ ምላሽ ኪህበሉን ይኽእል እዩ። ገና ሕጻን ከሎ ኣንብበሉ። ነቲ እተንብቦ ዘለኻ እኳ እንተ ዘይተረድኦ፡ ምስ ዓበየ ንባብ ንኺፈቱ ኺሕግዞ ይኽእል እዩ።
ንውሉድካ ኻብ ሕጻንነቱ ኣትሒዝካ፡ ብዛዕባ ኣምላኽ ንገሮ። ናብ የሆዋ ኽትጽሊ ኸለኻ ኸም ዚሰምዓካ ግበር። (ዘዳግም 11:19) ብሓባር ክትጻወቱ ኸለኹም እውን እንተ ዀነ፡ ብዛዕባ እቲ ኣምላኽ ዝገበሮ ነገራት ተዛረብ። (መዝሙር 78:3, 4) ውሉድካ ኺዓቢ ኸሎ፡ ነታ ንየሆዋ ዘላትካ ፍቕሪ ኼስተብህለላ እዩ፣ ንሱ እውን ንየሆዋ ንኼፍቅሮ ኺድረኽ እዩ።
እንታይ ክትገብር ትኽእል፧
ንውሉድካ ኸተሰልጥኖ ዜድልየካ ጥበብ ምእንቲ ኽትረክብ፡ ኣነጺርካ ጸሊ
ገና ኻብ ሕጻንነቱ ምእንቲ ኺመሃር፡ ቀንዲ ቓላትን ሓሳባትን ደጋጊምካ ንገሮ
ብዝያዳ ፍለጥ
ኣብዛ ንጥቕሚ ርእሳ ጥራይ እተቐድም ዓለም፡ ሓለይቲ ውሉዳት ምዕባይ
ደቅኻ ኣብ ጥቕሚ ርእሶም ጥራይ ምእንቲ ኸየተኵሩ ኽትሕግዘሉ እትኽእል ሰለስተ መዳያት መርምር።
ንፉዕ ኣቦ ኽትከውን እትኽእል ብኸመይ ኢኻ፧
ፈቃርን ሚዛናውን ኣቦ ንኽትከውን ኪሕግዘካ ዚኽእል ሓሙሽተ ስርዓት መጽሓፍ ቅዱስ መርምር።


text:
1ድኅርዙይ ጐይታ ኻልኦት ሰብዓ መረጸ። በብኽልተ ገይሩ ናብቲ ንሱ ክኸዶ ዘለዎ ኸተማን ስፍራን ቀቅድሚኡ ለኣኾም። 2ከምዙይ ድማ በሎም፦ ኣዝመራኡ ብዙኅ እዩ፤ ሠራሕተኛታት ግና ውኁዳት እዮም። ስለዙይ ነቲ ጐይታ ኣዝመራ ነዝመራኡ ተወሰኽቲ ሠራሕተኛታት ክልእኽ ለምንዎ። 3ደጊም ኪዱ፤ እንሆ ኣነ ኸም ኣባጊዕ ናብ ማእኸል ተዃሉ እሰደኩም ኣለኹ። 4ሳንጣ ወይ ሊታ ወይ ኣሣእን ኣይትኃዙ፤ ኣብ መንገዲውን ንሓደ እኳ ሰላም ኣይትበሉ። 5ኣብ እትኣትዉዋ ገዛ ቕድም ነዛ ገዛ እዚኣ ሰላም ይኹን›በሉ። 6ኣብኡ ፈታው ሰላም እንተልዩ ሰላምኩም ኣብኡ ኽኃድር እዩ። እንተ ዘየልዩ ግና ሰላምኩም ናባኻትኩም ክምለስ እዩ። 7ኣብታ ገዛ ኸዓ ተቐመጡ፤ ንሠራሕተኛ ዓስቡ ይግብኦ እዩ እሞ ዘቕረቡልኩም ብልዑ ን ስተዩን። ካብ ገዛ ናብ ገዛ ኣይትኺዱ። 8ኣብ እትኣትዉዎ ኸተማውን እንተ ተቐበሉኹም ዘቕረቡልኩም ብልዑ ። 9ኣብኣ ንዘለዉ ሕሙማት ኣሕውዩ፤ መንግሥቲ እግዚኣብሔር ናባኻትኩም ቀሪባ ኣላውን› በልዎም። 10ኣብታ እትኣትዉዋ ኸተማ ሰብ እታ ኸተማ እቲኣ እንተ ዘይተቐበሉኹም ግና ናብ ኣደባባያ ወፂእኹም 11እቲ ኻብ ከተማኹም ኣብ ኣእጋርና ዝጠበቐ ሓመድ እኳ ንነግፈልኩም ኣለና። እንተኾነ ግና መንግሥቲ እግዚኣብሔር ናባኻትኩም ከም ዝቐረበት ፍለጡ› በልዎም። 12ብመዓልቲ ፍርዲ ኻብ ነታ ኸተማ እቲኣስ ንሰዶም ከም ዝቐለላ እማን እብለኩም ኣለኹ። 13 ወይለኺ ኮራዚን! ወይለኺ ቤተ ሳይዳ! እቲ ኣባኻትክን ዝተገብረ ተኣምራት ኣብ ጢሮስን ሲዶናን ተገይሩ እንተ ዝኸውንስ ወጮ ተኸዲነን ኣብ ሓሙዂሽቲ ተቐሚጠን ቀደም ምተነስሓ ነይረን። 14ብመዓልቲ ፍርዲ ግና ካባኻትክን ንጢሮስን ንሲዶናን ክቐለለን እዩ። 15ኣቲ ቅፍርናሆምውን ክሳዕ ሰማይዶ ልዕል ትብሊ ኣለኺ? ክሳዕ ሲኦልውን ክትወርዲ ኢኺ። 16እቲ ንኣኻትኩም ዝሰምዕ ንኣይ እዩ ዝሰምዕ፤ እቲ ንኣኻትኩም ዘይቕበል ንኣይ እዩ ዘይቕበል፤ እቲ ንኣይ ዘይቕበል ድማ ነቲ ዝለኣኸኒ እዩ ዘይቕበል። 17እቶም ሰብዓን ክልተን ልኡኻት ድማ ጐይታ! ኣጋንንቲውን እንተይተረፉ ብስምካ ተገዚኦምልና እናበሉ ብሓጐስ ተመለሱ። 18ኢየሱስ ድማ፦ ሰይጣን ከም መብረቕ ካብ ሰማይ ክወድቕ እንተሎ ረአኽዎ። 19እንሆ ተመንን ዕንቅርቢትን ኲሉ ኃይሊ ጸላእን ክትረግጹ ሥልጣን ሂበኩም ኣለኹ፤ ዝጐድአኩም ከዓ ኸቶ የለን። 20ግና ስምኩም ኣብ ሰማይ ስለ ዝተጽሓፈ ደኣ ተሓጐሱ እምበር ርኹሳን መናፍስቲ ስለ ዝተገዝኡልኩም ኣይትተሓጐሱ በሎም። 21በታ ጊዜ እቲኣ ኢየሱስ ብመንፈስ ቅዱስ ተሓጕሱ ከምዙይ በለ ኦ ኣቦይ! ጐይታ ሰማይን ምድርን ነዙይ ካብ ብልህታትን ካብ ለባማትን ስለ ዝኃባእኻዮ ንሕፃናት ድማ ስለ ዝገለጽካዮ አመስግነካ ኣለኹ። እወ ኦ ኣቦ! እዙይ ከምዙይ ክኸውን ፍቓድካ ኾይኑ እዩሞ። 22ኲሉ ኻብ ኣቦይ ተውሂቡኒ እዩ። ንወልድ ብዘይ ኣብ መን ምዃኑ ዝፈልጦ ሓደኳ የለን። ንኣብውን ብዘይ ወልድን እቲ ወልድ ክገልጸሉ ዝደለየን እንተ ዘይኮይኑ ኣብ መን ምዃኑ ዝፈልጦ ሓደኳ የለን በለ። 23ናብቶም ደቀ መዛሙርቱ ግልጽ ኢሉ ኸዓ ንበይኖም፦ ነዝ ንስኻትኩም እትርእይዎ ዘለኹም ዝርእያ ኣዒንቲ ብፁዓት እየን። 24ብዙኃት ነቢያትን ነገሥታትን ነዝ ንስኻትኩም እትርእይዎ ዘለኹም ክርእዩ ተመነዩ፤ ግና ኣይረአዩን፤ ነዝ ንስኻትኩም እትሰምዕዎ ዘለኹምውን ክሰምዑ ተመነዩ፤ ግና ኣይሰምዑ ን እብለኩም ኣለኹ፤ በሎም። 25እንሆ ኸዓ ሓደ ምሁር ሕጊ ኽፍትኖ ተሢኡ መምህር! ናይ ዘለዓለም ሕይወት ምእንቲ ኽወርስ እንታይ ክገብር? በሎ። 26ንሱ ኸዓ ኣብ ሕጊ ሙሴ እንታይ ተጽሒፉ ኣሎ? እንታይከ ተንብብ? በሎ። 27ንሱ ድማ ንእግዚኣብሔር ኣምላኽካ ብምሉእ ልብኻን ብምሉእ ነፍስኻን ብምሉእ ኃይልኻን ብምሉእ ሓሳብካን ኣፍቅሮ፤ ንብጻይካ ድማ ኸም ነፍስኻ ኣፍቅር ኢሉ መለሰሉ። 28ኢየሱስ ከዓ ጽቡቕ መሊስካ፤ ከምኡ ግበር እሞ ብሕይወት ክትነብር ኢኻ በሎ። 29ንሱ ግና ንርእሱ ኽመጻደቕ ደልዩ ብጻየይከ መን እዩ? በሎ። 30ኢየሱስ ድማ ኸምዙይ በለ፦ ሓደ ሰብኣይ ካብ ኢየሩሳሌም ናብ ኢያሪኮ ኽወርድ እንተሎ ኣብ ኢድ ከተርቲ ወደቐ። ንሳቶም ገፈፍዎን ቀጥቀጥዎን እሞ ኣብ መንጎ ሕይወትን ሞትን ኃዲጐምዎ ኸዱ። 31ሓደ ኻህን በታ መንገዲ እቲኣ ኽወርድ እንተሎ ርእዩ ዘወር ኢሉ ኃለፈ። 32ከምኡ ድማ ሓደ ሌዋዊ ኣብታ ቦታ እቲኣ ምስ በጽሐ ርእዩ ዘወር ኢሉ ኃለፈ። 33ሓደ ኃላፍ መንገዲ ሳምራዊ ግና ናብኡ መጸ፤ ምስ ረአዮ ድማ ራህርሀሉ። 34ናብኡ ቐሪቡውን ዘይትን ወይንን ኣብ ቊስልታቱ ኣፍሲሱ ኣሰረሉ፤ ኣብ ኣድጉ ፅዒኑ ድማ ናብ መኅደር ኣጋይሽ ወሲዱ ተኸናኸኖ። 35ንጽባሒቱ ድማ ኽልተ ዲናር ኣውፂኡ ነቲ ሓላው መኅደሪ ኣጋይሽ ሃቦ እሞ በዝ ገንዘብ እዙይ ተኸናኸኖ፤ ንእኡ ኢልካ ኻብዙይ ንላዕሊ እተውፅኦ ዂሉ ምስ ተመለስኩ ክኸፍለካ እየ› በሎ። 36ነቲ ኣብ ኢድ ከተርቲ ዝወደቐ ካብ ሠለስቲኦም ብጻይ ዝኾኖ መን ይመስለካ? 37ንሱ ድማ እቲ ሠናይ ዝገበረሉ በሎ፤ ኢየሱስ ከዓ እምበኣር ኪድ ንስኻውን ከምኡ ግበር በሎ። 38ክኸዱ እንተለዉ ድማ ኢየሱስ ናብ ሓንቲ ዓዲ ኣተወ፤ ማርታ ዝስማ ሓንቲ ሰበይቲ ኸዓ ኣብ ገዝኣ ተቐበለቶ። 39ማርያም እትብሃል ሓፍቲ ድማ ነበረታ፤ ንሳ ኣብ ትሕቲ እግሪ ኢየሱስ ተቐሚጣ ቓሉ ትሰምዕ ነበረት። 40ማርታ ግና ብዙኅ ብምድላው ትደክም ነበረት። ናብኡ ቐሪባ ጐይታይ! ኃፍተይ ኃዲጋትኒ በይነይ እናሠራሕኹስ ኣየኅዝነካን ድየ? ክትሕግዘኒንዶ ንገራ? በለቶ። 41ኢየሱስ ድማ ማርታ! ማርታ! ንምንታይ ብብዙኅ ትጭነቒን ትህወኺን ኣለኺ። 42እቲ ዘድሊ ግና ሓደ ነገር ጥራሕ እዩ። ማርያምስ ነቲ ዝሐሸ መሪጻ ኣላ፤ ካብኣ ዝወስደላ ሓደኳ የለን ኢሉ መለሰላ።
Copyright
Learn More


text:
ካብ ከባቢ ዓለም
ዓለም
ብመሰረት ውድብ ጥዕና ዓለም (WHO) ኣብ ልዕሊ ኣንስቲ ዚወርድ ዓመጽ “ብደረጃ ዓለምለኸ ኣብ ጥዕና ሰባት ጸገም ዘስዓበ ተመሓላላፊ ሕማም” ኰይኑ ኣሎ። ብመሰረት እቲ ውድብ፡ “ካብ ኵለን ኣንስቲ፡ 35 ሚእታዊት ዚዀና ብመጻምድተን ወይ ብኻልእ ሰብኣይ ዓመጽ ይወርደን እዩ።” ብዘይካዚ፡ “እቲ ኣብ ልዕሊ ኣንስቲ ብመጻምድቲ ዚወርድ ዓመጽ ኣብ መላእ ዓለም ካብ ዘለዋ ኣንስቲ ን30 ሚእታዊት ዜጋጥመን ልሙድ ዓይነት ዓመጽ” ኰይኑ ኣሎ።
ብሪጣንያ
ኣብ ልዕሊ 64,303 ሰባት እተገብረ መጽናዕቲ ኸም ዚሕብሮ፡ 79 ሚእታዊት፡ “ሃይማኖት ጠንቂ እዚ ሎሚ ኣብ ዓለም ዚርአ ዘሎ ብዙሕ ስቓይን ግጭትን ከም ዝዀነ” እዮም ዚኣምኑ። ብዘይካዚ፡ እቲ ብ2011 ኣብ ዓዲ እንግሊዝን ኣብ ወልስን እተገብረ መጽናዕቲ ኸም ዚሕብሮ፡ ክርስትያናት ከም ዝዀኑ ዝገለጹ ሰባት 59 ሚእታዊት እዮም ነይሮም። ብ2001 ግና ቍጽሪ እቶም ክርስትያናት ከም ዝዀኑ እተዛረቡ ሰባት 72 ሚእታዊት እዩ ነይሩ። ቍጽሪ እቶም ምስ ሃይማኖት ምትእስሳር ዘይብሎም ሰባት ከኣ ኣብቲ ዓሰርተ ዓመት እቲ፡ ካብ 15 ናብ 25 ደይቡ።
ቻይና
ብመራኸቢ ብዙሓን እተገልጸ ሓደ ጸብጻብ ከም ዚሕብሮ፡ ኣብ ቀረባ እዋን እተመሓየሸ ሕጊ፡ ዓበይቲ ውሉዳት ብዕድመ ንዚደፍኡ ወለዶም ኣዘውቲሮም ኪበጽሕዎም ጥራይ ዘይኰነስ፡ “ብስምዒታዊ መዳይ ዜድልዮም” ነገራት ኬማልኡሎም ከም ዘለዎም እውን ዚሓትት እዩ። ይኹን እምበር፡ እቲ ሕጊ፡ እቶም ከምዚ ዘይገብሩ ውሉዳት ‘ኪቕጽዑ ኸም ዘለዎም ኣይሕብርን እዩ።’
ኤውሮጳ
ጕጅለ ገበነኛታት፡ ከም ኵሕለምሕልን ንጽሬት ዚሕግዝ ከሚካላትን ምግብን ኣደናጊሮም የቕርቡ ኣለዉ። ፕረዚደንት ሓንቲ ኩባንያ ድሕንነት ምግቢ፡ “ዳርጋ ነፍሲ ወከፍ መቃመሚ፡ እቲ ማእከላይ ቍጠባዊ ጥቕሚ ዘለዎ እውን ከይተረፈ፡ ንምድንጋር እተቓልዐ እዩ” በለ። ሓደ ምሁር ከም ዝገለጾ፡ ኣብ ዝማዕበላ ሃገራት ካብ ዚዕደግ ምግቢ፡ 10 ሚእታዊት ዚኸውን ውሕስነቱ ዘይተረጋገጸ እዩ።
ብዝያዳ ፍለጥ
ክትኣምና እትኽእል ሃይማኖት ኣላዶ፧
ብሃይማኖት ጒሂኻ ዲኻ፧ ጒሂኻ እንተ ዄንካ፡ ንኻልእ ሃይማኖት ክትኣምን ኬጸግመካ ይኽእል እዩ። መጽሓፍ ቅዱስ ምጽናዕካ ብኸመይ እዩ ኺሕግዘካ ዚኽእል፧


text:
1ብድኅርዙይ ሓድሽ ሰማይን ሓድሽ ምድርን ረአኹ። እቲ ቐዳማይ ሰማይን እታ ቐዳመይቲ ምድርን ኃሊፎም እዮም እሞ ባሕሪዉን ደጊም ኣይህሉን። 2እታ ቕድስቲ ኸተማ እታ ሓዳስ ኢየሩሳሌም ንመርዓዊኣ ኢላ ኸም ዘተሸለመት መርዓት ተዳልያ ካብ ሰማይ ካብ እግዚኣብሔር ክትወርድ እንተላ ረአኽዋ። 3ካብቲ ዙፋን ድማ ዓዉ ብዘበለ ድምፂ ደጊም መኅደሪ ኣምላኽ ምስ ሰብ ኮነ ምስኣቶምዉን ክነብር እዩ። ንሳቶም ሕዘቡ ክኾኑ እዮም እግዚኣብሔር ባዕሉ ምስኣቶም ክነብር ኣምላኾምዉን ክኸዉን እዩ። 4እግዚኣብሔር ከዓ ንብዓት ካብ ኣዕይንቶም ክሕብስ እዩ። እቲ ቐዳማይ ሥርዓት ኃሊፉ እዩ፤ እንሆ ዂሉ ተሓዲሱ እዩሞ ድኅሪ ደጊምዉን ኃዘን ወይ ኣዉያት ወይ ሥቓይ ኣይኸዉንን እዩ እንትብል ሰማዕኹ። 5እቲ ኣብ ዙፋን ዘተቐመጠ እንሆ! ኣነ ንዂሉ እሕድሶ ኣለኹ! በለ። ቀጺሉ ድማ እዘ ቓል እዙይ እሙንን ሓቅን እዩ እሞ ጸሓፎ! በለኒ። 6ሽዑ ተፈጸመ! ኣልፋን ኦሜጋን መጀመርታን መወዳእታን ኣነ እየ። ንዘጸምአ ኻብ ዓይኒ ማይ ሕይወት ክሰቲ ብኸምኡ ኽህቦ እየ። 7እቲ ዘሥዕር ነዙይ ክወርስ እዩ። ኣነ ኣምላኹ ክኾኖ ንሱዉን ወደይ ክኾነኒ እዩ። 8እቶም ፈራኃትን ከሓድትን ርኹሳትን ቀተልቲ ሰብን ኣመንዘራታትን ጠንቖልትን መምለኽቲ ጣዖትን ኲሎም ሓሰዉትን ግና ክፍሎም ኣብቲ ብሓዉን ዲንን ዘነድድ ቀላይ እዩ፤ እዙይ እቲ ኻልኣይ ሞት እዩ በለኒ። 9ካብቶም ናይ መወዳእታ ሸዉዓተ መዓት ዘመልኣ ሸዉዓተ ጽዋዕ ዘኃዙ ሸዉዓተ መላእኽቲ እቲ ሓደ ናባይ መጺኡ ነታ መርዓት ሰበይቲ እቲ በጊዕ ከርእየካስ ነዓ! በለኒ። 10ብመንፈስ ድማ ናብ ዓብይን ነዊኅን እምባ ወሰደኒ፤ ነታ ቕድስቲ ኸተማ ኢየሩሳሌም ካብ ሰማይ ካብ እግዚኣብሔር ክትወርድ እንተላ ኸዓ ኣርኣየኒ። 11ብኽብሪ እግዚኣብሔርዉን ተብርህ ነበረት። ምድማቕ ብርሃናዉን ከም የመና ዘኸበረ እምኒ ከምቲ ዘንጸባርቕ እምኒ ኢያሰጲድ ይመስል ነበረ። 12ዓሠርተ ኽልተ ኣፍ ደገ ዘለዎ ዓብይን ነዊኅን ቅጽሪ ነበራ፤ ኣብቲ ኣፍ ደገታትዉን ዓሠርተ ኽልተ መላእኽቲ ነበሩ። ስም ናይቶም ዓሠርተ ኽልተ ነገድ እስራኤል ድማ ኣብቲ ኣፍ ደገታት ተጽሒፉ ነበረ። 13ብምብራቕ ሠለስተ ኣፍ ደገ ብሰሜን ሠለስተ ኣፍ ደገ ብደቡብ ሠለስተ ኣፍ ደገ ብምዕራብ ሠለስተ ኣፍ ደገ ነበረ። 14ቅጽሪ እታ ኸተማ ኸዓ ዓሠርተ ኽልተ እምኒ መሠረት ነበሮ። ኣብኡ ድማ ዓሠርተ ኽልተ ስም ናይቶም ዓሠርተ ኽልተ ሓዋርያት እቲ በጊዕ ነበረ። 15እቲ ዘዛረበኒ ዘነበረ መልኣኽ ከዓ ነታ ኸተማን ነቲ ደገታታን ቅጽራን ምእንቲ ኽዕቅነሉ ብወርቂ ዘተሠርሐ መዐቀኒ ዘንጊ ነበሮ። 16እታ ኸተማ ኣርባዕተ መኣዘን ነበራ፤ ምንዋኃን ምግፋሓን ከዓ ማዕረ ነበረ። በቲ ዘንጊ ኸዓ ነታ ኸተማ ዓቀና። ክልተ ሽሕን ኣርባዕተ ሚእትን ሜትር ድማ ኾነት። ምንዋኃን ምግፋሓን ቁመታን ማዕረ ነበረ። 17ነቲ ቕጽራ ዓቀኖ። በቲ መልኣኽ ዘዕቅነሉ ዘነበረ እመት ሰብኣይ ድማ ሚእትን ኣርብዓን ኣርባዕተን ኮነ። 18እቲ ቕጽራ ድማ ብኢያሰጲድ ዘተነድቀ ነበረ፤ እታ ኸተማዉን ጽሩይ መስትያት ብዘመስል ብጽሩይ ወርቂ ዘተሠርሐት ነበረት። 19መሠረት ቅጽሪ እታ ኸተማ ድማ ብበብዓይነቱ ኽቡር እምኒ ዘጌጸ ነበረ። እቲ ቐዳማይ መሠረት ኢያሰጲድ እቲ ኻልኣይ ሰንፔር እቲ ሣልሳይ ኬልቄዶን እቲ ራብዓይ መረግድ 20እቲ ኃምሻይ ሰርዶንክስ እቲ ሻድሻይ ሰርድዮን እቲ ሻዉዓይ ክርስቲሎቤ እቲ ሻምናይ ቢረሌ እቲ ታስዓይ ወራዉሬ እቲ ዓሥራይ ክርስጵራስስ እቲ መበል ዓሠርተ ሓደ ያክንት እቲ መበል ዓሠርተ ኽልተ ኣሜቴስጢኖስ ነበረ። 21ኣብቲ ዓሠርተ ኽልተ ኣፍ ደገ ኸዓ ዓሠርተ ኽልተ አዕናቊ ነበረ። ነፍስ ወከፍ ኣፍ ደገ ካብ ሓደ ዕንቊ ዘተገብረ ነበረ። ኣደባባይ እታ ኸተማ ድማ ከም መስትያት ዘንጸባርቕ ብጽሩይ ወርቂ ዘተሠርሐ ነበረ። 22ኣብታ ኸተማ መቕደስ ኣይረአኹን፤ እቲ ዂሉ ዘኽእል እግዚኣብሔር ኣምላኽን እቲ በጊዕን መቕደሳ እዮም እሞ። 23እታ ኸተማ እቲኣ ፀሓይ ወይ ወርኂ ኸብርሁላ ኣየድልያን፤ ክብሪ እግዚኣብሔር ብርሃና እቲ በጊዕ ኸዓ መብራህታ እዩሞ። 24ኲሎም ሕዘብታት ብብርሃና ኽመላለሱ ነገሥታት ምድሪዉን ክብሮም ናብኣ ኸምጽኡ እዮም። 25ኣብኣ ለይቲ ዘብሃል ስለ ዘየለ ኣፍ ደጌታታ ብመዓልቲ ኸቶ ኣይዕፀዉን እዮም። 26ኣሕዛብዉን ክብሮምን ጌጾምን ናብኣ ኸምጽኡ እዮም። 27እቶም ኣብቲ ናይቲ በጊዕ መጽሓፍ ሕይወት ዘተጽሓፉ ደኣ እምበር ርኽሰት ወይ ዘጸይፍን ሓሰትን ዘገብር ኲሉ ናብኣ ኸቶ ኣይኣቱን እዩ።
Copyright
Learn More


text:
ናይ የሆዋ መሰኻኽር ስለምንታይ እዮም ዘይዋግኡ፧
ናይ የሆዋ መሰኻኽር ዘይዋግኡ በዚ ዚስዕብ ምኽንያታት እዩ፦
ንኣምላኽ ይእዘዙ እዮም። ህዝቢ ኣምላኽ፡ “ኣስያፎም ቀጥቂጦም ማሕረሻታት” ከም ዚገብርዎን ‘ደጊም ውግእ ከም ዘይምሃሩን’ መጽሓፍ ቅዱስ ይገልጽ እዩ።—ኢሳይያስ 2:4።
ንየሱስ ይእዘዙ እዮም። የሱስ ንሃዋርያ ጴጥሮስ፡ “ሰይፊ ዜልዕሉ ዅሎም፡ ብሰይፊ ኺጠፍኡ እዮም እሞ፡ ንሰይፍኻ ናብ ሰፈራ ምለሳ” በሎ። (ማቴዎስ 26:52) በዚ ኸምዚ ድማ፡ የሱስ ሰዓብቱ ኣጽዋር ውግእ ከም ዘየልዕሉ ገለጸ።
ደቀ መዛሙርቲ የሱስ፡ ካብ ፖለቲካዊ ጕዳያት ምሉእ ብምሉእ ገለልተኛታት ብምዃን፡ ነቲ ‘ኻብዛ ዓለም ከይኰኑ’ እተዋህቦም ትእዛዝ ይሕልውዎ እዮም። (ዮሃንስ 17:16) ንወተሃደራዊ ስጕምቲ ዀነ ወተሃደር ኪኸውን ንዚመርጽ ሰብ ግና ኣይቃወምዎምን እዮም።
ንኻልኦት የፍቅሩ እዮም። የሱስ ንደቀ መዛሙርቱ፡ ‘ንሓድሕዶም ኪፋቐሩ’ ኣዚዝዎም እዩ። (ዮሃንስ 13:34, 35) በዚ ኸምዚ ዓለምለኻዊ ሕውነት ስለ ዝፈጠሩ፡ ዝዀነ ይኹን ኣባል ኣንጻር መንፈሳዊ ሓዉ ወይ ሓብቱ ኣይዋጋእን እዩ።—1 ዮሃንስ 3:10-12።
ቀዳሞት ክርስትያናት ዝገደፍዎ ኣብነት ይስዕቡ እዮም። ኢንሳይክሎፔድያ ኦቭ ረሊጅን ኤንድ ዎር ከም ዚገልጾ፡ “ቀዳሞት ሰዓብቲ ክርስቶስ ኣብ ውግእን ወተሃደራዊ ኣገልግሎትን ኣይካፈሉን እዮም ነይሮም።” ነዚ ተግባራት እዚ፡ “ምስቲ የሱስ ዝመሃሮ ስርዓት ፍቕርን ምስቲ ጸላኢኻ ኸተፍቅር ዚእዝዝ ትእዛዝን ኣይቃዶን እዩ።” ብተመሳሳሊ፡ ፒተር መይንሆልት ዚብሃል ጀርመናዊ ምሁር ስነ ሃይማኖት፡ ብዛዕባ ቐዳሞት ሰዓብቲ የሱስ፡ “ክርስትያንን ወተሃደርን ምዃን ዘይቃዶ ነገር ጌርካ እዩ ዚርአ ነይሩ” በለ።
ኣብ ማሕበረሰብ እንገብሮ ኣበርክቶ
ናይ የሆዋ መሰኻኽር ኣብ ማሕበረሰብ ኣገዳሲ ግደ ኣለዎም፣ ንጸጥታ እተን ዚነብሩለን ሃገራት ዜስግኡ እውን ኣይኰኑን። ምስዚ ዚስዕብ ትእዛዛት መጽሓፍ ቅዱስ ስለ እንሰማማዕ፡ ንሰበ ስልጣን መንግስቲ ነኽብር፦
“ነፍሲ ወከፍ ነቶም ኣብ ልዕሊኡ ዘለዉ ሰበ ስልጣን ይገዝኣዮም።”—ሮሜ 13:1።
“ናይ ቄሳር ንቄሳር፡ ናይ ኣምላኽ እውን ንኣምላኽ ሃቡ።”—ማቴዎስ 22:21።
ስለዚ፡ ሕጊ ንእዘዝ፡ ግብሪ ንኸፍል፡ ምስቲ መንግስቲ ንድሕንነት ህዝቢ ዚገብሮ ጻዕርታት ከኣ ንተሓባብር ኢና።


text:
ካብ መዛግብትና
‘ዕዮ ቐውዒ ገና ኣይተዛዘመን’
እዋኑ 1923 እዩ ነይሩ። እቲ ኣብ ቤት ትምህርቲ ድራማን ሙዚቃን ሳኦ ፓውሎ ዚርከብ ሙዚቃዊ ምርኢት ዚርኣየሉ ቦታ፡ ብሰብ ቅጽጽ ኢሉ ነበረ። ጆርጅ ያንግ ነቲ ኸም ማይ ዚፈስስ መደረኡ ኬቕርብ ከሎ ብኣእምሮኻ ኽትስእሎ ትኽእል ኢኻ። ነፍሲ ወከፍ ዚዛረባ ዝነበረ ምልእቲ ሓሳብ፡ ናብ ፖርቱጋልኛ ትትርጐም ነበረት። እቶም 585 ዚዀኑ ተኣከብቲ፡ ጽን ኢሎም ይሰምዑ ነበሩ። እቲ ብፖርቱጋልኛ ዚንበብ ዝነበረ ጥቕስታት መጽሓፍ ቅዱስ፡ ብፕሮጀክተር ኣብ መንደቕ ይርአ ነበረ። ኣብ መወዳእታ፡ ብኣሽሓት ዚቝጸር ቅዳሓት እታ ሚልዮንስ ናው ሊቪንግ ዊል ነቨር ዳይ! (ሚልዮናት ሕጂ ብህይወት ዘለዉ ፈጺሞም ኣይኪሞቱን እዮም) ዘርእስታ ጽሕፍቲ፡ እንተላይ ብእንግሊዝኛን ብጀርመንኛን ብጥልያንኛን ተዓደለ። እቲ መደረ ዕዉት እዩ ነይሩ። ብዛዕባኡ ብዙሕ ስለ እተወርየ ድማ፡ ድሕሪ ኽልተ መዓልቲ እውን፡ እቲ መአከቢ ኽሳዕ ዓንቀሩ መልአ። ከምዚ ኪኸውን ዝኸኣለ ግና ብኸመይ እዩ፧
ጆርጅ ያንግ ኣብ መጋቢት 1923 ኣብ ሪዮ ዲ ዤኔሮ በጽሐ
ብ1867 ሳራ ቢሎና ፈርጉሰን ምስ ስድራ ቤታ ዀይና፡ ካብ ሕቡራት መንግስትታት ኣመሪካ ናብ ብራዚል ገዓዘት። ብ1899 ምንኣሳ ሓዋ ኻብ ሕቡራት መንግስትታት ኣመሪካ ናብ ብራዚል ሒዝዎ ዝመጸ ጽሑፋት መጽሓፍ ቅዱስ ምስ ኣንበበት፡ ንሓቂ ኸም ዝረኸበታ ፈለጠት። ብዝያዳ ኸተንብብ ስለ ዝደለየት ድማ፡ ግምቢ ዘብዐኛ ብእንግሊዝኛ ምእንቲ ኺመጻ፡ ኰንትራት ኣተወት። በቲ መልእኽቲ መጽሓፍ ቅዱስ ስለ እተሓጐሰት፡ ንሓውና ቻርለስ ተይዝ ራስል ደብዳበ ጸሓፈትሉ፣ ኣብኡ ኸኣ ንገዛእ ርእሳ፡ ብስራት መንግስቲ ኣምላኽ “ኪበጽሖ ዘይክእል ሰብ ከም ዘየለ እተርኢ ህያው መርትዖ” ኢላ ገለጸታ።
ሳራ ፈርጉሰን ንኻልኦት ሰባት ብዛዕባ ሓቂ መጽሓፍ ቅዱስ ክትነግሮም ዚከኣላ እኳ እንተ ጸዓረት፡ ንዓኣን ንስድራ ቤታን ንሓያሎ ብራዚላውያንን መን ብዝያዳ ኺሕግዞም ከም ዚኽእል የተሓሳስባ ነበረ። ብ1912 ቤት-ኤል ብሩክሊን ንሳራ፡ ዌር ኣር ዘ ደድ፧ (ምዉታት ኣበይ እዮም ዘለዉ፧) ዘርእስታ ብፖርቱጋልኛ እተዳለወት ትራክት ዝሓዘ ሰብ፡ ናብ ሳኦ ፓውሎ ኸም ዚመጽእ ሓበራ። ብ1915 ብዙሓት ተመሃሮ መጽሓፍ ቅዱስ ናብ ሰማይ ኪኸዱ ይጽበዩ ምንባሮም፡ ወትሩ የገርማ ኸም ዝነበረ ተዛረበት። ብዛዕባ እዚ ርእይቶኣ ኽትገልጽ ከላ ድማ፡ “ብራዚልን ብምሉኡ ደቡብ ኣመሪካንከ እንታይ እዩ ኪኸውን፧ . . . ደቡብ ኣመሪካ ኽሳዕ ክንደይ ሰፊሕ ቦታ ምዃኑ ኽትሓስብ ከለኻ፡ ዕዮ ቐውዒ ገና ኸም ዘይተዛዘመ ብቐሊሉ እዩ ዚርድኣካ” ኢላ ጸሓፈት። እወ፡ ዕዮ ቐውዒ ገና እዩ ነይሩ።
ኣብ ከባቢ 1920፡ መንእሰያት ዝዀኑ ሸሞንተ ብራዚላውያን ባሕረኛታት፡ መርከቦም ክትዕረ ኸላ፡ ኣብ ከተማ ኒው ዮርክ ኣብ ኣኼባ ጉባኤ ተኣከቡ። ናብ ሪዮ ዲ ዤኔሮ ምስ ተመልሱ፡ ነቲ ሓድሽ ዝረኸብዎ መጽሓፍ ቅዱሳዊ ተስፋኦም ንኻልኦት ኪነግርዎም ጀመሩ። ድሕርዚ ነዊሕ ከይጸንሐ፡ ኣብ መጋቢት 1923፡ እቲ ፒልግሪም ወይ ገያሺ ሓላዊ ዝነበረ ጆርጅ ያንግ ናብ ሪዮ ዲ ዤኔሮ መጸ፣ ኣብኡ ኸኣ ተገዳስነት ዘለዎም ሰባት ረኸበ። ብዙሕ ሕታማት ብፖርቱጋልኛ ኸም ዚትርጐም ከኣ ገበረ። ሓውና ያንግ ናብታ ኣብቲ እዋን እቲ ኣስታት 600,000 ተቐማጦ ዝነበሩዋ ሳኦ ፓውሎ ኸደ። ከምቲ ኣብ መእተዊ እዛ ዓንቀጽ እዚኣ እተገልጸ ድማ፡ ኣብኡ መደረ ኣቕረበ፣ ነታ ሚልዮናት እትብል ጽሕፍቲ ድማ ዘርግሓ። “በይነይ ስለ ዝነበርኩ፡ ምሉእ ብምሉእ ነቲ ኣብ ጋዜጣ ዚወጽእ መወዓውዒ ኽጥቀም ነበረኒ” ድማ በለ። ኣስዕብ ኣቢሉ እውን፡ እቲ መደረታት “ነቲ ኣብ ብራዚል ዝነበረ ኣይ.ቢ.ኤስ.ኤ. ዚብል ሕጋዊ ስም ዚጥቀምን ንህዝቢ ዝቐረበን ናይ መጀመርታ መደረታት እዩ ነይሩ” በለ። *
ብ15 ታሕሳስ 1923 ዝወጸት ሕታም ግምቢ ዘብዐኛ፡ ብዛዕባ ብራዚል ኣብ ዘውጸኣቶ ጸብጻብ፡ “እቲ ዕዮ ብ1 ሰነ ኺጅመር ከሎ ዋላ ሓንቲ ጽሑፍ እኳ እንተ ዘይነበረ፡ ጐይታ ነቲ ዕዮ ብዜደንቕ መገዲ እዩ ባሪኽዎ” በለት። እቲ ጸብጻብ ኣስዕብ ኣቢሉ ኸም ዝገለጾ፡ እቲ ሓውና ያንግ ኣብ ሳኦ ፓውሎ ዘቕረቦ ህዝባዊ መደረ፡ ካብቲ ኻብ 1 ሰነ ኽሳዕ 30 መስከረም ኣብ ዝነበረ እዋን ዝቐረበ 21 መደረ፡ ክልተ ጥራይ እዩ ነይሩ፣ ብድምር ድማ 3,600 ተኣከብቲ ነበሩ። ኣብ ሪዮ ዲ ዤኔሮ፡ መልእኽቲ መንግስቲ ኣምላኽ ቀስ ብቐስ እናሰፍሐ ኸደ። ኣብ ውሽጢ ሒደት ኣዋርሕ ድማ፡ ልዕሊ 7,000 ዚኸውን ሕታማት ፖርቱጋልኛ ተዓደለ። ብዘይካዚ፡ ብፖርቱጋልኛ እተዳለወ ሕታማት ግምቢ ዘብዐኛ፡ ካብ ሕዳር-ታሕሳስ 1923 ጀሚሩ ኺወጽእ ጀመረ።
ሓውና ያንግ መደረ ኬቕርብ ከሎ፡ ጥቕስታት መጽሓፍ ቅዱስ ብፕሮጀክተር ኣብ መንደቕ ይርአ ነበረ
ጆርጅ ያንግ ምስ ሳራ ፈርጉሰን ተራኸበ፣ ግምቢ ዘብዐኛ ድማ ከምዚ ዚብል ጸብጻብ ሒዛ ወጸት፦ “እታ ሓብትና ናብ ሳሎን ምስ መጸት፡ ንእተወሰነ እዋን እትዛረቦ ጠፊእዋ ስቕ በለት። ኣብ መወዳእታኡ፡ ንኢድ ሓውና ያንግ ሒዛ ዓይኒ ዓይኑ እናረኣየቶ፡ ‘ብሓቂ ገያሺ ሓላዊ ድየ ዝርኢ ዘለኹ፧’” በለት። ድሕሪኡ ነዊሕ ከይጸንሐ፡ ንሳን ገሊኦም ደቃን ተጠምቁ። ን25 ዓመት ድማ እያ ተጸብያ። ናይ 1 ነሓሰ 1924 ሕታም ግምቢ ዘብዐኛ፡ ኣብ ብራዚል፡ መብዛሕትኦም ከኣ ኣብ ሪዮ ዲ ዤኔሮ፡ 50 ሰባት ከም እተጠምቁ ጠቒሳ ነበረት።
ሕጂ ኣስታት 90 ዓመት ጸኒሑ፡ “ብራዚልን ብምሉኡ ደቡብ ኣመሪካንከ እንታይ እዩ ኪኸውን፧” ኢልና ኽንሓትት ኣየድልየናን እዩ። ኣብ ብራዚል ጥራይ፡ ልዕሊ 760,000 ናይ የሆዋ መሰኻኽር ብስራት መንግስቲ ኣምላኽ ይሰብኩ ኣለዉ። ኣብ ብምሉኡ ደቡብ ኣመሪካ ድማ፡ መልእኽቲ መንግስቲ ኣምላኽ ብፖርቱጋልኛን ብስጳንኛን ብብዙሕ ቋንቋታት ደቀባትን ይስበኽ ኣሎ። ብ1915 ሳራ ፈርጉሰን፡ ‘ዕዮ ቐውዒ ገና ኣይተዛዘመን’ ክትብል ሓቃ እያ ነይራ።—ኣብ ብራዚል ካብ ዚርከብ መዛግብትና።
^ ሕ.ጽ. 6 ኣይ.ቢ.ኤስ.ኤ. ንኣህጉራዊ ማሕበር ተመሃሮ መጽሓፍ ቅዱስ ዜመልክት ኣሕጽሮት እዩ።


text:
ብምኽንያት 8ተ መጋቢት ዓለም- ለኻዊ መዓልቲ ደቀ-ኣንስትዮ፡
ብደሞክራስያዊ ግንባር ሓድነት ኤርትራ ዝወጸ ውድባዊ መግለጺ፣
ካብ ቅድሚ ዘመናት ጀሚሩ፡ ኣብ ልዕሊ ውጹዓት ህዝብታት ብሓፈሻ፡ ብጨቆንቲ ደርብታት ዝበጽሕ ዝነበረ ከቢድ ደርባዊ ጭቆናን ምዝመዛን ብፍላይ ካኣ፡ ኣብ ልዕሊ ደቀ-ኣንስትዮ ተደራቢ ጾታውን ባህላውን ከቢድ ወጽዓን ኣድልዎን እናበጽሐ ክጻወረኦ ኣብ ዘይክእላሉ ደረጃ ምስ በጽሓ፡ ሰብኣውን ደሞክራስያውን መሰለንን ማዕርነተንን ንምርግጋጽ ክብላ፡ ወጽዐአን ብዘይካ ብቃልሰንን መስዋእተንን ብካልእ ኣካል ክፍታሕ ከም ዘይካኣል ኣብ ዝተገንዘባሉ ግዜ፡ ደርባውያን ወጻዕተን ተቓሊሰን ከቢድ መስዋእቲ ስለ ዝኸፈላ እዩ 8ተ መጋቢት ከም ዓለም-ለኻዊ መዓልቲ ደቀ-ኣንስትዮ ዓለም ኮይና ክትክበር ዝጀመረት። እዛ ክብርቲ ዕለት እዚኣ ብልዑልን ወሳንን ቃልሲ ደቀ-ኣንስትዮ ካብ ቅድሚ ሚእቲ /100/ ዓመታት ጀሚራ በብዓመቱ እናተኸበረት ዝመጸት ኮይና፡ ሎሚ ዓመት ድማ ንመበል 106 ዓመት ብደረጃ ዓለም እትኽበር ዘላ ናይ ውጹዓት ክብርትን ታሪኻዊትን ዕለት እያ።
8ተ መጋቢት፡ ውጹዓት ደቀ-ኣንስዮ ዓለም ብቃልሰንን መስዋእተንን ተቐባልነትን ኣኽብሮትን ረኺባ ንልዕሊ ሚእቲ ዓመታት እናተኸበረት ዝመጸትን እትኽበር ዘላን ትኹን እምበር፡ ጭቁናት ደቀ-ኣንስትዮ ዓለምና፡ ካብቶም ዝሓተተኦምን መስዋእቲ ዝኸፈላሎምን መሰላት፡ ብዝተወሰነ ደረጃ ዝተመለሱን ዝጥቀማሎም ዘለዋን ይኹና ዳኣምበር፡ ሎሚ’ውን ደርባዊ፡ ጾታውን ባህላውን ጭቆናን ኣድልዎን ኣብ ልዕሊ ደቀ-ኣንስትዮ ዓለምና ብሓፈሻ ህያው ኮይኖም ዝቕጽሉን ዘሳቕዩወንን ዘለዉ እዮም። ስለ ዝኾነ ሎሚ’ውን ካብቶም ኣብ ልዕሊ ደቂ-ሰባት ብሓፈሻ ዝወርዱ ዘለዉ ወጽዓታት፡ እቲ ኣብ ልዕሊ ደቀ-ኣንስትዮ ዝወርድ ዘሎ ኩሉ-መዳያዊ ወጽዓ ብቀዳማይ ደረጃ ዝስራዕ ኮይኑ እዩ ዝቕጽል ዘሎ እንተተባህለ ሓቂ እዩ ዝኸውን።
8ተ መጋቢት ንመበል 106 ዓመት ኣብ እነኽብረሉ ዘለና ውቕቲ፡ ጭቡጥ ኩነታት ናይ ሃገርና ክንርኢ እንከለና፣ ህዝብታትና ብሓፈሻ፡ ብሰንኪ ኣረሜናዊ ስርዓት ህግደፍ፡ ፖለቲካዊ ጭቆና፡ ምዝመዛን ኣድልዎን ማሕበረ-ቁጠባዊ ጸገማትን ኣብ ዝዓሞቚሉ፣ ስደት ከም ግዝያዊ መፍትሒ ጸገም ዝራኣየሉን ብውልቅን ብእኩብን ማዕበል ስደት ዝራኣየሉ፡ ሓደጋታት ስደት ብኣሰካፊ ኩነታት ኣብ ዝማዕበለሉ ኩነታት፣ ብፍላይ ደቀ-ኣንስትዮ ኤርትራ ብተደረብቲ ጾታዊ ኣድልዎን ሱር ዝሰደደ ባህላዊ ተጽዕኖን፡ እናተሳቐያ ይርከባ። ጀጋኑ ደቀ-ኣንስትዮ ኤርትራ ተቓሊሰን ከም ዘይተቓለሳ ኮይነን፡ ብሰበ-ስልጣናት ናይቲ ኣረሜናዊ ስርዓት ዝተፈላለዩ ግህሰታት እናተፈጸመን እናተሳቐያ፡ ናብ ዳግማይ ደግሲ ኩሉ-መዳያዊ ወጽዓ ተሳጢሐን፡ በታ ናይቲ ኣረሜናዊ ስርዓት ኢደ-በይዛ ዝኾነት ስማዊት ማሕበር ሃማደኤ ብኩሉ እንትነአን “ብስም ማሕበር ደቀ-ኣንስትዮ” ነቲ ስርዓት ቀዳሞት ኣገልገልቲ ክኾና ብምልኪ ተፈሪደን፡ ካብዚ ወጽዓ‘ዚ ንምልቓቕ እናተቓለሳ ኣብ ዝርከባሉ መሪር ኩነታት ብሓደ ገጽ፡ በቲ ካልእ ገጽ ድማ፡ ገባቲ ስርዓት ህግደፍ ኣብ መንገዲ ምንቁቋልን ምውዳቕን ኮይኑ ዓሰብትን መወልትን ኣካላት እናቀያየረ፡ ንቁጠባዊ ዕንጋልኡ ክብል ናይ ከባቢና ግርጭታትን ጸገማትን ከም ጽቡቕ ኣጋጣሚ ብምውሳድ፡ መሬትናን ደሴታት ባሕርናን ብምክራይ እናተጥቕመ፡ ንላዕላውነት ሃገርናን ህዝብታትናን ኣብ ዘሳጣሓሉ ሓደገኛ ኩነታት ኮይና እናተቓለስና ኢና ነዛ ክብርቲ ዕለት እንዝክራ ዘለና።
8ተ መጋቢት ኣብ እንዝክረሉ ዘለና ወቕቲ፡ ኩነታት ደምበ-ተቓውሞና ብሓፈሻ፡ ህዝብን ሃገርን ንምድሓን ዘካይድዎ ዘለዉ ቃልሲ ኣወንታዊ፡ ዝድገፍን ክተባባዕ ዘለዎን እኳ እንተኾነ፡ ብመንጽር’ቲ ካብኣቶም ዝጥለብ ናይ ቃልሲ ዕማም ክምዘን ከሎ ግን፡ ኣድማዒ ናይ ቃልሲ ተራ ይጻወቱ ከም ዘየለዉ ዘተሓሳስብ ጉዳይ እዩ። ናይዚ ጠንቂ ድማ፡ ኣብ ክንዲ ተማሓዝዮም ኣንጻር ናይ ሓባር ጸላኢ /ህግደፍ/ ኣትኪሎም፡ ህዝብን ሃገርን ንምድሓን ዝቃለሱ፡ ብኣንጻሩ ኣብቲ ብዝተሓተ ደረጃ ብልፍንቲ ከቃልሶም ዝኽእል ዝምድና፡ ዝተፈላለዩ ብትምክሕትን፡ ጽበትን ዝግለጹ ዘይሓገዝቲ ተግባራትን፡ ዘይእዋናዊ ስልጣን ናይ ምርካብ ባህግታትን ድሌታትን፡ ኣብቶም ክፈላልዩና ዘይክእሉን ዘይግበኦምን ካላኣዊ ፍልልያት ይንጸባረቑ ስለ ዘለዉ እዮም። እዚ ተርእዮ’ዚ ካኣ ንመንፈስን ኣካልን ናይ ተቓወምቲ ሓይልታትና ክረሓሓቕ ዝገብር ፖለቲካዊ መንፈሳት ይፈጥር ስለ ዘሎ እዩ። ውድብና ደ.ግ.ሓ.ኤ እዞም ዘጋጥሙና ዘለዉ ጸገማት ብግልጽን ደሞክራስያውን ኣገባብ ብግቡእ ክመሓደሩን ክፍትሑን እናገበርና፡ በቶም ዘራኽቡና ሃገራዊ ዕማማት ንድሕነት ህዝብን ሃገርን ሓቢርና ክንቃለስ ከዐንቅፉና ከም ዘይክእሉ እምነቱ እናገለጸ፡ በዛ ኣጋጣሚ ታሪኻዊት ዕለት እዚኣ፡ ሃገራዊ ዓቕምታትና በቲ ዘራኽቦን ዘሰማምዖን ዕማማት ተመሓዝዩ፡ ካብዚ ዘሕልፎ ዘሎ ዘይዉሁድ ኣካይዳን ድኹም ንጥፈታት ናይ ቃልስን፡ ንምድሓን ዘይመሰረታዊ ፍልልያትና ብልዝብ እናፈታሕናን እናማሓደርናን፡ ህዝብን ሃገርን ካብ ውድቀትን ምብትታንን ንምድሓን ብሓባር ክንቃለስ ይጽውዕ።
ደምበ ተቓውሞና ኣብ ድኹም ኩነታት ናይ ቃልሲ ስለ ዝርከብ፡ ብወድዕነቱ ንቃልሲ ናይ ደቀ-ኣንስትዮ ብኣሉታ ይጸልዎ ምህላዉ ርዱእ እዩ። ይኹን ዳኣምበር፡ ውጹዓት ደቀ-ኣንስትዮ ኤርትራ’ውን እንተኾና ኣብ ቃልስና ብሓፈሻ፡ ኣብቲ ንደቀ-ኣንስትዮ ዝምልከት ቃልስን ውደባን ካኣ ብፍላይ፡ ናይ ገዛእ ርእሰን ውደባ ፈጢረን ከምቲ ዝድለ ተወዲበን ክቃለሳ ይበቕዓ ዘይምህላወን’ውን፡ ናይ ቃልሲ ድኽመት የርእያ ኣለዋ እየን። ስለ ዝኾነ ኣብ ልዕሊ ህዝብታትና ብሓፈሻ፡ ኣብ ልዕሊ ውጹዓት ደቀ-ኣንስትዮ ኤርትራ ካኣ ብፍላይ ዝወርድ ዘሎ ኩሉ-መዳያዊ ወጽዓ ካብ ስሩ ተማሕዩ ክውገድ እንተዳኣ ኮይኑ፡ ናይ ደቂ-ኣንስትዮ ፍሉይ ውዳበ ክህሉን ውጹዓት ደቀ-ኣነስትዮ ኣብጽላሉ ዓሲለን ክቃለሳ ምግባርን ይጽናሓለይ ዘይባሃሎ ናይ ቃልሲ ጉዳይ ስለ ዝኾነ፡ ደ.ግ.ሓ.ኤ በዚ ኣጋጣሚ ውጹዓት ደቀ-ኣነስርዮ ኤርትራ ፍሉይ ውደባ ወኒነን ክቃለሳ ይጽውዕን ኣብ ጐነን ኮይኑ ክቃለስ ድልዊ ምዃኑ ይገልጽን።
ህዝባዊ ቃልስና ሓይሉ ከይምርሽ ካብ ዝሓልኩ ሓደ ዓቢ ብኩራት፡ ኣብ ሕብረተ-ሰብናን ቃልሱን ደራኺ ተራ ዝጻወቱ ማሕበራዊ ክፍልታት፡ ምሁራን፡ ደቀ-ኣንስትዮን መንእሰያትን ካለኦትን ናይ ገዛእ ርእሶም ድልዱል ወደባ ፈጢሮም ተሓባቢሮምን ተደጋጊፎምን ክቃለሱ ይበቕዑ ዘይምህላዎም እዩ። ህዝባዊ ቃልስና ናይዞም ደርኽቲ ማሕበራዊ ሓይልታት እዚኣቶም ልዑል ተሳትፎ ከየረጋገጸ፡ ብውሑድ መስዋእትን ክሳራን፡ ኣብ ዝሓጸረ ግዜን ክዕወት ስለ ዘይክእል፡ ደ.ግ.ሓ.ኤ በዚ ኣጋጣሚ፡ ነናይ ገዛእ ርእሶም ውደባታት ብምፍጣርን ብምድልዳልን፡ ካብ ዝኾነ ይኹን ዘይሓጋንዝን ሓላኽን ስምዒታትን ዝንባሌታትን ሓራ ብምዃን ተወዲቦም ክቃለሱ እናጸወዐ፡ ድሕነት ህዝብታትናን ሃገርናን ንምርግጋጽ ኣብ ዝካየድ ዘሎ ህዝባዊ ቃልሲ ምሰኦም ሓቢሩ ክቃለስ ድልዊ ምዃኑ ይገልጽ።
ኣብ መወዳእታ፣ ናይ ደቀ-ኣነስዮ ወጽዓ ዋላ ብተደራብነት ዝግለጹ ተወሰኽቲ ወጽዓ ይሃልውዎ፡ መሰረቱ ግን ካብቲ ኣብ ልዕሊ ኩሎም ውጹዓት ህዝብታትና ዝወርድ ዘሎ ደርባዊ ጭቆና ዝብገስን ብቀንዱ ንሱን ስለ ዝኾነ፡ ንደቂ-ኣንስትዮ ጥራሕ ዝምልከትን ዝግደፍን ዕማም ኣይኮነን። ስለ ዝኾነ ኩላትና ውጹዓት ተቓለስቲ ከም ዕላማናን ዕማምናን ወሲድና ንምዕዋቱ ምስ መቓልስታና ዝኾና ውጹዓት ደቀ-ኣንስትዮ ኤርትራ ሓቢርናናን ተደጋጊፍናን ንምዕዋቱ ክንቃለስ ብኣጋጣሚ እዛ ታሪኻዊት ዕለት ደሞክራስያዊ ግንባር ሓድነት ኤርትራ /ደ.ግ.ሓ.ኤ/ ጻውዒቱ የቕርብ።
ዓወት ንሓርነታዊ ቃልስና!!
መሰል ደቀ-ኣነስትዮ ብህዝባዊ ቃልሲ ክረጋገጽ እዩ!!
ደሞክራስያዊ ግንባር ሓድነት ኤርትራ፡
(ደ.ግ.ሓ.ኤ)
8 መጋቢት 2016


text:
“ኤርትራን ኣሜሪካን ኮሚኒቲ ላስ ቬጋስ” - ናይ መወዳእታ ሽርሒ ወያነ!!
By YPFDJ-Vegas
ናይ ከዳሚ ስርዓት ወያነ ላዕለዎት ሓለፍቲ “ኤርትራዊያን ውሻጤኦም ጹቡቅ ጌርና ስለ እንፈልጦም ልክዕ ከም ሶማል ፋሕ ከነብሎም ኢና።” “ኤርትራዊያን እታ ኤርትራ ትብል ቃል ረሲዖም ብእንዳን ቀቢላን ኣዉራጃን ከም ዝዛረቡ ክንገብሮም ኢና” ክብሉ ብተደጋጋሚ ክፍኩሩ ከምዝጸንሑ ዝፍለጥ እዩ። ነዚ ዘይግሃድ ጠፋሽ ሕልሞም ግብራዊ ክገብሩ ድማ ሓድነት ኤርትራዊያን ክብትኑ ስለ ዝነበሮም እቲ ዝልዓለ ባጀት ሰሊዖም ክንቀሳቀሱ ካብ ዝጅሙሩ ድሮ ዓሰርተታት ዓመታት እኳ እንተቁጸሩ ብዘይካ በጻብዕቲ ዝቁጸሩ ዑሱባት ምዉዳብ ካልእ ዘፍረይዎ ነገር ኣይነበረን።
ሎሚ እዉን እንተኾነ ከደምቲ መራሕቲ ወያነ ንኣብ ወጻኢ ዝነብር ህዝብና ሓድነቱ ንምዝራግ ሓድሽ ሜላ ብምኽታል ለይትን ቀትርን ክሰርሑ ይርኣዩ ኣሎ። እዚ ድማ ነቶም ብስም ኤርትራዊያን ካብ ትግራይ ናብ ዲያስፖራ መጺኦም ከም ኤርትራዊያን ተመሲሎም ኣንጻር ህዝብን መንግስቲ ኤርትራን ዝንቀሳቀሱ ዘለዉ ተወላዶ ትግራይ በቶም በጻብዕቲ ዝቁጸሩ ዑሱባት ኣቢሎም ነቲ ናይ ኤርትራዊያን ሓድነት ምብታን እከይ ተግባራቶም ንምቅጻል ሽፋን ዝኾኖም ናይ “ኤርትራዊያን ማሕበረ ኮም” ምምስራት ዝብል እዩ። ነዚ ሓቂ ዘግህድ ተርእዮ ድማ እቲ ኣብ ዝሓለፈ ወርሒ ኣብ ላስ ቬጋስ ተጌሩ ዝተባህለ ብኣዝማሪኖን ኣሰናን ዝተሓበረ ወረ እዩ።
እቲ በቶም ብዘይጠቅማ ቁንጣሮ ገንዘብ ተዓሲቦምን፡ በተን ኣዲስ ኣበባን መቀለን እንዳተመላለሱ ዘምጽእወን፡ ሽሮን በርበረን ዙርያን ተጠቢሮም፡ ናይ ሓሳድ ወያነ ኢደበይዛ ብሙኻን፡ ንሓድነት ኤርትራዊያን ነበርቲ ላስ ቬጋስ ንምብታን፡ ለይትን ቀትርን ከይተሓለሉ ዝሰርሑሉ ግብረ እከይ ተግባራቶም፡ ፍረ ኣልቦ ኮይኑ ስለዝተረፈ፡ ኣብ ዝሓለፈ ወርሒ ይኣይ ስትራተጂ ተቀይሩለይ ተባሂሉ፡ “ንሕና ናይ ኤርትራን ኣሜሪካን ኮሚኒቲ ላስ ቬጋስ ካብ ዝኾነ ናይ ፖለቲካ ጽልዋ ነጻ ዝኾነ ማሕበር መስሪትና ኣለና” ክብሉ፡ በተን ስርዓት ወያነ ዘማሓድረን መርበብ ሓቤሬታ ኣዝማሪኖን ኣሰናን ከይሓፈሩ ከምዘጋዋሕዎ ዝዝከር እዩ። ዘገርምዩ!! ካድራት ወያነን ኣሰናን ኣዝማሪኖንን ብኣካል ዝተሳተፍኦን ኣብ መርበባተን ብእልቢ ዘይብሉ ኣንጻር ህዝብን ሃገርን ኣነዋሪ ጸርፍታት ኣሰንየን ዘጋዎሖኦ ዜና ካብ ፖለቲካ ጽልዋ ነጻ ዝኾነ ማሕበር ምባለንሲ ኣየናይ ኤርትራዊ እዩ'ሞ ክደናገር!!!!
እቲ ኣብ ኣዝማሪኖን ኣሰናን ዝለጠፍዎ ናይ ሃበስ ቀደስ ጹሑፋቶም ገዲፍና፡ እዞም ሕጂ ቆርበት በጊዕ ተጎልቢቦም፡ ብስም “ኤርትራን ኣሜሪካን ኮሚኒቲ ላስ ቬጋስ”፡ እቲ ናይ ዑሱብነት ስራሕ ክቅጽሉዎ ዝህቅኑ ዘለዉ ግብረ እከይ ተኳሉ፡ ኣብዚ ዝሓለፈ ኣርባዕተ ዓመታት፡ ዝተፈላለያ ጉጅለታት፡ ንኣብነት ንምጥቃስ፡ ጉጅለ “ሰራዊት ሕድሪ”፡ ጉጅለ “ስምረት መንእሰያት ንለውጢ”፡ ጉጅለ “ደለይቲ ፍትሒ ላስ ቬጋስ”፡ ጉጅለ “ስመር ፓልቶክ”፡ ጉጅለ “ምንቅስቃስ መንእሰያት ንለውጢ”፡ ጉጅለ ጋንታ ኩዑሶ እግሪ ሽመልባ”፡ ጉጅለ “ኣቡነ ኣንበስ ዛላምበሳ”፡ ጉጅለ “እንዳ መስፉን ሓጎስ”፡ ጉጅለ ዘብሔረ ዓዲ ቀይሕን ዝኣመሳሰሉ ካልኦት ናይ እንዳታት ጉጅለታት መስሪቶም ንሓድነት ኤርትራዊያን ነበርቲ ላስ ቬጋስ ንምብታን ዘካየድዎ ኩሉ ሃቀነታት በርዒኑ እዩ ተሪፉ።
ሎሚ እዉን እታ ነዞም ዑሱባት ተኸድሞም ከዳሚት ስርዓት ወያነ፡ ብሙሉእ ህዝቢ ኢትዮጲያ ዋላ እዉን ብህዝቢ ትግራይ ከይተረፈ ተፈንፊናን ተናዒቃን፡ ብዝተፈላለዩ ዕጥቃዊ ቃልሲ ዘካይዱ ኢትዮጲያዊያን ሓይልታት ትጭፍለቅ ኣብዘላትሉ እዋን፡ በዞም ብናይ መቀለ በርበረን ሽሮን ዝጥበሩ ዑሱባት ኣቢላ ሓድነት ኤርትራዊያን ኣብ ላስ ቬጋስ ንምብታን ትገብሮ ፈተነ ፋይዳ ክትረኽበሉ ከምዘይምኳና ካብ ሑሉፍ ዉድቀታታ ክትምሃር ምተገብኣ።
ኣብ ከተማ ላስ ቬጋስ ዝነብሩ ኤርትራዊያን ብዘይካ በጻብዕቲ ዝቁጸሩ ዑሱባት ገዲፍካ፡ ብሙሉኦም ፈተውትን ተሓለቅትን ህዝቦም፡ ንሃገሮምን መንግስቶምን ንጸላእትን ጓኖትን ኣሕሊፎም ዘይህቡ፡ ሙዑታትን ውፉያት ሃገራዊያን ምኳኖም ምግላጽ ዘድልዮ ነገር ኣይኮነን። ብተወሳኺ ግን ነቲ ካብ ላስ ቬጋስ ወጻኢ ዝነብር ህዝብና፡ ሓቀኛ ምስሊ ኤርትራዊያን ነበርቲ ላስ ቬጋስ ክህልዎ መታን፡ እዚ ዝስዕብ ብሰነዳት ዝተረጋገጸ ሓቂታት ምጥቃስ ይክኣል።
ዓወት ንሓፋሽ
መንእሰያት ህግደፍ
ላስ ቬጋስ
ypfdjnevada@gmail.com


text:
1ዬኖና ዬሱሴኮ ጊንጾ ሃንታዞንሢ ዬሱሴ ኮራ ሙካዖ፦ “ጫሪንጮ ካኣቱሞይዳ ቢያፓ ባሼሢ ዖናዳይ?” ጌይ ዒዛ ዖኦጬኔ። 2ዬሱሴ ፔቴ ዻካ ናይ ዔኤሊ ዔያቶኮ ባኣካ ዔቂሳዖ፦ 3“ጎኔ ታ ዒንሢም ጋዓኔ፤ ዒና ዒንሢኮ ላኣሚንቲባኣቶ ሃሣ ዻካ ናይጉዲ ዒንሢ ማዒባኣቶ ጫሪንጮ ካኣቱሞይዳ ፔቴታዖ ዒንሢ ጌላዓኬ። 4ሓይማ ናዖ ጉዲ ፔና ሂርኪዳሢ ጫሪንጮ ካኣቱሞይዳ ዼኤፒ ማዓንዳኔ። 5ሃይማጉዴ ናዖ ታ ሱንጾና ቦንቺ ዔካሢ ታናኣ ዔካኔ። 6ታና ጉሙርቃዞንሢ፥ ሃንሢ ዻኮንሢዳፓ ፔቴማ ዻቢሻ ዓሲ ዼኤፒ ዎንሢ ሹቺ ባቃና ቱኪ ባዞ ቁልባ ኬኤሪንቲ ሃይቄቶ ቃራ ማዓንዳኔ” ጌዔኔ። 7ሃሣ ዬሱሴ ኬኤዛዖ፦ “ዓሲ ጌሺ፥ ጎሜ ማዺሻኒ ዳንዳዓ ባኣዚና ኩሜ ሃኖ ዓጬሎም ባዴዔ! ዎይቴቴያ ጌሺ ዻቢሻ ባኣዚ ሙኩዋዖ ዓታዓኬ፤ ጋዓንቴ ጌሺ ዻቢሻኒ ማዻ ዬያ ዓሢም ባዴዔ! 8ዬያሮ ኔኤኮ ኩጫ ሃሣ ቶካ ዻቢሺ ጎሜ ማዺሳያ ማዔቴ ቲቂ ኔ ጊዳፓ ኬኤሬ፤ ላምዖ ኩቺና ሃሣ ላምዖ ቶኪና ዓኣዖ ናንጊና ባይቁዋ ታሞይዳ ኔ ኬኤሪንታስካፓ ጉንዖ ሃሣ ዎቦ ዓሲ ማዒ ናንጊና ናንጎይዳ ጌሊጻ ኔም ኮሺኬ። 9ዓኣፓ ኔኤኮ ኔና ዻቢሺ ጎሞ ማዺሻዞ ማዔቶ ኬሲ ኔ ጊዳፓ ኬኤሬ፤ ላምዖ ዓኣፒ ኔኤኮ ዓኣንቴ ጋናሜ ታሞይዳ ኔ ኬኤሪንታስካፓ ፔቴ ዓኣፒና ማዒ ናንጊና ናንጎይዳ ጌሊጻ ኔም ኮሺኬ። 10ሃንሢ፥ ዻኮንሢዳፓ ፔቴማታዖ ዒንሢ ቦሁዋጉዲ ዒንሢና ዔሩዋቴ፤ ጫሪንጮይዳ ዓኣ ዔያቶም ጊኢጊንቴ ኪኢታንቻ ጫሪንጫ ዓኣ፥ ታ ዓዳሢ ቤርታ ቢያ ኬሊ ዓኣኔ። [ 11ዓሲኮ ናዓሢ ሙኬሢ ባይቄሢ ዴንቂ ዻቂሻኒኬ]” ጌዔኔ። 12ሓሣ ዬሱሴ ኬኤዛዖ፦ “ዒንሢም ዓይጎ ማላይ? ፔቴ ዓሲኮ ፄኤታ ማራይ ዓኣዖ ዔያቶይዳፓ ፔቴ ባይቄቴ ታዞጲታሞ ታዞጶ ሄንቃ ዹኮይዳ ሃሺ ባይቄ ማራዓሢ ኮዓኒ ዓኣዹዋዓዳ? 13ጎኔ ታ ዒንሢም ጋዓኔ፤ ዬያ ማራዓሢ ዴንቄ ዎዶና ባይቂባኣ ታዞጲታሚ ታዞጶንሢዳፓ ባሼ ባይቂ ጴዼሢሮ ሚርጌና ዒ ዎዛዻኔ። 14ዬያጉዲ ጫሪንጮይዳ ዓኣ፥ ዒንሢኮ ዓዳሢ ሃንሢ ዻኮንሢዳፓ ፔቴማታዖ ባይቃንዳጉዲ ኮዑዋሴ” ጌዔኔ። 15ዬካፓ ዬሱሴ፦ “ታና ጉሙርቃዞንሢዳፓ ፔቴ፥ ኔኤኮ ዒሾ ማዓይ ኔም ዻቤቶ ኔኤና ዒዛና ሌሊ ማዒጋፓ ዒ ዻቤ ጎይጾ ኬኤዜ፤ ኔ ጋዓሢ ዒ ዋይዜቶ ጊንሣ ዒንሢኮ ፔቱሞ ዎንዳሲጉዲ ኔ ማሄኔ ጌይሢኬ። 16ኔም ዒ ዋይዚባኣቶ ጌኤሲ ላምዖ፤ ሃሣ ሃይሦ ዓሲ ማርካቶና ጎናዻሢሮ ላምዖ ሓንጎ ሃይሦ ዓሲ ዔኪ ዒዛ ኮይላ ዴንዴ። 17ዔያታ ጋዓሢያ ዒ ዋይዛዓ ጌዔቶ ሺኢጲጾ ማኣሮ ዓሶም ኬኤዜ፤ ሃሣ ሺኢጲፆ ማኣሮሲያ ዋይዞ ዒፄቶ ኪሪስቶሴ ጉሙርቁዋ ዓሲ ሃሣ ጎሜ ዓሲ ማሂ ዒዛ ዛጌ” ጌዔኔ። 18ሓሣ ዒ ኬኤዛዖ፦ “ጎኔ ታ ዒንሢም ጋዓኔ፤ ሳዖይዳ ዒንሢ ‘ያዺ ማዖም’ ጌዔ ባካ ጫሪንጫ ዒማዺ ማዓንዳኔ፤ ሳዖይዳ ዒንሢ ‘ማዖፓ’ ጌዔ ባካ ጫሪንጮይዳኣ ማዑዋያ ማዓንዳኔ። 19“ሃሣ ታ ዒንሢም ጋዓኔ፦ ዒንሢ ላምዖ ማዒ ሳዖይዳ ፔቱሞና ዓይጎ ባኣዚያ ሺኢቄቶ ጫሪንጫ ዓኣ ታ ዓዳሢ ዒንሢም ኩንሣንዳኔ። 20ዓይጎሮ ጌዔቶ ላምዖ ሃሣ ሃይሦ ማዒ ታ ሱንጾና ዒንሢ ቡኪንታ ቤዛ ቢያ ታ ዒንሢኮ ባኣካ ማዓንዳኔ” ጌዔኔ። 21ዬማና ጴፂሮሴ ዬሱሴ ባንሢ ሙካዖ፦ “ጎዳሢዮ! ኔና ጉሙርቃ፥ ፔቴ ታ ዒሻሢ ታኣም ዻቤቶ ዓኣፒኒ ማይንቲ ታ ዒዛም ዓቶም ጎዖንዶይ? ላንካይ ሄላንዳኣና ጎዖንዶሞ?” ጌዒ ዖኦጬኔ። 22ዬሱሴ ማሃዖ፦ “ላንካይታሚ ማይንቲ ላንካይ ሄላንዳኣና ማዓንዳኣፓዓቴም ላንካይ ማይንቲ ሌሊ ‘ዓቶም’ ጌዔ ታ ኔና ጎዑዋሴ፤ 23ዬያሮ ጫሪንጮ ካኣቱማ ፔኤኮ ማዻ ዓሶ ኮራ ዓኣ ሚኢሾ ዛጋኒ ኮዔ ካኣታሢ ማላኔ፤ 24ዬይ ካኣታሢ ሚኢሾ ዛጎ ዓርቄ ዎዶና ሺያ ዓሲ ፔቴ ሌዔ ማዾ ማዼም ዒንጎ ሚኢሼ ጉዴያ ባይዜ፥ ጋሌና ዓኣ፥ ዒዛኮ ማዻ ዓሲ ዓርቂንቲ ሙኬኔ። 25ዬይ ማዻ ዓሢ ጋሎ ጪጋኒ ዳንዳዒባኣሢሮ ካኣታሢ ዒዛንታ ዒዛኮ ማቾንታ ናኣቶንታ ዓኣ ባካኣ ቢያ ሻንቺንቴም ጋላ ጪጊንታንዳጉዲ ዓይሤኔ። 26ማዻሢ ጋዓንቴ ካኣታሢኮ ቶካ ሎኦማዖ፦ ‘ታ ጎዳሢዮ! ሃዳራ፥ ታ ኔም ጋሎ ቢያ ጪጋንዳኔ፤ ዻካ ኬሊ ታኣም ማሌ’ ጌዒ ሺኢቄኔ። 27ጎዳሢ ዒዛ ሚጪንታዖ ዒዛኮ ዓኣ ጋሎ ሃሺ፥ ማሂ ዳኬኔ። 28“ጋዓንቴ ዬይ ዓሢ ዬካፓ ኬስኪ ዓኣዻንቴ ፄኤታ ሹቺ ቢራ ዒዛይዳፓ ታልዔ፥ ዒዛና ዎላ ማዻ ዓሲስኬያ ዴንቃዖ ፖኦሪንዶ ዓሢኮ ጩኡሊ ዓርቂ ‘ኔ ታኣኮ ታልዔ ቢሮ ታኣም ጪጌ!’ ጌዔኔ። 29ዬይ ዒዛኮ ላጋሢ ቶካ ዒዛኮ ሎኦማዖ ‘ሃዳራ፥ ታ ኔም ጋሎ ጪጋንዳኔ፤ ዻካ ኬሊ ታኣም ማሌ’ ጌዒ ሺኢቄኔ፤ 30ታልዔሢ ጋዓንቴ ዬያ ዋይዞ ዒጻዖ ጋሎ ጪጋንዳያ ሄላንዳኣና ዔኪ ዓኣዺ ቱሲ ማርካ ቱኪሴኔ። 31ሜሌ ዬያ ዓሢና ማዻ ላጎንሢ ዬያ ዛጌ ዎዶና ሚርጌና ዖያዖ ዴንዲ ማዺንቴ ባኮ ቢያ ዔያቶኮ ካኣታሢም ኬኤዜኔ። 32ዔያቶኮ ካኣታሢ ዬያ ማዻ ዓሢ ዔኤሊሳዖ፦ ‘ኔኤኒ ሃይ ፑርታሢ! ኔ ታና ሺኢቄሢሮ ኔኤኮ ዓኣ ጋሎ ቢያ ታ ኔም ሃሼኔ፤ 33ዓካሪ ታኣኒ ኔኤኮ ጋሎ ኔም ሃሼሢጉዲ ኔኤኒ ኔ ላጋሢ ማዔ፥ ማዻሢም ጋሎ ሃሻንዳያ ኮይሱዋዓዳ?’ 34ጋዓዖ፥ ጎዳሢ ዒዛይዳ ጎሪንቴስካፓ ቤርታ ሃሼ ጋሎ ቢያ ጪጋንዳኣና ቱኪ ዒዛ ሜታሳንዳጉዲ ቱካ ዓሶም ዓኣሢ ዒንጌኔ። 35“ዓካሪ ዒንሢ ፔቴ ፔቴሢ ታና ጉሙርቃ፥ ዒንሢኮ ዒጊኖንሢም ዒናፓ ዓቶም ጌዒባኣቶ ጫሪንጮይዳ ዓኣ ታ ዓዳሢ ዒንሢም ዓቶም ጋዓዓኬ” ጌዔኔ።
Copyright
Learn More


text:
ዘይሕጋዊያን እዮም ብዝብል ስም ኣብ ዝተፈላልዩ ከባቢትታ ከተማ ኣዲስ ኣበባ ብኣሽሓት ዝቑፀሩ መንበሪ ገዛውቲ ዝፈረስሉ ኣገባብ ቅደም ስዓብ ሕጊ ከሓለወ ብወፍሪ ዝተፈፀመን ኣብ ልዕሊ ዜጋታት ዓብዩ በደል ዘብፅሐን እዩ ክብል ጉባኤ ሰብእዊ መሰላት /ሰመጉ/ ዝተብሃለ ትካል ኮኒኑ።ንዝተፈናቐሉ ዜጋታት ቕልጡፍ ሓገዝ ንኽግበር’ውን ሓቲቱ’ሎ።ቀዳማይ ምንስቴር ሃይለማሪያም ደሳለኝ እቶም ዝፈረሱ ገዛውቲ ዘይሕጋዊያን እዮም፤ይፍፀመ ዝነበረ ህንፀት ፈሊጦም ዝፈቐዱ ሰብስልጣን እንተሃሊዮም ግን ክቕፅዑ እዮም ክብሉ ኣፍሊጦም ኣለው።
ጉባኤ ሰብኣዊ መሰላት/ሰመጉ/ ዘውፅኦ መግለፂ ኣብ ኣዲስ ኣበባ ኣብ ንፋስ ስልኪ ላፍቶ ክፍለ ከተማ ኣብ ዝርከብ ጣቢያ ቀርሳን ኮንቶማን ዘካየዶ መፅናዕቲ መልዐሊ ዝገበረ እዩ።
ነበርቲ እቲ ከባቢ ካብ 1976 ዓ/ም ጀሚሮም ካብ ዝተፈላለዩ ክልላት ብምምፃእ ካብ ሓረስቶት ገዛውቲ ብምዕዳግ ዝተጣየሹ ምዃኖም ሓቢሩ’ሎ እቲ መገልፂ።በዝሖም ድማ ካብ ሽዱሽተ ሽሕ ክሳብ ሸውዓተ ሽሕ ከምዝነበረን ሕጋዊ ንክኾኑ ዝተፈላለዩ ኣካላት ምምሕዳር ቃል ክኣትውሎም ከምዝፀንሑን ሓቢሩ’ሎ።
ኣብቲ ከባቢ ኣብዝተኻየደ ስርግሐ መሰረተ ልምዓት’ውን ምስ መንግስቲ ብሓባር ክንቀሳቐሱ ፀኒሖም እዮም ይብል እቲ መግለፂ።ንመዘርግሒ ሓይሊ መብራህቲ እቶም ነበርቲ ሓደ ሚሊዮንን 500 ሽሕን ቕርሺ ከምዘዋፅኡን መንግስቲ ብወገኑ 144 ሽሕ ቕርሺ ሂቡዎም ከምዝነበረን እቲ መገልፂ ብኣብነት ሓቢሩ።
እቲ ሓቂ እዚ እናሃለወ ናይዞም ነበርቲ ገዛውቲ ዘይሕጋዊ ብዝብል እኹል ናይ ምድላው ግዜ ከይተውሃቦምን ንብረቶም’ዃ ምንዳይ ኣብዘይኽእልሉን ኩነታት ከምዝተፈፀመ ሓቢሩ።
ክንዲዚ ዝኣክል ገዛ ኣብ ሓፂር ግዜ ብኣካልት መንግስቲ ብሓይልን ብወፍርን ምፍራሱ ምጥሓስ ሰብኣዊ መሰላት እዩ ኢሎም ኣቶ እንዳልካቸው።
ነፍሰ ፁራት ሓዊሱ ህፃውንትን ኣረጋዊያንን ብዘይካ እኹል ስነ ልቦናውን ኣካላውን ምድላው ኣብ ማይዳ ወዲቖም ኣለው ዝበሉ እቶም ዳይረክተር ‘’ነዞም ሰባት እዚኦም ግዚያዊ ረድኤት ንምቕራብ ዝደለዩ ትካላት ረድኤት ማሕበር ቀይሕ መስቀል ኢትዮጵያ ሓዊሱ ንኽየሕግዙዎም ተኸልኪሎም እዮም።’’
ገዛውቶም ዝፈረሱዎም በምልክዕ ተቓውሞ ብሰላማዊ ሰልፊ ንምግላፅ ዝገበርዎ ፈተነ’ውን ብሓይሊ ተዓፊኑ እዩ ዝበሉ እቶም ዳይረክተር ጥርዓኖም ንዝምልከቶም ኣካላት መንግስቲ ንምቕራብ ዝገበርዎ ፃዕሪ ብሓይሊ ፖሊስ ከምዝተበተነ ሓቢሮም።
ዘይሕጋዊ ህንፀት ክፍፀም ከሎ ብግዕዝይና ስቕ ኢሎም ዝረኣዩ ስበስልጣን መንግስቲ ምንባሮም ኣባል ፓርላማን መራሒ ተቓዋሚ ፓርቲ መድረኽን ኣቶ ግርማ ሰይፉ ንቐዳማይ ምንስቴር ኣቶ ሃይለማሪያም ደሳለኝ ኣብ ፓርላማ ሓቲቶምዎም ነይሮም።
ኣቶ ሃይለማሪያም ደሳለኝ እቶም ኣባይቲ ዝፈረሱ ዘይሕጋዊያን ብምዃኖም እዩ ክብሉ መልሲ ሂቦም እዮም።ብግዕዝንይና ዘይሕጋዊ ህንፀት ንኽፍፀም ዝፈቐዱ ሰበስልጣን መንግስቲ ምህላዎም መርትዖ እንድሕሪ ቀሪቡ ነቲ ጉዳይ ብውልቆም እውን ከምዝከታተልዎም ቀዳማይ ምንስቴር ሃይለማሪያም ኣረጋጊፆም ኣለው።
ሰመጉ ናይዚ መግለፂ እዚ ቅዳሕ ንቤት ፅሕፈት ቀዳማይ ምንስቴር፣ንቤት ፅሕፈት ኣፈ ጉባኤን ንኻልኦት ኣካላትን ምልኣኹ ገሊፁ’ሎ።


text:
ትምህርቲ 15
መጽናዕትኻ ኽትቅጽል ዘሎካ ስለምንታይ ኢኻ፧
1. መጽናዕቲ መጽሓፍ ቅዱስ ምቕጻልካ ብኸመይ ይጠቕመካ፧
እቲ ብዛዕባ መሰረታዊ ትምህርቲ መጽሓፍ ቅዱስ ዝቐሰምካዮ ሓፈሻዊ ፍልጠት፡ ነታ ንየሆዋ ዘላትካ ፍቕሪ ኸም ዘደልደላ ፍሉጥ እዩ። እዛ ፍቕሪ እዚኣ እናደልደለት ንኽትከይድ ከኣ ቀጻሊ ኽትትል የድልያ እዩ። (1 ጴጥሮስ 2:2) ነቲ ናይ ዘለኣለም ህይወት ተስፋኻ ኽትረኽቦ እትኽእል፡ ነቲ ቓል ኣምላኽ ዝዀነ መጽሓፍ ቅዱስ ብምጽናዕ፡ ወትሩ ናብ ኣምላኽ እንተ ቐሪብካ ጥራይ እዩ።
ብዛዕባ ኣምላኽ ዘሎካ ፍልጠት እናወሰኸ ብዝኸደ መጠን ከኣ፡ እምነትካ እናደልደለት እያ እትኸይድ። እምነት ድማ ንኣምላኽ ንኸተሐጕሶ ኽትሕግዘካ እያ። (እብራውያን 11:1, 6) ተነሲሕካ፡ ኣብ ናብራኻ ኣድላዪ ለውጢ ንኽትገብር እውን ክትድርኸካ እያ።
2. እቲ ብዛዕባ ኣምላኽ ዘሎካ ፍልጠት ንኻልኦት ኪጠቕሞም ዚኽእል ብኸመይ እዩ፧
ነቲ እተመሃርካዮ ንኻልኦት ክትነግሮም ከም እትደሊ ፍሉጥ እዩ። ኵላትና ብስራት ክንነግር ባህ እዩ ዚብለና። መጽሓፍ ቅዱስ ከተጽንዕ ከለኻ፡ ነቲ ኣብ የሆዋን ኣብቲ ብስራትን ዘሎካ እምነት ብመጽሓፍ ቅዱስ ጌርካ ንኻልኦት ብኸመይ ከም እትገልጸሎም ክትመሃር ኢኻ።
መብዛሕትኦም ሰባት ነቲ ብስራት መጀመርታ ንፈተውቶም ወይ ንኣዝማዶም እዮም ዚነግርዎም። ነቲ ብስራት ክትነግር ከለኻ ሜላ ተጠቐም። ነቶም ሰባት ሃይማኖቶም ቅንዕቲ ኸም ዘይኰነት ኣብ ክንዲ እትነግሮም፡ ብዛዕባ መብጽዓታት ኣምላኽ ንገሮም። ብተወሳኺ፡ መብዛሕትኡ ግዜ ንሰባት ብዝያዳ ዚማርኾም ዘረባኻ ዘይኰነስ፡ እቲ ለዋህ ጠባይካ ምዃኑ ኣይትረስዕ።
3. ምስ ኣምላኽ ከመይ ዝበለ ርክብ እዩ ኺህልወካ ዚኽእል፧
ነቲ ቓል ኣምላኽ ዝዀነ መጽሓፍ ቅዱስ ምጽናዕካ፡ ብመንፈስ ንኽትዓቢ ኺሕግዘካ እዩ። ኣብ መወዳእታ ኸኣ፡ ምስ የሆዋ ፍሉይ ርክብ ይህልወካ። ኣባል ስድራ ቤቱ ብምዃን ድማ ናቱ ኽትከውን ትኽእል ኢኻ።
4. ቀጻሊ ዕቤት ክትገብር እትኽእል ብኸመይ ኢኻ፧
ብቐጻሊ ቓል ኣምላኽ ምስ እተጽንዕ፡ ብመንፈስ ክትዓቢ ትኽእል ኢኻ። (እብራውያን 5:13, 14) ሓደ ኻብ ናይ የሆዋ መሰኻኽር በታ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ ገይሩ፡ መጽሓፍ ቅዱስ ንኺምህረካ ሕተቶ። ቃል ኣምላኽ ብእተመሃርካ መጠን፡ ኣብ ህይወትካ ዝያዳ ኣሳልጦ ኽትረክብ ኢኻ።
እቲ ብስራት ካብቲ ሕጉስ ኣምላኽ ዝዀነ የሆዋ እዩ ዚመጽእ። ንኣምላኽ ንኽትቀርቦ ድማ ናብ ህዝቡ ኽትቀርብ ኣሎካ። (እብራውያን 10:24, 25) ኵሉ ሳዕ ንየሆዋ ኸተሐጕሶ እንተ ጽዒርካ፡ ነቲ ናይ ሓቂ ህይወት ዝዀነ ናይ ዘለኣለም ህይወት ክትረኽቦ ኢኻ። ካብቲ ናብ ኣምላኽ ንምቕራብ እትገብሮ ጻዕሪ ዚበልጽ ነገር የለን።
ብዝያዳ ፍለጥ
ኣብ ኣዳራሽ መንግስቲ ኣምላኽ እንታይ እዩ ዚግበር፧
ኣብኡ እንታይ ከም ዚግበር እስከ ርአ።
መጽሓፍ ቅዱስ ከተጽንዕ ዘሎካ ስለምንታይ ኢኻ፧
መጽሓፍ ቅዱስ፡ ኣብ መላእ ዓለም ንዚነብሩ ብሚልዮናት ዚቝጸሩ ሰባት፡ ንኣገዳሲ ሕቶታት ህይወት መልሲ ኺረኽቡሉ ይሕግዞም ኣሎ። ንስኻኸ ሓደ ኻባታቶም ክትከውን ትደሊዶ፧
ብጸሎት ኣቢልካ ንኣምላኽ ቅረቦ
ክትጽሊ ኸለኻ ኣምላኽ ይሰምዓካ ድዩ፧ መልሲ እዛ ሕቶ እዚኣ ንምርካብ፡ መጽሓፍ ቅዱስ ብዛዕባ ጸሎት እንታይ ከም ዚምህር ክትርዳእ ኣሎካ።


text:
ትፈልጥዶ፧
ብግዜ ጥንቲ ሰባት ኣብ ግራት ሰብ ብሓቂዶ ኽርዳድ ይዘርኡ ነይሮም እዮም፧
የሱስ ኣብ ማቴዎስ 13:
ሓደ መዝገበ ቓላት መጽሓፍ ቅዱስ ከም ዝገለጾ፡ “ሕነ ኽትፈዲ ኢልካ . . . ኣብ ግራት ክርዳድ ምዝራእ ብሕጊ ሮሜ ዜቕጽዕ እዩ ነይሩ። ነዚ ዚምልከት ሕጊ ምንባሩ ድማ እዚ ተግባር እዚ ዘይተለምደ ኸም ዘይነበረ እዩ ዜርኢ።” ኣላስተር ኬር ዝስሙ ምሁር ሕጊ ድማ፡ እቲ ሮማዊ ሃጸይ ዝነበረ ጀስቲንያን፡ ብ533 ድ.ክ. ጽማቝ ነጥብታት ሕጊ ሮሜን ቍንጽለ ጽሑፋት እቶም ኣብ ክላሲካዊ ዘመን (ከባቢ 100-250 ድ.ክ.) ዝነበሩ ምሁራት ሕግን ዝሓዘ ዳይጀስት ዘርእስቱ ጽሑፍ ኣውጺኡ ኸም ዝነበረ ገሊጹ ኣሎ። እቲ ጽሑፍ (Digest, 9.2.27.14)፡ እቲ ኽኢላ ሕጊ ዝነበረ ኡልፒን ብዛዕባ እቲ ኣብ ካልኣይ ዘመን ሮማዊ ብዓል ስልጣን ዝነበረ ሰልሰስ ዝዳነዮ ጕዳይ ከም ዝጠቐሰ ይገልጽ። እቲ ጕዳይ፡ ኣብ ግራት ሰብ ተዘሪኡ እኽሊ ብዛዕባ ዘበላሸወ ኽርዳድ ዚገልጽ እዩ ነይሩ። እቲ ጽሑፍ ከኣ፡ እቲ እተጐድአ ሓረስታይ ካብቲ ገበነኛ ኻሕሳ ንምርካብ ኪወስዶ ብዛዕባ ዚኽእል ሕጋዊ ስጕምትታት ይገልጽ።
እዚ ኣብ ሃጸያዊ ግዝኣት ሮሜ እተፈጸመ ገበን እዚ፡ እቲ የሱስ ዝጠቐሶ ዅነታት ብሓቂ ኼጋጥም ዚኽእል ምዃኑ ይሕብር።
ሮሜ ነቶም ኣብ ቀዳማይ ዘመን ኣብ ይሁዳ ዝነበሩ ሰበ ስልጣን ኣይሁድ ክሳዕ ክንደይ እያ ናጽነት ሂባቶም ነይራ፧
ኣብቲ ግዜ እቲ፡ ይሁዳ ብሮማውያን እያ እትግዛእ ነይራ፣ ንሳቶም ከኣ ኣብ ትሕቲ ትእዛዙ ዝዀኑ ወተሃደራት ዘለውዎ ሹም ይሸሙ ነይሮም። እቲ ሹም ብቐንዱ ዚዓይዮ ዕዮ፡ ንሮሜ ዚኸውን ግብሪ ምእካብ፡ ሰላምን ስርዓትን ድማ ከም ዚሕሎ ምግባር እዩ ነይሩ። ሮማውያን ንዕልዋታት ይጭፍልቑ፡ ህውከት ንዚፈጥር ዘበለ ድማ ይቐጽዑ ነበሩ። በብመዓልቱ ዚግበር ምምሕዳራዊ ንጥፈታት ግና ንመራሕቲ እቲ ኸባቢ ይገድፉሎም ነበሩ።
ዋዕላ ኣይሁድ፡ ላዕለዋይ ቤት ፍርዲ ኣይሁድን ንሕጊ ኣይሁድ ዚምልከት ጕዳያት ዚኣሊ ቤት ምኽሪ ምምሕዳርን እዩ ነይሩ። ኣብ መላእ ይሁዳ ታሕተዋይ ኣብያተ ፍርዲ እውን ነይሩ እዩ። ሲቪላውን ገበናውን ጕዳያት ኣብዚ ኣብያተ ፍርዲ እዚ ይቐርብ ነይሩ ኪኸውን ይኽእል እዩ፣ ሰበ ስልጣን ሮሜ ኸኣ ኣብዚ ኢዶም ኣየእተዉን ነይሮም ኪዀኑ ይኽእሉ እዮም። ይኹን እምበር፡ ኣብያተ ፍርዲ ኣይሁድ ንገበነኛታት ሞት ኪፈርዱ ኣይክእሉን እዮም ነይሮም፣ እዚ ፍርዲ እዚ፡ ሮማውያን ባዕሎም እዮም ዚፍጽምዎ ነይሮም። ምስናይዚ ግና፡ ኣባላት ዋዕላ ኣይሁድ ንእስጢፋኖስ ብኢደ ወነኖም ፈሪዶም ብዳርባ እምኒ ኸም ዚቕተል ገይሮምዎ እዮም።—ግብ. 6:8-15፣ 7:
ስለዚ፡ ዋዕላ ኣይሁድ ካብ ዚግብኦ ንላዕሊ ስልጣን ይጥቀም ነይሩ እዩ። ኰይኑ ግና፡ ኤሚል ሹረር ዝስሙ ምሁር ከም ዝገለጾ፡ ‘ስልጣን ዋዕላ ኣይሁድ ኣዝዩ ድሩት እዩ ነይሩ፣ ከመይሲ፡ ሰበ ስልጣን ሮሜ ኣብ ዝደለይዎ እዋን ብናይ ገዛእ ርእሶም ተበግሶ ስጕምቲ ኺወስዱ ይኽእሉ ነይሮም እዮም፣ ፖለቲካዊ ገበን ከም እተፈጸመ ምስ ዚጥርጥሩ ኸምኡ ይገብሩ ነይሮም እዮም።’ ንኣብነት፡ ሓለቓ ሽሕ ቅላውዴዎስ ሊስያስ ነቲ ሮማዊ ዜግነት ዝነበሮ ሃዋርያ ጳውሎስ ኣብ ትሕቲ ቐይዲ ኣእትይዎ ነይሩ እዩ።—ግብ. 23:


text:
ዓወታት ለካቲት ኣብ ቃልሲ ፀረ ድክነት ክንደግሞ ኢና
ኣብ ዕጥቃዊ ቃልሲ ዘመዝገብዎ ኣንፀባራቒ ዓወት ኣብ ቃልሲ ኣንፃር ድክነት’ውን ንምድጋም ዝጀመርዎ ፃዕሪ ኣጠናኺሮም ከምዝቅፅሉሉ ነበርቲ ወረዳ ኣስገደ ፅንብላ ኣረጋጊፆም፡፡
ልዕሊ 400 ነበርቲ ወረዳ ኣስገደ ፅንብላ ነዚ ዘረጋገፁ ለካቲትን ዓወታትናን ብዝብል መሪሕ ሓሳብ ኣብ ከተማ እንዳባጉና ኣብ ዘካየድዎ ዋዕላ’ዩ፡፡
ኣብቲ ዋዕላ ዝተረኸቡ ዋና ኣመሓዳሪ ወረዳ ኣስገደ ፅንብላ ኣይተ ለኣከ ገብረእግዚኣብሄር ህዝቢ እታ ወረዳ ንመሪሕ ውድቡ ህወሓት ዕቑባን ማእገርን ብምዃን ዓወታት ውድቡ ከምዘረጋገፁ ኩሉ ኣንፃር ድክነት ኣብ ዝግበር ቃልሲ’ውን ብተመሳሳሊ ብቅኑዓት መስመራት ውድቡ እናተመርሓ ጉቡኡ ክፍፅም ከምዝግባእ ኣገንዚቦም፡፡
ህዝቢ እታ ወረዳ ምስ ካልኦት ህዝብታት ብምኳን ካብ ዘካየዶ መሪር ተጋድሎ ዓወታት ሓፊሱ ኩለ መዳያዊ ተረባሓይነት ከምዘረጋገፁ ዝገለፁ ኣይተ ለኣከ ብመስዋእቲ ጀጋኑ ደቂ ህዝቢ ዝተረኸበ ሰላም ብምጥቃም ጉዕዞ ህዳሰ ወረድኡ ክልሉን ሃገሩን ናብ ዝበለፀ ብርኪ ንምስግጋር ኣበርቲዑ ክረባረብ ይግባእ ኢሎም፡፡
ተሳተፍቲ እቲ ዋዕላ ብወገኖም ኣብ ዕጥቃዊ ቃልሲ ዘመዝገብናዮ ኣንፀባራቒ ዓወት ኣብ ቃልሲ ኣንፃር ድክነት’ውን ንምድጋም ውደባታትና ብምጥንኻርን ንኹሎም ኣማራፂታት ስራሕ ጠንኪርና ብምጥቃምን ክንረባረብ ኢና ክብሉ ብውሳነኦም ኣረጋጊፆም፡፡ (ድምጺ ወያነ – ጥር 15 – 2007)
*********


text:
1ዬያሮ ኑ ዋይዜ ባኮይዳፓ ዻቢንቲ ኬስኩዋጉዲ ኑ ዋይዜ ባኮ ኮሺ ጉሙርቂ ዓርቃንዳያ ኮይሳኔ። 2ቤርታ ፆሲ ኪኢታንቾ ዛሎና ኬኤዚንቴ ባካ ጎኔ ማዒ ዔርቴኔ፤ ዬያ ኬኤዚንቴ ባኮይዳፓ ዑሣ ዓኣዼሢና ዬያ ዓይሢንቴ ባኮ ኩንሡዋኣሢ ኮይሳ ሜቶ ዔካኔ፤ 3ዓካሪ ኑኡኒ ሃሢ ሃያ ዼኤፖ ዻቂንቶ ቦሂ ሃሻያ ማዔቴ ዎዲ ኑ ቶሊ ዓታንዳይ? ሓያ ዻቂንቶ ቤርታዺ ጎዳ ኑም ፔኤሮ ኬኤዜኔ፤ ዋይዜ ዓሳኣ ጎኔ ማዒፆ ኑም ዔርዜኔ። 4ፆሲያ ማላታና ዲቃሣ ባኣዚና ሃሣ ዱማ ዱማ ፔ ዎልቄና ማዺንታ ዓኪ ባኣዚ ማዺሢና ዬያጉዲ ሃሣ ዒና ናሽኬሢጉዴያ ዓያኖ ጌኤዦ ዒንጌ ዒንጊፆ ዛሎና ፔኤሮ ማርካዼኔ። 5ፆሲ፡ “ሃጊ ሙካንዳኔ” ጌዒ ኑኡኒ ኬኤዛ ዓጮ ኪኢታንቻ ዎይሣንዳጉዲ ጌይባኣሴ፤ 6ዬያ ዛሎና ጌኤዦ ማፃኣፖይዳ ፔቴ ቤስካ፡- “ኔ ማሊ ጶቂሣንዳጉዲ ዓሲንሢ ዓይጎ ባኣዚዳይ? ሃሣ ኔ ዔያቶ ዛሎ ማላንዳጉዲ ዓሲ ዓይጎ ባኣዚዳይ? 7“ኪኢታንቾይዳፓ ዻካ ኔ ዔያቶ ሂርኪሴኔ፥ ቦንቺንታያና ጋላቲንታያና ማዒፆ ዔርዛ፥ ቦንቾ ባኮ ኔ ዔያቶ ቶኦካ ዓጌኔ፤ 8ቢያ ባኮዋ ዔያታ ዎይሣንዳጉዲ ኔ ማሄኔ” ጌይንቴ ባኣዚ ዓኣኔ። ቢያሢ ዔያታ ዎይሣንዳጉዲ ማሃ ዎዶና ዔያታ ዎይሣንዳጉዲ ማሁዋዖ ሃሾና ባኣዚ ዓይጌያ ባኣሴ፤ ጋዓንቴ ሃሢ ቢያ ባኮ ዔያታ ዎይሣሢ ኑ ሃጊ ዛጊባኣሴ። 9ሓሢ ጋዓንቴ ኪኢታንቾይዳፓ ዻካ ሂርኪዶና፥ ዬሱሴ ሃይቢ ሜቶ ዔኬያታሢሮ ቦንቺንታያና ጋላቲንታያና ማዒፆ ዔርዛ፥ ቦንቾ ባኮ ቶኦካ ዓጊ ዓኣንቴ ኑ ዛጋንዳኔ፤ ፆሲ ዒዛም ዒንጌ ዒንጊጾና ዒዚ ኑ ዛሎሮ ሓይቄኔ። 10ቢያ ባካ ዒዛም ሃሣ ዒዛና ናንጋ ፆዛሢ፡ ሚርጌ ናኣቶ ፔ ቦንቾ ባንሢ ዔኪ ሙካኒ ጌዒ ዻቂንቶኮ ዓርና ማዔ፥ ዬሱሴ ሜቶና ሜታሲ ጊኢጌያ ማሃኒ ኮይሳያ ማዔም ማዼኔ። 11ዓሶ ፆሲም ዱማሳሢና ዒዛ ዛሎና ፆሲም ዱማዼያ ማዔ ዓሶና ፔቴ ዓዶ ናይኬ፤ ዬያሮ ዬሱሴ ዔያቶ “ታ ዒጊኖንሢዮቴ” ጋዓኒ ሴልቁዋሴ። 12ዬያ ዛሎ ጌኤዦ ማፃኣፖይዳ፡- “ኔ ማዼ ባኮ ታ ዒጊኖም ታ ኬኤዛንዳኔ፤ ቡኪንቶ ባኣኮይዳ ዓይኑሞና ታ ኔና ጋላታንዳኔ” ጋዓኔ። 13ዬያጉዲ፡- “ታ ዒዛ ጉሙርቃንዳኔ” ጋዔኔ። ሃሣ ጊንሣ፡- “ሓይሾ፥ ታኣና ፆሲ ታኣም ዒንጌ ናኣቶና” ጋዓኔ። 14ዬያሮ ናኣታ ዓሽኪና ሱጉሢና ዓኣ ዓሲ ማዔ ጎይፆ፥ ዬሱሴያ ዔያቶጉዲ ዓሲ ማዔኔ፤ ዬያ ዒ ማዼሢ፡- ሃይቂ፥ ሃይቢዳ ቢታንቶ ዓኣ ፃላሄ ባይዛኒኬ። 15ዬያጉዲ ሃሣ ፔ ናንጎ ዎዶ ቢያይዳ ሓይቢ ዒጊጪሢና ሓይቢ ዒጊቹሞም ዓይሌ ማዒ ናንጋ ዓሶ ዬያይዳፓ ኬሳኒኬ። 16ዒዚ ሙኬሢ፡- ኪኢታንቾ ማኣዳኒቱዋንቴ ዓብራሃሜ ዜርፆ ማኣዳኒ ማሊኬ፤ 17ዬያሮ ቢያ ባኣዚና ፔ ዒሾንሢንታ ሚሾንሢንታጉዲ ማዓኒ ዒዛ ኮይሳያ ማዔም ማዼኔ፤ ዬያ ዒ ማዼሢ፡- ዓቶም ጋዓያና ጉሙርቂንታ፥ ቄኤሶኮ ዑሢ ማዒ ፆሲም ማዻኒና ዓሶኮ ቢያ ጎሞ ባይዛኒኬ። 18ዒዛ ጌሺ ዛጎና ዎዶና ዒ ሜቶ ዔኬያታሢሮ ሃሢ ጌሺፆና ዛጎዞንሢ ዒ ማኣዳኒ ዳንዳዓኔ።
Copyright
Learn More


text:
ግድል ፍልሰትን ዘላቒ ፍታሑን
By Alenalki,
ንሃገራት ኣፍሪቃን ኤውሮጳን ዓቢ ብድሆ ኮይኑወን ዘሎ ፍልሰትን ንግዲ ዘይሕጋዊ ምስግጋር ሰባትን ዝግትኣሉ መገዲ ኣመልኪቱ ዝዝቲ፡ ሚኒስተራት ሃገራት ኣፍሪቃን ኤውሮጳዊ ሕብረትን ዝሳተፍዎ ዋዕላ፡ ሎሚ 28 ሕዳር 2014 ኣብ ርእሰ ከተማ ኢጣልያ፡ ሮማ ክካየድ እዩ። ኣብቲ ዋዕላ ዝሳተፍ ዘሎ ላዕለዋይ ልኡኽ መንግስቲ ኤርትራ ድማ፡ ኣብዚ ጉዳይ’ዚ ዘሎ መርገጺ ኤርትራን ናይ ፍታሕ እማመን ብዝምልከት ሓሳቡ ከቕርብ እዩ።
ከምዝፍለጥ፡ ፍልሰት ኣህዛብ (Migration) ይኹን ንግዲ ዘይሕጋዊ ምስግጋር ሰባት (Human trafiking) ሕብረ-ብዙሕ ደራኺ ጠንቅታት ዘለዎ፡ ዝተሓላለኸ ኣህጉራዊን ዓለማዊን ተርእዮ እዩ። ብደረጃ ዓለም፡ ዓመታዊ ሚልዮናት ሰባት “ዝሓሸ ህይወት” ንምንዳይ ብዝብል ሓሳብ፡ ንሓደጋ ብዘቃልዕ ዘይውሑስ ኣገባብ ናብቲ “ምድረ-ገነት” ተባሂሉ ዝሕለሞ ከባቢታት ዓለምና ክግዕዙ ይርኣዩ። ኣብዚ ዓመት’ዚ ጥራይ ኣስታት 17 ሚልዮን ሰባት ንስደት ከምዘምርሑ ጸብጻብ ሕ.ሃ. የመልክት። ኣብዚ ዘይሕጋዊን ሓደገኛን ጉዕዞ’ዚ፡ ኣብ ልዕሊ ደቂ-ኣዳም፡ ብዝያዳ ድማ፡ ኣብ ልዕሊ መንእሰያት ዘጋጥም መከራ፡ ጭንቅን መቕዘፍቲን ጸዊኻ ኣይውዳእን። እዚ ኩነት’ዚ፡ ኣብ ልዕሊ ዜጋታት ኣፍሪቃ ብሓፈሻ፡ ኣብ ልዕሊ ዜጋታት ቀርኒ ኣፍሪቃ ድማ ብፍላይ ዘውርዶ ዘሎ ሃስያ ብቐሊል ዝግመት ኣይኮነን።
ቀዳማይን መሰረታዊን ጠንቂ ፍልሰት፡ ድኽነት ምዃኑ ዘካትዕ ኣይኮነን። ታሪኻዊ ድሕረ- ባይታ ድኽነትን ድሕረትን ከኣ፡ ቅድምን ድሕርን መግዛእቲ ኣብ ዓለምና ሰፊኑ ዝጸንሐ መዝማዚን ገባቲን ቁጠባዊ ፖሊሲታት እምበር፡ ድኻምን ስንፍናን ናይዞም ግዳይ ኮይኖም ዝርከቡ ኣህዛብ ኣይኮነን። ጠንቂ ፍልሰት፡ ብቐንዱ እዚ ዝተጠቕሰ ረቛሒ ይኹን’ምበር፡ ነዚ ኩነት’ዚ ብምምዝማዝ ኣብ ዝተፈላለየ ከባቢታት ዝተዘርግሐ መርበባት ንግዲ ዘይሕጋዊ ምስግጋር ሰባት (Human traficking) እውን ተወሳኺ መጋደዲ ረቛሒ ኮይኑ ይርከብ። ኣብ ርእሲ’ዚ፡ ንፖለቲካዊ ዕላማታት ተባሂሉ፡ ንኣዝየን ውሱናት ሃገራት ዒላማ ብምግባር፡ ብገለ ሃገራትን ተሓባበርቲ ትካላትን ዝፍጸም ኣእምሮን ጉልበትን ናይ ምምጻይን ምምካን ሽርሒታት እውን ናቱ ዘይንዓቕ ኣበርክቶ ኣለዎ።
መርገጺ መንግስቲ ኤርትራ ኣብዚ ጉዳይ’ዚ፡ ተደጋጊሙ ዝተገልጸ ኣዝዩ ንጹርን ጭቡጥን እዩ። ቅድም ቀዳድም እዚ ተርእዮ’ዚ፡ ብዝተወሃደ መገዲ፡ ህጹጽ ፍታሕ ክርከበሉ ዘለዎ፡ ሓደ ካብ ዓበይቲ ዓለማዊ ግድላት ምዃኑ ክእመነሉ የድሊ። ካብቲ ብህጹጽ ክውሰድ ዘለዎ ስጉምቲታት ሓደ፡ ኣብ ንግዲ ምስግጋር ሰባት ዝተዋፈሩ ገበነኛታት ተኸታቲልካ፡ ኣብ ሕጊ ከምዝቐርቡ ብምግባር፡ እዚ ገበናዊ ንጥፈት’ዚ ብቕልጡፍ ዝግትኣሉ መገዲ ምፍጣር እዩ። ኤርትራ ብዓቕማ፡ ኣብ ከምዚ ዓይነት ንጥፈት ንዝተዋፈሩ ገበነኛታት ብጽኑዕ እናተኸታተለት፡ ቀጻዒ ስጉምቲ ክትወስድ ጸኒሓ ኣላ። መዳውብቲ ሃገራት ዝገብርኦ ክትትልን ዝወስድኦ ስጉምቲን ምስዝወሃድ ድማ፡ ዝያዳ ኣድማዒ ክኸውን ይኽእል። እቲ ካልኣይ ክውሰድ ዝግባእ ኣገዳሲ ስጉምቲ፡ ነቶም ድሮ ሃገሮም ገዲፎም ዝተሰዱ ሰባት፡ ናይ ምንባርን ምስራሕን መሰል ብምርግጋጽ፡ ሞያን ፍልጠትን ቀሲሞም፡ ናብ ዓዶም ተመሊሶም ዝነብርሉ ኩነታት ምምችቻእ እዩ። እቲ ሳልሳይን መሰረታዊን ፍታሕ ግን፡ ኣብተን ግዳይ ናይዚ ሽግር’ዚ ዝኾና ሃገራት፡ ምዕሩይን ፍትሓዊን ዕብየት ዘረጋግጽ መደባት ልምዓትን ቁጠባዊ ዕብየትን ምትግባር እዩ። እዚ፡ ብቐንዱ ሓላፍነት ናይተን ሃገራት እኳ እንተኾነ፡ ሃገራት ኤውሮጳ ኮነ ማሕበረሰብ ዓለም፡ እንተድኣ ሓቀኛን ዘላቒን ፍታሕ ዝደልዩ ኮይኖም፡ ሚዛን ብዘለዎ ጭቡጥ ደገፋት፡ መደባት ልምዓት ናይዘን ሃገራት ንክዕወት ብምትሕብባር፡ ሰባት ብዕዮኦምን ጻዕሮምን ሃገራቶም ኣማዕቢሎም፡ ኣብ መረበቶም ዝነብርሉ ኩነታት ኣብ ምፍጣር እወታዊ ተራ ክጻወቱ የድሊ። ምስዚ ተኣሳሲሩ ከኣ፡ እቲ ንከም ኤርትራ ዝኣመሰላ ውሱናት ሃገራት ዒላማ ዝገበረ፡ ኣእምሮን ጉልበትን ናይ ምጽጻይ እኩይ ፖለቲካዊ ሽርሒታት ክእረም ይግባእ።


text:
ገበር | ሰይጣን ኣሎ ድዩ፧
ሰይጣን ኣሎ ድዩ፧
“ኣብ ኤል ሳልቫዶር እየ ዓብየ። ንኣደይ እንተ ዘይተኣዚዘያ፡ ‘ድያብሎስ መጺኡ ኺወስደካ እዩ!’ ትብለኒ ነይራ። ኣነ ድማ፡ ‘እንታይ እሞ እዩ፧ ይምጻእ’ እብላ ነይረ። ኣብ ኣምላኽ እኣምን እኳ እንተ ነበርኩ፡ ኣብ ሰይጣን ግና ኣይኣምንን እየ ነይረ።”—ሮሄልዮ።
ንስኻኸ ምስቲ ሮሄልዮ ዝበሎ ትሰማማዕ ዲኻ፧ ካብዚ ዚስዕብ ሓሳባት፡ ኣየናይ እዩ ብዝያዳ ዚወሓጠልካ፦
ሰይጣን ዚብሃል የለን፣ ንእኩይ ባህርይ ዜመልክት መጸውዒ ጥራይ እዩ።
ሰይጣን ኣሎ፣ ግናኸ ብዛዕባ ደቂ ሰብ ኣይግደስን እዩ።
ሰይጣን ሓያል መንፈሳዊ ፍጡር እዩ፣ ኣብ ደቂ ሰብ ድማ ሓያል ጽልዋ ኼሕድር ይኽእል እዩ።
ነዚ ኣብ ላዕሊ እተጠቕሰ ነፍሲ ወከፍ ኣረኣእያ ዚድግፍዎ ብዙሓት፡ ምናልባት እውን ብሚልዮናት ዚቝጸሩ ሰባት ኣለዉ። ኰይኑ ግና፡ ብዛዕባ እዚ ጕዳይ እዚ ዘሎካ ኣረኣእያ ብሓቂ ኣገዳሲ ድዩ፧ ሰይጣን ዘየለ እንተ ዀይኑ፡ እቶም ከም ዘሎ ገይሮም ዚሓስቡ ሰባት ተታሊሎም ኣለዉ ማለት እዩ። ሰይጣን እንተ ኣልዩ፡ ግናኸ ብዛዕባ ደቂ ሰብ ዘይግደስ እንተ ዀይኑ ኸኣ፡ ብዙሓት ሰባት ካብኡ ዚጥንቀቑሉ ወይ ንዕኡ ዚፈርሁሉ ምኽንያት የብሎምን። ይኹን እምበር፡ ሰይጣን መታለልን ንኻልኦት ከም ድላዩ ኺቈጻጸሮም ዚኽእልን እንተ ዀይኑ፡ ካብቲ ሰባት ዚሓስብዎ ንላዕሊ ኣዝዩ ሓደገኛ እዩ ማለት እዩ።
ቅዱሳት ጽሑፋት ነዚ ዚስዕብ ሕቶታት ብኸመይ ከም ዚምልሶ እስከ ቐጺልና ንርአ፦ ሰይጣን እንታይ ወይ መን እዩ፧ ንእኩይ ባህርይ ድዩ ዜመልክት ወይስ ብርእሱ ሓሲቡ ዚዓዪ መንፈሳዊ ኣካል እዩ፧ ሰይጣን ብሓቂ እንተ ኣልዩ፡ ኪጐድኣካ ይኽእል ድዩ፧ ኪጐድኣካ ዚኽእል እንተ ዀይኑ፡ ብኸመይ ንርእስኻ ኻብኡ ኸተዕቍባ ትኽእል፧


text:
ገበር | ናይ ሓቂ ዓወት እንታይ እዩ፧
ናይ ሓቂ ዓወት ብኸመይ ከም ዚርከብ
መጽሓፍ ቅዱስ፡ ብዛዕባ ዓወት ግቡእ ኣረኣእያ ንኺህልወና የተባብዓና እዩ። ሒደት ሰባት ጥራይ ዕዉታት ኪዀኑ ኸም ዚኽእሉ ኣይምህርን እዩ። ብኻልእ ሸነኽ ግና፡ ነቲ ኣብ ብዙሕ መጻሕፍቲ ዛንታታት ዚርከብ ሕልማዊ ኣተሓሳስባ ኣይድግፎን እዩ፣ እዚ ኸኣ፡ ‘ልብኻ ዚብለካ ጥራይ ስዓብ’ ዚብል ኣተሓሳስባ እዩ። እቲ ሕልማዊ ኣተሓሳስባ ንቘልዑ ኻብ ሕጻንነቶም ኣትሒዙ ዚንገሮም እኳ እንተ ዀነ፡ መወዳእታኡ ግና ጓሂ እዩ።
ኵሉ ሰብ ናይ ሓቂ ዓወት ኪረክብ ይኽእል እዩ፣ ግናኸ፡ ከምኡ ምግባር ጻዕሪ ይሓትት እዩ። ነዚ ዚስዕብ ስርዓታት እስከ ርአ።
መጽሓፍ ቅዱስ እንታይ ይብል፧
“ብሩር ዚፈቱ ብብሩር ኣይጸግብን። ሃብቲ ዚፈቱ ኸኣ ኣይረብሕን።”—መክብብ 5:10።
እዚ እንታይ ማለት እዩ፧ ኣብ ፍቕረ ንዋይ ዘተኰረ ህይወት፡ ዕግበት ንምርካብ ውሕስነት ኣይከውንን እዩ። አረ ኣደዳ ጓሂ እዩ ዚገብረካ። ዶክተር ጂን ትዊንጂ ኣብታ ጀነሬሽን ሚ ዘርእስታ መጽሓፋ፡ “እቶም ብቐንዱ ኣብ ገንዘብ ዜተኵሩ ሰባት፡ ካብቶም ነቲ ምስ ካልኦት ሰባት ዘለዎም ድልዱል ርክብ ኣኽቢሮም ዚርእዩ ሰባት ንላዕሊ፡ ጭንቀትን ጓህን የጋጥሞም እዩ” ኢላ ጸሓፈት። ኣስዕብ ኣቢላ ድማ፡ “ብተደጋጋሚ እተገብረ ምርምር ከም ዚሕብሮ፡ ሓጐስ ብገንዘብ ኪዕደግ ኣይክእልን እዩ፣ ንዕለታዊ እንጌራኻ ዚኸውን ኣታዊ ኽሳዕ ዝረኸብካ፡ ኣታዊኻ ኣብ ህይወትካ ኽንድቲ ጽልዋ የብሉን” በለት።
እንታይ ክትገብር ትኽእል፧ ሃብትን ጥሪትን ንምርካብ ዘይኰነስ፡ ዝሓሸ ዕግበት ኬምጽኣልካ ዚኽእል ነገር ንምርካብ ሸቶ ግበር። የሱስ፡ “ሰብ ብዙሕ እኳ እንተ ኣለዎ፡ ብገንዘቡ ህይወት ኣይረክብን እዩ እሞ፡ ተጠንቀቑ፡ ካብ ኵሉ ስስዐ ድማ ተሓለዉ” በለ።—ሉቃስ 12:15።
መጽሓፍ ቅዱስ እንታይ ይብል፧
“ንውርደት ትዕቢት ትቕድማ፡ ንውድቀት ከኣ ኵርዓት።”—ምሳሌ 16:18።
እዚ እንታይ ማለት እዩ፧ ትዕቢትን ኵርዓትን ናይ ሓቂ ዓወት ኣየምጽኣልካን እዩ። ጉድ ቱ ግሬት ዘርእስታ መጽሓፍ ከም ዝገለጸቶ፡ እቶም ንነዊሕ እዋን ዓወት ዝረኸቡ ኣካየድቲ ትካላት፡ “ትሑታትን ኣቓልቦ ዘይስሕቡን ፍሉይ ኣትኵሮ ዘይደልዩን እዮም። ብኣንጻሩ ግና፡ ካብተን መጽናዕቲ እተገብረለን ትካላት እተን ክልተ ሲሶ፡ ኣመና ዕቡያት ኣካየድቲ ስለ ዘለዉወን፡ ኪኸስራ ወይ ከኣ ዋላ ሓንቲ ዕቤት ዘይገብራ ኪዀና ኽኢለን እየን።” ካብዚ እንታይ ንመሃር፧ ንገዛእ ርእስኻ ሰማይ ትሰቕላ እንተ ዄንካ፡ ዓወት ዘይኰነስ፡ ፍሽለት እዩ ዜጋጥመካ።
እንታይ ክትገብር ትኽእል፧ ዝና ንኽትረክብ ኢልካ ኣብ ክንዲ እትጽዕር፡ ትሕትና ኣማዕብል። መጽሓፍ ቅዱስ፡ “ሓደ ሰብ ንእሽቶ ኽነሱ፡ ዓብዪ ኸም ዝዀነ እንተ መሰሎ፡ ንርእሱ እዩ ዜታልል ዘሎ” ይብል፣ ንገዛእ ርእስኻ ምትላል ከኣ፡ ዓወት ኣይኰነን። —ገላትያ 6:3።
መጽሓፍ ቅዱስ እንታይ ይብል፧
‘ንሰብሲ ኻብቲ ኺጽዕር ከሎ ንነፍሱ ባህ ምባል ዚሓይሽ የብሉን።’—መክብብ 2:24።
እዚ እንታይ ማለት እዩ፧ ጻዕራም እንተ ዄንካ፡ ንስራሕካ ብዝያዳ ባህ ኢሉካ ኢኻ እትዓይዮ። ዶክተር ማድሊን ለቪን ኣብታ ቲች ዮር ችልድረን ዌል ዘርእስታ መጽሓፋ፡ ከምዚ ኢላ ጸሓፈት፦ “ኣብ ሓደ ዕዮ ዕዉት ክትከውን እትኽእል፡ ብጽፈት ክትዓይዮ ኸለኻ እዩ፣ ንሓደ ዕዮ ብጽፈት ንኽትዓይዮ ኸኣ፡ ጻዕርን ተስፋ ዘይምቝራጽን ይሓትት።” እዚ ኸኣ፡ ነቲ ሓድሓደ ሳዕ ኬጋጥም ዚኽእል ዕንቅፋት ምስጋሩ እውን ዜጠቓልል እዩ።
እንታይ ክትገብር ትኽእል፧ ኣብ ዕዮኻ ኽኢላ ምእንቲ ኽትከውን፡ ኣበርቲዕካ ጽዓር፣ ዕንቅፋት ኬጋጥመካ ኸሎ ድማ ተስፋ ኣይትቝረጽ። ደቂ እንተ ኣልዮምኻ፡ ንዕድሚኦምን ንዓቕሞምን ኣብ ግምት ብምእታው፡ ነቲ ዜጋጥሞም ጸገም ባዕላቶም ንኺዋጽኡሉ ዜኽእሎም ኣጋጣሚ ሃቦም። ተጓዪኻ ንዅሉ ጸገማቶም ክትፈትሓሎም ኣይትጽዓር። መንእሰያት፡ ነቲ ዜጋጥሞም ዕንቅፋታት ባዕላቶም ንኺዋጽኡሉ ኺጽዕሩ ኸለዉ፡ ናይ ሓቂ ዕግበት እዮም ዚረኽቡ፣ ንግዜ ብጽሕና ዚኸውን ጽቡቕ ስልጠና ድማ ይረኽቡ እዮም።
መጽሓፍ ቅዱስ እንታይ ይብል፧
“ካብ ምዉት ኣንበሳስ ህያው ከልቢ ይሐይሽ።”—መክብብ 9:4።
እዚ እንታይ ማለት እዩ፧ ዓለማዊ ስራሕካ፡ ሓደ ኽፋል ህይወትካ ደኣ ኪኸውን ኣለዎ እምበር፡ ንብምሉኡ ህይወትካ ኺቈጻጸሮ የብሉን። ከመይሲ፡ ብሞያኻ ዝመጸ ላዕሊ እኳ እንተ በጻሕካ፡ ጥዕናኻ ወይ ከኣ ኣኽብሮት ስድራ ቤትካ እንተ ስኢንካ ግና፡ ክሳዕ ክንደይ ኢኻ እሞ ዕዉት ክትብሃል፧ ብሓቂ ዕዉታት ዝዀኑ ሰባት፡ ኣብ ስራሖምን ኣብ ጥዕናኦምን ኣብ ናብራኦምን ሚዛናውያን እዮም።
እንታይ ክትገብር ትኽእል፧ ገዛእ ርእስኻ ተኸናኸን። ብግቡእ ኣዕርፍ። ንጥዕናኻን ንስድራ ቤትካን ንዕርክነትካን መስዋእቲ ጌርካ፡ ሃምኻን ቀልብኻን ኣብ ስራሕ ጥራይ ምግባር፡ ጥቕሚ የብሉን፣ ናይ ሓሶት ዓወት ከኣ እዩ።
መጽሓፍ ቅዱስ እንታይ ይብል፧
“መንፈሳውነት ዚሃርፉ፡ . . . ሕጉሳት እዮም።”—ማቴዎስ 5:3።
እዚ እንታይ ማለት እዩ፧ ንመጽሓፍ ቅዱስ ምጽናዕን ነቲ ኣብኡ ዚርከብ ስርዓታት ምትግባርን፡ ቀንዲ ረቛሒ ናይ ሓቂ ዓወት እዩ። ከመይሲ፡ ብሚልዮናት ዚቝጸሩ ናይ የሆዋ መሰኻኽር፡ ንመንፈሳዊ ጕዳያት ቀዳምነት ምሃብ ነቲ ስጋዊ ነገራት ዜምጽኦ ጭንቀት ከም ዚንክዮ ብውልቆም ተመኪሮምዎ እዮም።—ማቴዎስ 6:31-33።
እንታይ ክትገብር ትኽእል፧ ናይ ሓቂ ዓወት ምእንቲ ኽትረክብ፡ መጽሓፍ ቅዱስ ብኸመይ ኪሕግዘካ ኸም ዚኽእል ፍለጥ። ዝያዳ ሓበሬታ እንተ ደሊኻ፡ ነቶም ኣብ ከባቢኻ ዚርከቡ ናይ የሆዋ መሰኻኽር ክትሓትቶም ወይ ከኣ ኣብቲ www.jw.org/ti ዚብሃል ወብ ሳይትና ኽትርኢ ትኽእል ኢኻ።
ብዝያዳ ፍለጥ
መጽሓፍ ቅዱስ ብዛዕባ ዕዮ እንታይ ይብል፧
ብዙሓት ሰባት ስራሕ ስለ ዚምነዎም፡ ኪሰርሑ ዘየድልየሉ ግዜ ኺመጸሎም ሃረር ይብሉ እዮም። ዕላማ ኣምላኽ ግና ከምኡ ድዩ ነይሩ፧
ልብኻ ንዚሕልኖ ተጠንቀቐሉ
ሓድሓደ ግዜ ልብና ነቲ ዝወሰድናዮ ግጉይ ስጕምቲ ኼመኻንየሉ ይጽዕር እዩ። ኣብ ልብና ብሓቂ እንታይ ከም ዘሎ ንኽንፈልጥ ኪሕግዘና ዚኽእል እንታይ እዩ፧


text:
1ዬሱስ ኪሪስቶሴ ፔ ማዾም ዳኬ ጴፂሮሴይዳፓ፦ ጳንፆሴይዳ ፥ ጋላቲያይዳ፥ ቄጶዶቂያይዳ፥ ዒሲያይዳ፥ ቢታኒያ ዓጮይዳ ዳኪንቲፆና ላኣሊንቲ ላኣሊንቲ ናንጋ ዓሶም፤ 2ፆሲ ዓዳሢና ቤርታዺ ዔርቲ ዶኦሪንቴዞንሢም፥ ሃሣ ዬሱስ ኪሪስቶሴም ዓይሢንታኒና ዒዛኮ ሱጉፆና ፑጪንቲ ማስቲ ጌኤሽካኒ ዓያኖ ጌኤዦና ዱማዼዞንሢም፥ ፆሲኮ ኮሹሞ ዒንጊፆና ኮሹሞና ዒንሢም ዺቦንጎ። 3ዬሱስ ኪሪስቶሴኮ ሓይባፓ ዔቂፆ ዛሎና ናንጊ ማዔ ዎዞ ኑም ዒንጌሢ፥ ዼኤፖ ማኣሪፆና ዓኪ ሾይንቲ፥ ፔ ናይ ኑና ማሄሢ ሃሣ ኑ ጎዳሢ ዬሱስ ኪሪስቶሴኮ ዓዶ ማዔ ፆዛሢ ጋላቲንቶንጎ፤ 4ዒዚ ጫሪንጮይዳ ዓኣ ባይቁዋያና ፑርቱዋያ ሓሣ ጪንቁዋያ ማዔ ዒንጊንታ ዓጮ ኑ ዻካላንዳጉዲ ኑና ማሄኔ። 5ዒንሢያ ጋፒንፆ ኬሎና ፔጋዻንዳ ዻቂንቶም ጉሙርቂሢ ዛላና ፆሲኮ ዎልቆና ካፒንቲ ዓኣኔ። 6ኮይሳ ባኣዚ ማዒ ጴዼም ዱማ ዱማ ዓይጎ ሜቶናታዖ ዒንሢ ዓኣያታቶዋ ዬኖ ባኮና ዒንሢ ዎዎዛዹዋቴ። 7ሃይ ሜታ ዒንሢ ሄሌሢ ዒንሢኮ ጉሙርቂፆኮ ጎኑሞ ዛጋኒኬ፤ ሳዖይዳ ባይቃ ዎርቄ ጎዖ ባካታዖ ታሚዳ ዓጊ ጎኑማ ዛጊንታኔ፤ ዒንሢኮ ጋዓንቴ ዎርቆይዳፓ ባሼ ማዔ ቦንቺንቴ ጉሙርቂፃ ዬያጉዲ ዛጊንታኒ ኮይሳኔ፤ ዬያይዲ ዒንሢኮ ዛጊንቴ ጉሙርቂፃ ዬሱስ ኪሪስቶሴ ሙካኣና ጋላታንታ ቦንቾንታ ሃሣ ዼጊ ጌዒሢያ ዒንሢም ማዓንዳኔ። 8ዬሱስ ኪሪስቶሴ ዛጊባኣያ ማዔያታቶዋ ዒንሢ ዒዛ ናሽካኔ፤ ሃሣ ያዺ ዒንሢ ዛጊባኣያ ማዔቴያ ዒዛና ጉሙርቂ፥ ዻንጋና ኬኤዛኒ ዳንዳዒንቱዋያ ቦንቺንቴ ዎዛና ዒንሢ ዎዛዼኔ። 9ዓይጎሮ ጌዔቶ ጉሙርቂፆ ዒንሢሲኮ ማሊፆ ማዔ ዒንሢ ሼምፓሢ ዻቂንቶ ዒንሢ ዔኪ ዔኪ ዓኣሢሮኬ። 10ዬኖ ዻቂንቶ ባኮ ፆሲ ማሊፆ ኬኤዛ ዓሳ ኮሺ ኮዒ ዛጌኔ፤ ዬያሮ ዔያታ ፆሲ ዒንሢም ዒንጋንዳ ኮሹሞ ዒንጊጾ ቤርታዺ ኬኤዜኔ። 11ዔያቶ ጊዳ ዓኣ ኪሪስቶሴኮ ዓያና ሜሲሔይዳ ሄላንዳ ሜቶና ሜቶኮ ጊንፆይዳ ዒዚ ዴንቃንዳ ቦንቾ ቤርታዺ ዔያቶም ዻዌኔ፤ ዔያታኣ ዬይ ቢያ ዎማ ዎዶና ሃሣ ዎይቲ ማዓንዳቴያ ማሊ ኮሺ ዛጌኔ፤ 12ዬያታ ፆሲ ማሊፆ ኬኤዛ ዓሳ ማዼሢ ዒንሢም ማዓንዳፓ ዓቴም ፔም ማዒባኣሢ ዔያቶም ፔጋዺ ዔርቴኔ፤ ዔያታ ዒንሢም ማዼሢ ጫሪንጫፓ ዳኪንቴ ዓያኖ ጌኤዦ ዛሎና ሃሢ ኮዦ ሃይሶ ዒንሢም ኬኤዛ ዓሳ ኬኤዜ ባኮ ፔጋሲሢናኬ፤ ዬያ ባኮ ፆሲ ኪኢታንቻታዖ ዛጋኒ ኮሺ ሱኡካዼኔ። 13ዬያሮ ዒኖ ዒንሢኮ ማዾም ጊኢጊሺ፥ ኮይሳ ናንጊ ዳንቤና ናንጊ፥ ዬሱስ ኪሪስቶሴ ሙካኣና ዒንሢ ዴንቃንዳ ኮሹሞ ዒንጊፆ ዛሎና ጉቤ ማዔ ሃጊ ማዓንዳ ዎዛ ዒንሢኮ ዓኣያ ማዖንጎ። 14ፆሲም ዓይሢንታ ናይ ዒንሢ ማዔሢሮ ዔራቶ ዓቲሢና ቤርታ ዒንሢኮ ዓኣ ፑርቶ ማዾ ሱኡኮ ኩንሢፖቴ፤ 15ጋዓንቴ ዒንሢ ዔኤሌ ፆዛሢ ጌኤሺ ማዔሢ ጉዲ ዒንሢያ ዒንሢ ናንጎና ቢያ ጌኤሺ ማዑዋቴ፤ 16ዓይጎሮ ጌዔቶ ጌኤዦ ማፃኣፖይዳ፦ “ታኣኒ ጌኤሺ ማዔሢሮ ዒንሢያ ጌኤሺ ማዑዋቴ” ጌይንቲ ፃኣፒንቴኔ። 17ዖኦማኣ ዱማሱዋዖ ፔቴ ፔቴሢዳ ማዾ ማዾ ጎይጾ ዎጋ ፆዛሢ “ኑ ዓዳሢ” ጌዒ ዔኤላያ ዒንሢ ማዔቶ፥ ሃያ ሳዖይዳ ሾኦቹሞና ዓኣዖ ዒዛ ዒጊጪሢና ናንጉዋቴ። 18ዒንሢኮ ዓዶንሢዳፓ ዒንሢ ዻካሌ ማኣዱዋ ናንጎይዳፓ ዒንሢ ሻንቂንቴሢ ባይቃ ባኣዚ፥ ሚኢሼና ዎርቄና ማዒባኣሢ ዒንሢ ዔራኔ፤ 19ጋዓንቴ ዒንሢ ሻንቂንቴሢ፡ ፑርታ ባኣዚና ፓጬ ባኣዚ ባኣ ማራይ ማዔ ኪሪስቶሴኮ ቢያፓ ባሻ ሱጉፆናኬ። 20ዒዚ ዶኦሪንቴሢ ሳዓ ማዢንታንዳሢኮ ቤርታዺ ማዓዛ ሃሢ ጋዓንቴ ጋፒንፆ ዎዶይዳ ዒንሢ ዛሎሮ ጌዒ ዒ ፔጋዺ ጴዼኔ። 21ሃሣ ዒዛ ሃይቦይዳፓ ዔቂሲ ዒዛም ቦንቾ ዒንጌ ፆሲ ዒንሢ ዒዛ፥ ዬሱሴ ዛሎና ጉሙርቃኔ፤ ዬያሮ ዒንሢኮ ጉሙርቂፆና ሃጊ ማዓንዳ ዎዞና ፆሲዳኬ። 22ዑሣ ናሽኮ ናሹሞቱዋንቴ ጎኔ ናሹሞ ዬሱሴ ጉሙርቂ ዔኬ፥ ዒንሢኮ ጌርሲንሢም ዓኣያ ዒንሢኮ ማዓንዳጉዲ ጎኑሞም ዓይሢንቲሢና ዒንሢ ዒንሢ ቶኦኮ ጌኤሼኔ፤ ዬያሮ ጉቤ ዒናና ሴካና ሃንጋና ዎሊ ኮሺ ናሽኩዋቴ። 23ዒንሢ ላሚሣ ሾይንቴሢ ናንጊና ናንጋያ ማዒ ዶዲ ናንጋ ፆሲ ቃኣሎና ባይቁዋ ፃጲዳፓ ማዓንዳኣፓዓቴም ባይቃ ፃጲፓቱዋሴ፤ 24ዓይጎሮ ጌዔቶ ጌኤዦ ማፃኣፓ፦ “ዓሲ ቢያ ማኣቲ ጉዴያኬ፤ ቦንቻ ቢያ ካይዚዳ ዓኣ ቡኒጉዴያኬ፤ ማኣታ ሹሊ ሜላኔ፥ ቡናኣ ዲኢናኔ፤ 25ፆሲኮ ቃኣላ ጋዓንቴ ናንጊና ዶዲ ናንጋኔ” ጋዓኔ። ዬያሮ ኮሺ ሃይሴ ማዒ ዒንሢም ሚርጌና ኬኤዚንቴ ቃኣላ ዬያኬ።
Copyright
Learn More


text:
“ነቲ ዘይርአ” ትርእዮ ዲኻ፧
“ነቲ ዘይርአስ ከም ዚርእዮ ዀይኑ ጸንዐ።”—እብ. 11:27።
1, 2. (ሀ) ሙሴ ኣብ ሓደገኛ ዅነታት ዝነበረ ዚመስል ስለምንታይ ምዃኑ ግለጽ። (ኣብዛ ገጽ እዚኣ ዘላ ስእሊ ርአ።) (ለ) ሙሴ ንቝጥዓ እቲ ንጉስ ዘይፈርሀ ስለምንታይ እዩ፧
ፈርኦን ንግብጻውያን፡ ዜፍርህ መራሒኦምን ህያው ጣኦቶምን እዩ ነይሩ። ዌን ኢጅፕት ሩልድ ዘ ኢስት (ግብጺ ንሃገራት ምብራቕ ክትገዝእ ከላ) ዘርእስታ መጽሓፍ ከም ዝገለጸቶ፡ ግብጻውያን ንፈርኦን “ንዅሎም ምድራውያን ፍጥረታት ብጥበብን ብሓይልን ከም ዝበልጾም” ገይሮም እዮም ዚርእይዎ ነይሮም። ፈርኦን ኣብ ተገዛእቱ ፍርሂ ምእንቲ ኼሕድር ኢሉ፡ ምስሊ ሓደ ኼጥቅዕ እተዳለወ ኮብራ ዘለዎ ኣኽሊል ይገብር ነበረ። እዚ ምስሊ እዚ፡ ጸላእቲ ንጉስ ብቕጽበት ከም ዚጠፍኡ ዜዘኻኽር እዩ ነይሩ። ስለዚ፡ የሆዋ ንሙሴ፡ “ንህዝበይ ደቂ እስራኤል ካብ ግብጺ ኸተውጽኦም፡ ናብ ፈርኦን ክልእከካ እየ” ምስ በሎ፡ ሙሴ እንታይ ተሰሚዕዎ ኪኸውን ከም ዚኽእል ክትግምቶ ትኽእል ኢኻ።—ዘጸ. 3:10።
2 ሙሴ ናብ ግብጺ ኸይዱ፡ መልእኽቲ ኣምላኽ ኣወጀ፣ ፈርኦን ድማ ተቘጥዐ። ግብጺ ብትሽዓተ መዓት ምስ ተወቕዐት፡ ፈርኦን ንሙሴ፡ “ገጸይ ምስ እትርኢ መዓልቲ ኽትመውት ኢኻ እሞ፡ መሊስካ ገጸይ ከይትርኢ ንርእስኻ ተጠንቀቕ” በሎ። (ዘጸ. 10:28) ሙሴ ኻብ ፈርኦን ቅድሚ ምውጻኡ፡ በዅሪ እቲ ንጉስ ከም ዚመውት ተነበየ። (ዘጸ. 11:4-8) ኣብ መወዳእታ፡ ሙሴ ንዅሎም ስድራ ቤት እስራኤል፡ ጤል ወይ ገንሸል ሓሪዶም ንደሙ ኣብ ልዳት ቤቶም ኪነጽግዎ መምርሒ ሃቦም። ጤል ወይ ገንሸል ነቲ “ራ” ዚብሃል ኣምላኽ ግብጻውያን እተቐደሰ እዩ ነይሩ። (ዘጸ. 12:5-7) ሙሴ፡ ፈርኦን ብዚህቦ ምላሽ ኣይፈርሀን። ስለምንታይ፧ “ነቲ ዘይርአስ ከም ዚርእዮ ዀይኑ ጸንዐ እሞ፡ ንቝጥዓ እቲ ንጉስ ከይፈርሀ” ብእምነት ንየሆዋ ተኣዘዞ።—እብራውያን 11:27, 28 ኣንብብ።
3. ነታ ሙሴ ኣብቲ “ዘይርአ” ኣምላኽ ዝነበረቶ እምነት ብኸመይ ኢና ኽንምርምራ፧
3 ‘ንኣምላኽ ክትርእዮ’ እተኽእለካ ድልድልቲ እምነት ድያ ዘላትካ፧ (ማቴ. 5:8) ‘ነቲ ዘይርአ ምእንቲ ኽንርእዮ፡’ ንመንፈሳዊ ኣረኣእያና ብዝያዳ ብሩህ ክንገብሮ ኣሎና። ነዚ ንኺሕግዘና ድማ ኣብነት ሙሴ ንመርምር። እታ ሙሴ ኣብ የሆዋ ዝነበረቶ እምነት፡ ካብ ፍርሂ ሰብ ዘዕቈበቶ ብኸመይ እያ፧ ኣብ መብጽዓታት ኣምላኽ ዝኣመነኸ ብኸመይ እዩ፧ እቲ “ነቲ ዘይርአ” ንኺርኢ ዝነበሮ ኽእለት፡ ንሱን ህዝቡን ኣብ ሓደገኛ ዅነታት ምስ ወደቑ ዘበርትዖ ብኸመይ እዩ፧
‘ንቝጥዓ ንጉስ’ ኣይፈርሀን
4. ብዓይኒ ሰብ ኪርአ ኸሎ፡ ሙሴ ኣብ ቅድሚ ፈርኦን እንታይ ሓይሊ እዩ ነይርዎ፧
4 ብዓይኒ ሰብ ኪርአ ኸሎ፡ ሙሴ ኣብ ቅድሚ ፈርኦን ምንም ሓይሊ ኣይነበሮን። ህይወቱን ድሕንነቱን መጻኢኡን ኣብ ኢድ ፈርኦን እዩ ነይሩ። ሙሴ ንየሆዋ፡ “ናብ ፈርኦን ዝኸይድን ንደቂ እስራኤል ካብ ግብጺ ዘውጽእንከ፡ ኣነ መን እየ፧” ብምባል ሓቲትዎ ነይሩ እዩ። (ዘጸ. 3:11) ከመይሲ፡ ኣስታት ኣርባዓ ዓመት ኣቐዲሙ፡ ካብ ግብጺ ሃዲሙ እዩ። ‘ናብ ግብጺ ተመሊሰ፡ ንቝጥዓ እቲ ንጉስ ኬለዓዕልሲ ብሓቂዶ ጥበባዊ እዩ፧’ ኢሉ ድማ ሓሲቡ ኪኸውን ይኽእል እዩ።
5, 6. ሙሴ ንየሆዋ ደኣ እምበር፡ ንፈርኦን ንኸይፈርሆ ዝሓገዞ እንታይ እዩ፧
5 ሙሴ ናብ ግብጺ ቕድሚ ምምላሱ፡ ኣምላኽ ኣገዳሲ ስርዓት መሃሮ። እቲ ስርዓት እቲ፡ ‘ፍርሃት የሆዋሲ ጥበብ እዩ’ ዚብል እዩ፣ ሙሴ ነዚ ስርዓት እዚ፡ ኣብ መጽሓፍ እዮብ መዝጊብዎ ኣሎ። (እዮ. 28:28) የሆዋ ንሙሴ ኸምዚ ዓይነት ፍርሃት ንኼሕድርን ብጥበብ ንኺመላለስን ንኺሕግዞ ኢሉ፡ ኣብ ቅድሚ ሰባትን እቲ ዅሉ ዚኽእል ኣምላኽን ዘሎ ፍልልይ ከምዚ ብምባል ኣነጺሩ ገለጸሉ፦ “ንሰብ ኣፍ ዝገበረሉ መን እዩ፧ ወይ ዓባስ ወይ ጸማም ወይ ዚርኢ ወይ ዕውር ዝገበሮኸ መን እዩ፧ ኣነ እግዚኣብሄርዶ ኣይኰንኩን፧”—ዘጸ. 4:11።
6 ካብዚ እንታይ ትምህርቲ ንረክብ፧ ሙሴ ኺፈርህ ኣየድልዮን እዩ ነይሩ። ከመይሲ፡ የሆዋ እዩ ልኢኽዎ፣ ንሙሴ መልእኽቱ ናብ ፈርኦን ንኼብጽሓሉ ዜድልዮ ዘበለ ሓይሊ ኸም ዚህቦ ድማ ተመባጺዑሉ ነይሩ እዩ። ብዘይካዚ፡ ፈርኦን ምስ የሆዋ ኺወዳደር ከሎ ኣብ ቍጽሪ ዚኣቱ ኣይነበረን። ቅድሚ እዚ እውን፡ እቶም ኣብ ትሕቲ ግዝኣት ግብጺ ዚነብሩ ዝነበሩ ህዝቢ ኣምላኽ፡ ኣብ ዜስግእ ኵነታት ዝወደቑሉ እዋናት ነይሩ እዩ። ምናልባት ሙሴ፡ የሆዋ ንኣብርሃምን ንዮሴፍን ንዕኡ ንሙሴ እውን ከይተረፈ፡ እተፈላለዩ ፈርኦናት ኣብ ዚገዝኡሉ ዝነበሩ እዋናት ብኸመይ ከም ዘዕቈቦም ኣስተንቲኑ ኪኸውን ይኽእል እዩ። (ዘፍ. 12:17-19፣ 41:14, 39-41፣ ዘጸ. 1:22–2:10) ኣብቲ “ዘይርአ” የሆዋ ብምእማን ከኣ፡ ብትብዓት ኣብ ቅድሚ ፈርኦን ቀረበ፡ ንዅሉ እቲ የሆዋ ዝኣዘዞ ቓል ድማ ኣወጀ።
7. ንሓንቲ ሓብቲ፡ እታ ኣብ የሆዋ ዝነበረታ እምነት ዘዕቈበታ ብኸመይ እያ፧
7 ንሓንቲ ኤላ ዝስማ ሓብቲ እውን፡ እታ ኣብ የሆዋ ዝነበረታ እምነት፡ ንፍርሂ ሰብ ንኸይትምብርከኽ ሓጊዛታ እያ። ብ1949፡ ኤላ ኣብ ኢስቶንያ ብከይ.ጂ.ቢ. ተኣሲራ ነበረት፣ ክዳውንታ ተቐንጢጡ፡ ጥራይ ነብሳ ኸም እትኸውን ተገብረ፣ መንእሰያት ሰበ ስልጣን ፖሊስ ድማ ኣተኲሮም ይጥምትዋ ነበሩ። ኤላ፡ “ሽዑ እተዋረድኩ ዀይኑ እዩ ተሰሚዑኒ። ናብ የሆዋ ምስ ጸለኹ ግና፡ ውሽጣዊ ሰላምን ህድኣትን ረኺበ እየ” በለት። ድሕሪኡ፡ ንበይና ሰለስተ መዓልቲ ተኣስረት። ቀጺላ ድማ፡ “እቶም ሰብ ስልጣን፡ ‘ስም የሆዋ ኣብ ኢስቶንያ ኸም ዘይዝከር ጌርና ኸነጽንተኩም ኢና! ንስኺ ናብ መዳጐኒ ደምበ ኽትውሰዲ፡ እቶም ካልኦት ከኣ ናብ ሳይበርያ ኪኸዱ እዮም!’ እናበሉ ይጭድሩለይ ነበሩ። ‘የሆዋኺ ኣበይ ኣሎ፧’ እናበሉ ኸኣ የላግጹለይ ነበሩ” በለት። እሞኸ፡ ኤላ ንፍርሂ ሰብ ተምበሪኪኻ ድያ ወይስ ብየሆዋ እያ ተኣሚና፧ እቶም ዜላግጹላ ዝነበሩ ሰባት ምስ መርመርዋ፡ ብትብዓት፡ “ነዚ ነገር እዚ ኣጸቢቐ ሓሲበሉ እየ፡ ናጻ ወጺአ ስምረት ኣምላኽ ካብ ዚስእን፡ ምስኡ ዘሎኒ ርክብ ዓቂበ ኣብ ቤት ማእሰርቲ ኽነብር ይሕሸኒ” በለቶም። የሆዋ ንኤላ ኸምቶም ኣብ ቅድሚኣ ደው ኢሎም ዝነበሩ ሰባት፡ ጋህዲ ዀይኑ እዩ ዚርኣያ ነይሩ። ብእምነታ ኸኣ ንጽህናኣ ሓለወት።
8, 9. (ሀ) ፍርሂ ሰብ ንኸነሰንፍ ኪሕግዘና ዚኽእል እንታይ እዩ፧ (ለ) ብፍርሂ ሰብ ንኽትምብርከኽ እንተ ተፈቲንካ፡ ኣቓልቦኻ ኣብ መን ኢኻ ኽትገብር ዘሎካ፧
8 ኣብ የሆዋ ዘላትካ እምነት፡ ንፍርሂ ኸተሰንፎ ኽትሕግዘካ እያ። ሓያላት ሰበ ስልጣን ነቲ ንየሆዋ ንምምላኽ ዘለካ ናጽነት ኪቕይድዎ ምስ ዚፍትኑ፡ ህይወትካን ድሕንነትካን መጻኢኻን ኣብ ኢድ ሰባት ከም ዝዀነ ዀይኑ ይስምዓካ ይኸውን። ንየሆዋ ብቐጻሊ ብምግልጋል ንሰበ ስልጣን ከተቘጥዖም ጥበባዊ እንተ ዀይኑ እውን የተሓሳስበካ ይኸውን። እምነት ንፍርሂ ሰብ ንኸተሰንፎ ኸም እትሕግዘካ ኣይትረስዕ። (ምሳሌ 29:25 ኣንብብ።) የሆዋ፡ “ንስኻኸ ካብዚ መዋቲ ሰብ፡ ካብዚ ኸም ሳዕሪ ዚሐልፍ ወዲ ሰብ እትፈርህሲ መን ኢኻ፧” ኢሉ እዩ።—ኢሳ. 51:12, 13።
9 ኣቓልቦኻ ኣብቲ ዅሉ ዚኽእል ኣምላኽ ግበር። ንሱ ንዅሎም እቶም ብኢድ ጨካናት ገዛእቲ ዚግፍዑ ኣገልገልቱ ይርእዮም እዩ። ይድንግጸሎምን ይድግፎምን ድማ እዩ። (ዘጸ. 3:7-10) ኣብ ቅድሚ ሓያላት ሰበ ስልጣን ደው ኢልካ ንእምነትካ ኽትጣበቐላ ምስ ዜድልየካ፡ ነቲ፡ “እንታይ ከም እትዛረቡ በታ ሰዓት እቲኣ ኺውሃበኩም እዩ እሞ፡ ከመይ ወይስ እንታይ ከም እትዛረቡ ኣይትጨነቑ” ዚብል ጥቕሲ መጽሓፍ ቅዱስ ዘክሮ። (ማቴ. 10:18-20) ሰብኣውያን መራሕትን ሰበ ስልጣን መንግስትን ምስ የሆዋ ኺወዳደሩ ኸለዉ ኣብ ቍጽሪ ዚኣትዉ ኣይኰኑን። ሕጂ ንእምነትካ ምስ እተደልድላ፡ የሆዋ ኸም ሓደ ኺሕግዘካ ዚህንጠ ኣካል ኰይኑ ብግህዶ ኺርኣየካ ይኽእል እዩ።
ብመብጽዓታት ኣምላኽ ኣመነ
10. (ሀ) የሆዋ ንእስራኤላውያን ኣብ ወርሒ ኒሳን 1513 ቅ.ክ. እንታይ መምርሒ እዩ ሂብዎም፧ (ለ) ሙሴ ነቲ ኣምላኽ ዝሃቦ መምርሒ እተኣዘዞ ስለምንታይ እዩ፧
10 ኣብ ወርሒ ኒሳን 1513 ቅ.ክ. የሆዋ ንሙሴን ንኣሮንን ናብ እስራኤላውያን ከይዶም ፍሉይ መምርሒ ኺህብዎም ነገሮም። እቲ መመርሒ፡ ጥዑይ ተባዕታይ በጊዕ ወይ ተባዕታይ ጤል መሪጾም፡ ኪሓርድዎ እሞ ንደሙ ኣብ ልዳት ቤቶም ኪነጽግዎ ዚእዝዝ እዩ ነይሩ። (ዘጸ. 12:3-7) ሙሴኸ እንታይ ምላሽ ሃበ፧ ድሕሪ ሓያሎ ዓመታት፡ ሃዋርያ ጳውሎስ ብዛዕባኡ፡ “እቲ መጥፍኢ ንበዅራቶም ምእንቲ ኸይትንኪ፡ ብእምነት ፋስጋን ምንጻግ ደምን ኣብዓለ” በለ። (እብ. 11:28) ሙሴ፡ የሆዋ እሙን ምዃኑ ይፈልጥ ስለ ዝነበረ፡ ነቲ የሆዋ ንዅሎም በዅሪ ግብጺ ንኪቐትል ዝኣተዎ መብጽዓ ይኣምኖ ነይሩ እዩ።
11. ሙሴ ንእስራኤላውያን ዘጠንቀቖም ስለምንታይ እዩ፧
11 ደቂ ሙሴ ኻብቲ “መጥፍኢ” ርሒቖም ኣብ ሚድያን ይነብሩ ነይሮም ኪዀኑ ይኽእሉ እዮም። * (ዘጸ. 18:1-6) ይኹን እምበር፡ ሙሴ ትእዛዝ የሆዋ ብምሕላው ንዅሎም እቶም በዅራት ዝነበርዎም እስራኤላውያን ስድራ ቤት ነቲ መምርሒ እቲ ሂብዎም እዩ። ኣብ ህይወት እቶም በዅራት ሓደጋ ኣንጸላልዩ ነበረ፣ ሙሴ ድማ ንብጻዩ ዜፍቅር ሰብ እዩ ነይሩ። “ንዅሎም ዓበይቲ እስራኤል ጸዊዑ . . . ፋስጋ ሕረዱ” ኸም ዝበሎም ድማ መጽሓፍ ቅዱስ ይገልጽ እዩ።—ዘጸ. 12:21።
12. የሆዋ እንታይ ኣገዳሲ መልእኽቲ ንኸነመሓላልፍ እዩ መምርሒ ሂቡና፧
12 ሎሚ ህዝቢ ኣምላኽ ኣብ ትሕቲ መሪሕነት መላእኽቲ ዀይኖም፡ “እታ ዚፈርደላ ግዜ በጺሓ እያ እሞ፡ ንኣምላኽ ፍርህዎ፡ ክብሪ እውን ሃብዎ፡ ነቲ ሰማይን ምድርን ባሕርን ዓይኒ ማያትን ዝገበረ ኣምልኽዎ” ዚብል ኣገዳሲ መልእኽቲ የመሓላልፉ ኣለዉ። (ራእ. 14:7) ነቲ መልእኽቲ እቲ እንእውጀሉ እዋን ሕጂ እዩ። ንጐረባብትና፡ ‘ካብ መዓት ዓባይ ባቢሎን ምእንቲ ኸይካፈሉ፡’ ካብኣ ንኺወጹ ኸነጠንቅቖም ኣሎና። (ራእ. 18:4) እቶም “ካልኦት ኣባጊዕ” ነቶም ካብ ኣምላኽ ዝረሓቑ ሰባት፡ “ምስ ኣምላኽ ተዓረቑ” እናበሉ ይልምንዎም ኣለዉ።—ዮሃ. 10:16፣ 2 ቈረ. 5:20።
13. ብስራት መንግስቲ ኣምላኽ ንኽትሰብኽ ዘሎካ ድሌት ብኸመይ እዩ ኺጐሃሃር ዚኽእል፧
13 “እታ ዝፈርደላ ግዜ” ተባሂላ ዘላ መዓልቲ ኸም ዝመጸት ንኣምን ኢና። ብዘይካዚ፡ ዕዮ ስብከትን ደቀ መዛሙርቲ ምግባርን ከምቲ የሆዋ ዝበሎ ህጹጽ ምዃኑ ንኣምን ኢና። ሃዋርያ ዮሃንስ፡ “ኣርባዕተ መላእኽቲ ኣብ ኣርባዕተ መኣዝን ምድሪ ደው ኢሎም፡ . . . ነቲ ኣርባዕተ ንፋሳት ምድሪ ሒዞምዎ” ርእዩ እዩ። (ራእ. 7:1) እሞኸ፡ እዞም መላእኽቲ እዚኦም ነቲ ንኼጥፍእ እተዳለወ ንፋሳት እቲ ብርቱዕ ጸበባ ኣብዛ ዓለም እዚኣ ኺፍንውዎ ተቐሪቦም ከም ዘለዉስ ብዓይኒ እምነትካ ትርእዮም ዲኻ፧ ትርእዮም እንተ ዄንካ፡ ብስራት መንግስቲ ኣምላኽ ብምትእምማን ክትሰብኽ ኢኻ።
14. ነቲ ረሲእ፡ ‘ካብ መገዲ ረሲእነቱ ተመሊሱ ነፍሱ ኽትድሕን’ ንኸነጠንቅቖ ዚድርኸና እንታይ እዩ፧
14 ናይ ሓቂ ክርስትያናት ምስ የሆዋ ዕርክነት መስሪቶም እዮም፣ ንዘለኣለም ንኺነብሩ ድማ ተስፋ ኣለዎም። ምስናይዚ ግና፡ ነቲ ረሲእ፡ ‘ካብ መገዲ ረሲእነቱ ተመሊሱ ነፍሱ ኽትድሕን’ ንኸነጠንቅቖ ሓላፍነትና ምዃኑ ንፈልጥ ኢና። (ህዝቅኤል 3:17-19 ኣንብብ።) ይኹን እምበር፡ ዕዳ ደም ንኸይህልወና ኢልና ጥራይ ኣይኰንናን እንሰብኽ። ንየሆዋን ንብጻይናን ነፍቅር ኢና። የሱስ ብዛዕባ እቲ ሕያዋይ ሳምራዊ ኣብ ዝሃቦ ምሳሌ፡ ፍቕርን ምሕረትን ብሓቂ እንታይ ማለት ምዃነን ገሊጹ ኣሎ። ስለዚ፡ ‘ኣነኸ ከምቲ ሳምራዊ፡ ‘ብድንጋጽ’ ተደሪኸ ምስክርነት እህብ ድየ፧’ ኢልና ንርእስና ኽንሓትታ ይግባእ። ከምቶም ኣብቲ ምሳሌ እተገልጹ ነቲ ኣብ ኢድ ከተርቲ ዝወደቐ ሰብ ዕሽሽ ብምባል ‘ብመንጽሩ ዝሓለፉ’ ኻህንን ሌዋውን ክንከውን ከም ዘይንደሊ ፍሉጥ እዩ። (ሉቃ. 10:25-37) እታ ኣብ መብጽዓታት ኣምላኽ ዘላትና እምነትን እታ ንብጻይና ዘላትና ፍቕርን እቲ ግዜ ቕድሚ ምዝዛሙ፡ ኣብ ዕዮ ስብከት ምሉእ ብምሉእ ንኽንካፈል ኪድርኻና እየን።
“ንቐይሕ ባሕሪ . . . ተሳገርዎ”
15. እስራኤላውያን ኣብ መጻወድያ ዝኣተዉ ዀይኑ እተሰምዖም ስለምንታይ እዩ፧
15 ንሙሴ፡ እታ ኣብቲ “ዘይርአ” ኣምላኽ ዝነበረቶ እምነት፡ እስራኤላውያን ካብ ግብጺ ወጺኦም ኣብ ሓደገኛ ዅነታት ምስ ወደቑ እውን ሓጊዛቶ እያ። መጽሓፍ ቅዱስ፡ “ደቂ እስራኤል ኣዒንቶም ኣልዐሉ፡ እንሆ ኸኣ፡ ግብጻውያን ደድሕሪኦም ገስገሱ። ደቂ እስራኤል ድማ ኣዝዮም ፈርሁ፡ ናብ እግዚኣብሄር ከኣ ተማህለሉ” ይብል። (ዘጸ. 14:10-12) እዚ ዜስግእ ኵነታት እዚ፡ ዘይተጸበይዎ ድዩ ነይሩ፧ ኣይፋሉን። ከመይሲ የሆዋ ኣቐዲሙ፡ “ኣነ ድማ ንልቢ ፈርኦን ከትርሮ እየ፡ ንሱ ኸኣ ደድሕሪኦም ስዒቡ ኺሰጎም እዩ። ብፈርኦንን ብዅሉ ሰራዊቱን ክኸብር እየ፡ ግብጻውያን ድማ ኣነ እግዚኣብሄር [“የሆዋ፡” NW] ከም ዝዀንኩ ኺፈልጡ እዮም” ኢሉ ነጊርዎም ነይሩ እዩ። (ዘጸ. 14:4) ይኹን እምበር፡ እስራኤላውያን ነቲ ብኣዒንቶም ኪርእይዎ ዚኽእሉ፡ ማለት ነቲ ኺስገር ዘይክእል ዚመስል ዝነበረ ቐይሕ ባሕሪ፡ ነቶም ፈጣናት ሰረገላታት ውግእ ፈርኦን፡ ከምኡ ድማ ነቲ ዚመርሖም ዝነበረ 80 ዓመት ዝዕድሚኡ ጓሳ ጥራይ እዮም ዚርእዩ ነይሮም። ስለዚ ድማ ኣብ መጻወድያ ዝኣተዉ ዀይኑ ተሰምዖም።
16. እምነት ንሙሴ ኣብ ቀይሕ ባሕሪ ዘበርትዓቶ ብኸመይ እያ፧
16 ሙሴ ግና ኣይፈርሀን። ከመይሲ፡ ኣዒንቲ እምነቱ ኻብ ባሕርን ካብ ሰራዊትን ዝሓየለ ነገር እየን ርእየን። እወ፡ ሙሴ ‘ምድሓን የሆዋ’ ኺርኢ ኽኢሉ እዩ፣ የሆዋ ንእስራኤላውያን ከም ዚዋግኣሎም ድማ ይፈልጥ ነይሩ እዩ። (ዘጸኣት 14:13, 14 ኣንብብ።) እምነት ሙሴ ንህዝቢ ኣምላኽ ኣበርቲዓቶም እያ። መጽሓፍ ቅዱስ፡ “ንቐይሕ ባሕሪ ኸም ንቑጽ ምድሪ ገይሮም ብእምነት ተሳገርዎ፣ ግብጻውያን ከምኡ ኺገብሩ ምስ ፈተኑ ግና፡ ተዋሕጡ” ይብል። (እብ. 11:29) ድሕሪኡ፡ ‘እቶም ህዝቢ ንየሆዋ ፈርሁ። ብየሆዋን ብባርያኡ ሙሴን ድማ አመኑ።’—ዘጸ. 14:31።
17. ኣብ ዚመጽእ እንታይ ንእምነትና ዚፍትን ፍጻመ እዩ ኺህሉ፧
17 ድሕሪ ሓጺር ግዜ፡ ህይወትና ኣብ ሓደገኛ ዅነታት ከም ዝወደቐት ዚመስለሉ እዋን ኪመጽእ እዩ። እቲ ብርቱዕ ጸበባ ኣብ ናይ መወዳእታ ጠርዙ ምስ በጽሐ፡ መንግስትታት እዛ ዓለም እዚኣ፡ ነተን ካባና ዚዓብያን ዚበዝሓን ሃይማኖታውያን ውድባት ኬጥፍእወንን ምሉእ ብምሉእ ኪድምስስወንን እዮም። (ራእ. 17:16) የሆዋ ብዛዕባ እቲ ሽዑ ዚህልወና ተኣፋፊ ዅነታት፡ “ዘይተዐርደት ከተማ” ኸምኡ እውን “ብዘይ ቀጽሪ ዘለዉ፡ መሃርሃርን መዓጹን ዜብሎም ህዝቢ” ብምባል ገሊጽዎ ኣሎ። (ህዝ. 38:10-12, 14-16) ብዓይኒ ሰብ ኪርአ ኸሎ፡ ክንድሕን ዘይንኽእል እዩ ዚመስል። ሽዑ፡ እንታይ ኢኻ ኽትገብር፧
18. ኣብቲ ብርቱዕ ጸበባ ስለምንታይ ክንጸንዕ ከም እንኽእል ግለጽ።
18 ክንፈርህ ኣየድልየናን እዩ። ስለምንታይ፧ ምኽንያቱ፡ የሆዋ ኣቐዲሙ እዚ መጥቃዕቲ እዚ ኣብ ህዝቢ ኣምላኽ ከም ዚወርድን ውጽኢቱ እንታይ ከም ዚኸውንን ተነብዩ ነይሩ እዩ። መጽሓፍ ቅዱስ ብዛዕባ እዚ ኸምዚ ይብል፦ “እግዚኣብሄር ኣምላኽ ድማ፤ በታ መዓልቲ እቲኣ ኪኸውን እዩ፡ በታ ጎግ ንሃገር እስራኤል ኪጻረረላ ዚመጸላ መዓልቲ፡ ነድረይ ኪስርንቐኒ እዩ፡ ይብል አሎ። ብቕንኣተይን ብሓዊ ቝጥዓይን እብል አሎኹ።” (ህዝ. 38:18-23) የሆዋ ንዅሎም እቶም ንህዝቡ ኺጐድእዎም ዚደልዩ ዘበሉ ኬጥፍኦም እዩ። እታ ኣብታ ‘ዓባይን መፍርሂትን መዓልቲ የሆዋ’ ዘላትካ እምነት፡ ‘ምድሓን የሆዋ’ ንኽትርእን ንጽህናኻ ንኽትሕሉን ክትሕግዘካ እያ።—ዮኤ. 2:31, 32።
19. (ሀ) እቲ ኣብ መንጎ የሆዋን ሙሴን ዝነበረ ርክብ ክሳዕ ክንደይ እዩ ድልዱል ነይሩ፧ (ለ) ኣብ ኵሉ መገድኻ ንየሆዋ ትሓስብ እንተ ዄንካ፡ እንታይ በረኸት ኢኻ እትረክብ፧
19 ‘ነቲ ዘይርአስ ከም እትርእዮ ዄንካ ብምጽናዕ፡’ ነቲ ባህ ዜብል ፍጻመታት ካብ ሕጂ ኣትሒዝካ ተዳለወሉ። ብስሩዕ ብምጽናዕን ብምጽላይን ነቲ ምስ የሆዋ ኣምላኽ ዘሎካ ዕርክነት ኣደልድሎ። ሙሴ ምስ የሆዋ ኸምዚ ዝኣመሰለ ዕርክነት ነይርዎ እዩ፣ የሆዋ ኸኣ ንሙሴ መስተንክር ነገራት ንኺፍጽም ተጠቕመሉ። ስለዚ ድማ እዩ መጽሓፍ ቅዱስ፡ የሆዋ ንሙሴ “ገጽ ንገጽ” ከም ዚፈልጦ ገይሩ ዚገልጾ። (ዘዳ. 34:10) ሙሴ ፍሉይ ነብዪ እዩ ነይሩ። ይኹን እምበር፡ ንስኻ እውን እምነት እንተ ኣልያትካ፡ ምስ የሆዋ ኸምዚ ዝኣመሰለ ናይ ቀረባ ዕርክነት ኪህልወካ እዩ፣ ከምዚ ዝኣመሰለ ዕርክነት ንየሆዋ ብሓቂ ኸም ዝረኣኻዮ ዀይኑ ኸም ዚስምዓካ ዚገብር እዩ። ከምቲ ቓል ኣምላኽ ዚብሎ፡ “ኣብ ኵሉ መገድኻ” ወትሩ ንየሆዋ ትሓስብ እንተ ዄንካ፡ “ንሱ ኸኣ ኣኻይዳኻ ኬቕንዕ እዩ።”።—ምሳ. 3:6።
^ ሕ.ጽ. 11 የሆዋ ኣብ ግብጻውያን ፍርዲ ዝፈጸመ፡ መላእኽቱ ብምልኣኽ ኪኸውን ኣለዎ።


text:
ካብ ኣመሓዳሪ ኣካል እተላእከት ደብዳበ
ክቡር ኣማኒ ዝዀንካ ብጻይና፦
መጽሓፍ ቅዱስ መብዛሕትኡ ብዛዕባ ሰባት ከም ዚገልጽ ትፈልጥ ትኸውን ኢኻ። መብዛሕትኦም ከማና ጸገማት ዘጋጠሞም እሙናት ሰብኡትን ኣንስትን እዮም ነይሮም። እወ፡ ‘ከማና ዝስምዒቶም’ እዮም ነይሮም። (ያእቆብ 5:17) ገሊኣቶም ይርበሹን ይጭነቑን ነይሮም እዮም። ገሊኣቶም ብኣባላት ስድራ ቤቶም ወይ ኣመንቲ ብዝዀኑ ብጾቶም ኣዝዩ ቕር ኢልዎም እዩ። ገሊኣቶም ከኣ ብሰንኪ ዝፈጸምዎ ጌጋ ብስምዒት በደለኛነት ተደቚሶም እዮም።
እሞኸ ንየሆዋ ጠሪሶም ሓዲጎምዎ ድዮም፧ ኣይፋሎምን። መብዛሕትኦም ከምቲ “ኸም ጥፍእቲ በጊዕ ሃውቲተ ኣለኹ። ትእዛዛትካ ኣይረሳዕኩን እሞ፡ ንጊልያኻ ድለዮ” ኢሉ ዝጸለየ ሓደ ኻብቶም ጸሓፍቲ መጽሓፍ መዝሙር እዮም ነይሮም። (መዝሙር 119:176) ንስኻኸ ኸምኡ ድዩ ዚስምዓካ፧
የሆዋ ነቶም ካብ መጓሰኡ ዝጠፍኡ ኣምለኽቱ ፈጺሙ ኣይርስዖምን እዩ። እኳ ደኣስ፡ ተበግሶ ወሲዱ ኺምለሱ ይጽዕረሎም እዩ፣ ከምኡ ዚገብር ከኣ፡ መብዛሕትኡ ግዜ በቶም ኣመንቲ ዝዀኑ ብጾቶም ኣቢሉ እዩ። የሆዋ ነቲ ኸም ቍጠባዊ ጸገማትን ሞት ሰቡን ከቢድ ሕማምን ዝኣመሰለ ብዙሕ መዓት ዘጋጠሞ ባርያኡ እዮብ ከመይ ገይሩ ኸም ዝሓገዞ ኸም ኣብነት ንርአ። እዮብ ብዘረባ እቶም ኣብ ጐድኑ ዀይኖም ኪድግፍዎ ዝነበሮም ብጾቱ እውን ተጐዲኡ እዩ። ይኹን እምበር፡ ንግዜኡ ጌጋ ኣተሓሳስባ እኳ እንተ ነበሮ፡ ንየሆዋ ዝባኑ ኣይሃቦን። (እዮብ 1:22፣ 2:10) እዮብ ሚዛኑ ኺሕሉ የሆዋ ብኸመይ ሓጊዝዎ፧
ሓደ ኻብቲ የሆዋ ንእዮብ ዝሓገዘሉ መገዲ፡ በቲ ኤሊሁ ዝስሙ ኣማኒ ዝዀነ ብጻዩ ኣቢሉ እዩ። እዮብ ጭንቁ ኺገልጽ ከሎ፡ ኤሊሁ ቕድም ጽን ኢሉ እዩ ሰሚዕዎ፡ ደሓር ከኣ ኪዛረብ ተለዓዒሉ። እሞኸ ሽዑ እንታይ እዩ ኢሉ፧ ንእዮብ ነቒፍዎ ድዩ፧ ወይ ከኣ በደለኛ ምዃኑ ኸም ዚስምዖ ወይ ከም ዚሓፍር ብምግባር ድዩ ኪቕይሮ ፈቲኑ፧ ካብ እዮብ ከም ዚበልጽ ገይሩኸ ሓሲቡ ድዩ፧ ኣይፋሉን! የግዳስ፡ ብመንፈስ ኣምላኽ ተደሪኹ፡ “ኣነ ኣብ ቅድሚ እቲ ናይ ሓቂ ኣምላኽ ከማኻ እየ፣ ኣነ እውን ካብ መሬት እየ ተቐሪጸ” እዩ ኢልዎ። “ንዓይ ፈሪህካ ኽትሽበር የብልካን፣ ካባይ ዚመጽእ ጸቕጢ እውን ኪኸብደካ የብሉን” ኢሉ እውን ኣጸናኒዕዎ እዩ። (እዮብ 33:6, 7) ንእዮብ ተወሳኺ ጭንቂ ኣብ ክንዲ ዝዀኖ፡ ብፍቕሪ ተደሪኹ መኺርዎን ኣተባቢዕዎን እዩ።
ነዛ ብሮሹር እዚኣ ዘዳለናላ ዕላማ እውን ተመሳሳሊ እዩ። ብቐዳምነት፡ ኵነታትን ቃላትን ብዙሓት ካብ ሓቂ ዝረሓቑ ተጠንቂቕና ሰሚዕና ኢና። (ምሳሌ 18:13) ድሕሪኡ፡ ኣብ ቅዱሳት ጽሑፋት ኣተኲርና፡ የሆዋ ነቶም ቀደም ዝነበሩ ኣገልገልቱ ተመሳሳሊ ዅነታት ኬጋጥሞም ከሎ ብኸመይ ከም ዝሓገዞም ዚገልጽ ጸብጻባት ብጥንቃቐ መርሚርና ኢና። ኣብ መወዳእታ ኸኣ፡ ነዚ ቕዱሳት ጽሑፋት እዚ ምስ ዘመናዊ ተመክሮታት ጌርና ነዛ ብሮሹር እዚኣ ኣዳሊና ኣለና። ነዛ ጽሕፍቲ እዚኣ ኽትምርምራ ነተባብዓካ። ኣዚና ኸም እንፈትወካ ድማ ከነረጋግጸልካ ንፈቱ።
ኣመሓዳሪ ኣካል ናይ የሆዋ መሰኻኽር


text:
ገበር
ሃይማኖታት ይዳኸማ ድየን ዘለዋ፧
ኣብ ቱርኪ እተወልደ ጃዕፈር፡ ኣምላኽ ቂመኛ ኸም ዝዀነ ዚገልጽ ኣብ ሃይማኖቱ እተማህሮ ነገር ረበሾ። ሰበይቱ ሀዲየ ድማ ገና ጓል ትሽዓተ ዓመት ከላ፡ ብዛዕባ ሃይማኖታ ሕቶ ኺልዓላ ጀመረ። ብዛዕባ እዚ ኽትገልጽ ከላ፡ “ኣብ ጽሕፍቶ ኽኣምን እየ ተማሂረ። ዘኽታም ስለ ዝነበርኩ፡ ‘እንታይ ገይረ እየ እዚ ዝወረደኒ፧’ ኢለ እሓስብ ነይረ። ብዙሕ ግዜ ምሉእ ለይቲ ኽበኪ እሓድር ነይረ። ጓል 15 ዓመት ምስ ኰንኩ፡ ብልበይ ንሃይማኖተይ ሓዲገዮ ነይረ” በለት።
ንስኻኸ ብሃይማኖት ተስፋ ቘሪጽካዶ፧ ተስፋ እንተ ቘሪጽካ፡ ንስኻ በይንኻ ኣይኰንካን ኣብ ከምዚ ዝበለ መደምደምታ ዝበጻሕካ። ኣብ ሓያሎ ሃገራት፡ ‘ዘይሃይማኖታውያን’ ከም ዝዀኑ ገይሮም ዝሓስቡ ሰባት ብዝሖም ይውስኽ እዩ ዘሎ፣ እዚ ድማ ንመጻኢ ሃይማኖታት ኣብ ስግኣት ዜእቱ ኣንፈት እዩ። ካብዘን ሃገራት እዚአን ሒደት ኣብነታት እስከ ንርአ።
ካብ ሃይማኖታት ዚወጹ ዘለዉ ስለምንታይ እዮም፧
ሰባት ብሃይማኖታት ተስፋ ኸም ዚቘርጹ ዚገብሮም እተፈላለየ ምኽንያታት ኣለዎም። ገለ ኻብዚ ምኽንያታት ከኣ ሃይማኖት ዜለዓዕሎ ወይ ዚሰምሮ ዓመጻን ሽበራን፡ መራሕቲ ሃይማኖት ዚፍጽምዎ ጾታዊ ነውሪ፡ ከምኡ ድማ ንብዙሓት ሰባት ዜርሕቖም ዘሎ ብዙሕ ሰብ ዘየድህበሉ ረቛሒታት ኪጥቀስ ይከኣል። እዚ ኣብ መወዳእታ እተጠቕሰ ረቛሒታት፡ ነዚ ዚስዕብ የጠቓልል፦
ስጋዊ ብልጽግና፦ ግሎባል ኢንደክስ ኦቭ ረሊጅን ኤንድ ኣተይዝም፡ “ብዝሃብተምካ መጠን፡ ሃይማኖታውነትካ እናነከየ እዩ ዚኸይድ” ኢሉ ኣሎ። ኣብ ሓያሎ ሃገራት ስጋዊ ብልጽግና እናወሰኸ ስለ ዝኸደ፡ እዚ ትዕዝብቲ እዚ ኣገዳሲ እዩ። ጆን ነይ ዝስሙ ፕሮፌሰር ቍጠባ፡ ኣብ ገሊኡ ቦታታት ዚነብሩ ሰባት፡ “ክልተ ሚእቲ ዓመት ይገብር ንዝነበረ ኻብ ኵሉ ዝዓበየ ንጉስ ኬቕንኦ ዚኽእል ደረጃ መነባብሮ እዩ ዘለዎም” ኢሉ ገሊጹ ኣሎ።
መጽሓፍ ቅዱስ እንታይ ይብል፧ መጽሓፍ ቅዱስ ኣብ “ዳሕሮት መዓልትታት” ፍቕሪ ገንዘብን ተድላን ካብ ፍቕሪ ኣምላኽን ሰብን ከም ዚዓዝዝ ተነብዩ ነይሩ እዩ። (2 ጢሞቴዎስ 3:1-5) ሓደ ኻብቶም ጸሓፍቲ መጽሓፍ ቅዱስ፡ ሃብቲ ዜምጽኦ መንፈሳዊ ሓደጋ ስለ እተገንዘበ፡ ንየሆዋ ኣምላኽ፡ “ድኽነትን ሃብትን ኣይትሀበኒ” ኢልዎ እዩ። ስለምንታይ እዩ ኸምኡ ተመንዩ፧ “ጸጊበስ ከይክሕደካ” ብምባል ባዕሉ ምኽንያቱ ገሊጹ ኣሎ።—ምሳሌ 30:8, 9።
ሃይማኖታዊ ልምድታትን ስነ ምግባርን፦ ብዙሓት ሰባት፡ ምናዳ ኸኣ ንኣሽቱ ዘበሉ፡ ንሃይማኖታት ግብራውን ጠቓምን ነገር ከም ዘየቕርባ ገይሮም እዮም ዚርእይወን። ገሊኦም ከኣ ኣብ ሃይማኖታት ዝነበሮም እምንቶ ኣጥፊኦም እዮም። ቲም ማጒር ዚብሃል ብዓል መዚ ማሕበረሰብ ደገፍቲ ሰብኣውነት ስኮትላንድ፡ “ኣብ ዝሓለፈ ዘመናት ኣብያተ ክርስትያን ዝገበራኦ ነገር ምስ እትርኢ፡ ሰባት ድሕሪ ደጊም ኣብ ስነ ምግባር ከም ደያኑ ገይሮም ስለ ዘይኣምኑለን፡ ካባታተን ይርሕቁ ኣለዉ” ኢሉ እዩ።
መጽሓፍ ቅዱስ እንታይ ይብል፧ የሱስ ክርስቶስ ብዛዕባ ናይ ሓሶት መምህራን፡ “ብፍሪኦም ከተለልይዎም ኢኹም። . . . ጽቡቕ ኦም ዘበለ ጽቡቕ ፍረ ይፈሪ፡ ሕማቕ ኦም ዘበለ ኸኣ ሕማቕ ፍረ ይፈሪ” ኢሉ ኣጠንቂቑ እዩ። (ማቴዎስ 7:15-18) ገለ ኻብቲ “ሕማቕ ፍረ” ተባሂሉ ዘሎ፡ ኣብ ፖለቲካ ጣልቃ ምእታውን ንኸም ግብረ ሶዶማውነት ዝኣመሰለ ንኣምላኽ ዜጕህዮ ነገር ስምረትካ ምግላጽን ኪጥቀስ ይከኣል። (ዮሃንስ 15:19፣ ሮሜ 1:25-27) ነቲ ኣብ መጽሓፍ ቅዱስ ዚርከብ ጥዑይ ትምህርትታት ብዘይረብሕ ጽምብላትን ብባዶ ስርዓታትን ምትካእ እውን ምስኡ ይጠቓለል እዩ። (ማቴዎስ 15:3, 9) የሱስ፡ ‘ንኣባጊዑ ኼብልዕወን’ ተማሕጺኑ ነይሩ እዩ። (ዮሃንስ 21:17) ሎሚ ግና ብዙሓት ሰባት ብመንፈሳዊ መዳይ ጠምዮም እዮም ዘለዉ።
ሃይማኖትን ገንዘብን፦ ብመሰረት ማእከል ምርምር ፒው፡ ብዙሓት ሰባት፡ ሃይማኖት ኣብ ገንዘብ እምብዛ ኸም ዜተኵር ይስምዖም እዩ። ኣብ ርእሲ እታ ዘላታ ተወሰኸታ ድማ፡ ገሊኦም መራሕቲ ሃይማኖት፡ ዘይከም ኣባጊዖም፡ ምሾት ዝመልኦ መነባብሮ ኣለዎም። ንኣብነት፡ ኣብ ሓንቲ ኣብ ጀርመን እትርከብ ከተማ፡ ብዙሓት ምእመናን ንመነባብሮኦም ዜድልዮም መሰረታዊ ነገር ንምርካብ እናተሸገሩ ኽነሶም፡ ኣቡኖም ኣዝዩ ብዙሕ ምሾት ዘለዎ ናብራ ኸም ዚነብር ይንቀፍ እዩ። እዚ ኣነባብራ እዚ ንብዙሓት ኣብኡ ዚነብሩ ሰዓብቲ እምነት ካቶሊክ ኣጕህይዎም እዩ። ኣብ መጽሔት ጂኢኦ ዝወጸ ጸብጻብ ከኣ፡ “ኣብታ 100 ሚልዮን ሰባት ብትሕቲ ሓደ ኤሮ ዚነብሩላ ናይጀርያ፡ ዜብለጭልጭ ኣነባብራ ገሊኦም ኣቕሽሽቲ ጸገም ኪኸውን ጀሚሩ ኣሎ” ይብል።
መጽሓፍ ቅዱስ እንታይ ይብል፧ ሓደ ኻብቶም ጸሓፍቲ መጽሓፍ ቅዱስ ዝዀነ ጳውሎስ፡ “ሸቀጥቲ ቓል ኣምላኽ ኣይኰንናን” ኢሉ ጽሒፉ እዩ። (2 ቈረንቶስ 2:17) ጳውሎስ ኣብታ ኣብ ቀዳማይ ዘመን ዝነበረት ክርስትያናዊት ጉባኤ ምርኡይ ኣገልጋሊ እኳ እንተ ነበረ፡ ገንዘባዊ ጾሩ ኣብ ካልኦት ምእንቲ ኸይጽዕን ኢሉ መብዛሕትኡ ግዜ ብኢዱ ይዓዪ ነይሩ እዩ። (ግብሪ ሃዋርያት 20:34) እዚ ኣረኣእያኡ እዚ ድማ ነቲ የሱስ፡ “ብናጻ ተቐቢልኩም ኢኹም እሞ፡ ብናጻ ሃቡ” ዝበሎ ትእዛዝ ከም ዚሕሉ ዜርኢ እዩ።—ማቴዎስ 10:7, 8።
ናይ የሆዋ መሰኻኽር ምስዚ ስርዓታት እዚ ብምስምማዕ፡ ንጽሑፋቶም ወይ ነቲ ኻብ መጽሓፍ ቅዱስ ዚህብዎ ትምህርቲ ገንዘብ ኣየኽፍሉን እዮም። ኣብ ኣኼባታቶም እውን ዕሽር ኣየኽፍሉን ወይ እናዞሩ ገንዘብ ኣይእክቡን እዮም። ኣብ ክንዳኡስ፡ በቲ ሰባት ባዕሎም ብፍታዎም ዚገብርዎ ወፈያታት እዩ ዜድሊ ገንዘብ ዚረከብ።—ማቴዎስ 6:2, 3።
ሰባት ካብ ሃይማኖታት ከም ዚወጹ ብትንቢት ተኒጊሩ ነይሩ
ቅድሚ እተወሰነ ዓሰርተታት ዓመታት፡ እዚ ሕጂ ኣብ ሃይማኖታት ዘሎ ሕማቕ ኵነታት፡ ሰብ ኪግምቶ ዘይክእል እዩ ነይሩ። ኣምላኽ ግና እዚ ኸም ዚኸውን ኣቐዲሙ ርእዩስ ኣብ መጽሓፍ ቅዱስ ገሊጽዎ ነይሩ እዩ። ኣምላኽ ብምሳልያዊ ቛንቋ ተጠቒሙ፡ ነተን ንዕኡ እሙናት ዘይኰና ሃይማኖታት ብሓንቲ “ዓባይ ባቢሎን” እትብሃል ሕንቅቕቲ ኣመንዝራ መሲልወን እዩ።—ራእይ 17:1, 5።
እቲ ምሳልያዊ መግለጺ፡ ንናይ ሓሶት ሃይማኖታት ዚበቅዕ እዩ፣ ከመይሲ፡ ንኣምላኽ እሙናት ኢና እናበላ፡ ስልጣንን ሃብትን ንምርካብ ምስ ገዛእቲ እዛ ዓለም እዚኣ ይሓብራ እየን። ራእይ 18:9፡ ‘እቶም ነገስታት ምድሪ ምስኣ ኸም ዝመንዘሩ’ ትገልጽ እያ። ከም ኢመዋትነት ነፍስን ስላሴን ጥንቈላን ዝኣመሰለ ናይ ሓሶት ሃይማኖታዊ ትምህርትታትን ልምድታትን ካብታ ብናይ ሓሶት ሃይማኖትን ማሪታዊ እምነትን ዝመልአት ጥንታዊት ከተማ ባቢሎን ዝመንጨወ ብምዃኑ፡ እታ “ባቢሎን” እትብል ስያመ እውን ንዕአን እትግባእ እያ። *—ኢሳይያስ 47:1, 8-11።
እታ ሓያል ከተማ ባቢሎን፡ እቲ ኸም መከላኸሊኣ ዝነበረ ብፈለግ ኤፍራጥስ ዚምገብ ማያት ምስ ‘ነጸፈ’ እሞ ሰራዊት ሜዶንን ፋርስን ናብኣ ኣትዮም ምስ ሰዓርዋ፡ ወዲቓ እያ። (ኤርምያስ 50:1, 2, 38) በዚ ኸምዚ፡ ንባቢሎን ብሓንቲ ለይቲ እዮም ስዒሮምዋ!—ዳንኤል 5:7, 28, 30።
ዓባይ ባቢሎን እውን “ኣብ ብዙሕ ማያት እትቕመጥ” እያ እትብሃል። እዞም ማያት እዚኦም ከኣ እቶም ንናይ ሓሶት ሃይማኖት ዚድግፉ ሚልዮናት “ህዝብታትን ብዙሕ ሰብን” ምዃኖም መጽሓፍ ቅዱስ ይነግረና እዩ። (ራእይ 17:1, 15) መጽሓፍ ቅዱስ እዞም ምሳልያዊ ማያት እዚኦም ከም ዚነጽፉ ይንበ እዩ፣ እዚ ድማ እቲ ብቕልጡፍ ዚኸውን ጥፍኣት እዛ ዘመናዊት ባቢሎን ከም ዝቐረበ ዜመልክት እዩ። (ራእይ 16:12፣ 18:8) ግናኸ፡ መን እዩ ዜጥፍኣ፧ እቶም ምስኣ ዚሓብሩ እሞ ፍቕሮም ናብ ጽልኢ ዚቕየር ፖለቲከኛታት እዮም ዜጥፍእዋ። ንሳቶም ድማ ኪዘምትዋ ወይ ብምሳልያዊ ኣዘራርባ ስጋኣ ኺበልዑ እዮም።—ራእይ 17:16, 17። *
“ካብኣ ውጹ”!
ኣምላኽ ነታ ዓባይ ባቢሎን እንታይ ከም ዜጋጥማ ኣብ ግምት ብምእታው፡ ብፍቕሪ ተላዒሉ፡ “ኣቱም ህዝበይ፡ ኣብቲ ሓጢኣታ ኸይትጽምበሩ፡ ካብቲ መዓታ እውን ከይትካፈሉስ፡ ካብኣ ውጹ” ኢሉ ኣጠንቂቑና ኣሎ። (ራእይ 18:4) እወ፡ መጠንቀቕታ ኣምላኽ ናብቶም ብጐዳኢ ትምህርትታት እተረበሹን ሞገስ ኣምላኽ ዚደልዩን ከም እኒ እቶም ኣቐዲምካ እተጠቕሱ ጃዕፈርን ሀዲየን ዝኣመሰሉ ሰባት ዝቐንዐ እዩ።
ጃዕፈር መጽሓፍ ቅዱስ ቅድሚ ምጽናዑ፡ ንኣምላኽ ብፍርሂ ጥራይ ክትእዘዞ ኸም ዚግባእ ገይሩ እዩ ዚሓስብ ነይሩ። መጽሓፍ ቅዱስ ምስ ኣጽንዐ ግና፡ “የሆዋ፡ ኣምላኽ ፍቕሪ ምዃኑ፡ ብቐዳምነት ከኣ ብፍቕሪ ተደሪኽና ኽንእዘዞ ኸም ዚደሊ ምፍላጠይ እፎይታ እዩ ኣምጺኡለይ” ኢሉ እዩ። (1 ዮሃንስ 4:8፣ 5:3) ሀዲየ ድማ፡ ኣምላኽ ዘኽታም ከም ዘይገበራ፡ እቲ ዝበጽሓ እውን ብሰንኪ ጽሕፍቶ ዘይምዃኑ ምፍላጣ ውሽጣዊ ሰላም ኣምጺኡላ እዩ። ብኸም እኒ ያእቆብ 1:13 ዝኣመሰለ ኣምላኽ ንሰባት ብእከይ ከም ዘይፍትን ዚገልጽ ጥቕስታት መጽሓፍ ቅዱስ ተጸናኒዓ እያ። ንሳን ጃዕፈርን ንመጽሓፍ ቅዱሳዊ ሓቂ ተቐቢሎምን ካብ “ባቢሎን” ወጺኦምን እዮም።—ዮሃንስ 17:17።
ዓባይ ባቢሎን ክትጠፍእ ከላ፡ ኣብ ልዕሊ እቶም ‘ንኣቦ ብመንፈስን ብሓቅን ኬምልኽዎ’ ኢሎም ብተኣዛዝነት ካብኣ ሃዲሞም ዝወጹ ሰባት ጕድኣት ኣይኪወርድን እዩ። (ዮሃንስ 4:23) የግዳስ፡ ‘ከምቲ ማያት ንመዓሙቝ ባሕሪ ዜጐልብቦ፡ ምድሪ ብፍልጠት የሆዋ መሊኣ ኺርእዩ’ ተስፋ ኣለዎም።—ኢሳይያስ 11:9።
እወ፡ ኣምላኽ “ኪሕሱ ዘይክእል” ስለ ዝዀነ፡ ናይ ሓሶት ኣምልኾን ኵሉ እቲ ሕማቕ ፍሪኡን መወዳእታ ኺህልዎ እዩ። (ቲቶስ 1:2) በቲ ሓደ ሸነኽ ግና፡ ናይ ሓቂ ኣምልኾ ንዘለኣለም ኪዕምብብ እዩ!
^ ሕ.ጽ. 16 ብዛዕባ ዓባይ ባቢሎንን ኵነታት ምዉታትን መንነት ኣምላኽን ጥንቈላን መጽሓፍ ቅዱስ እንታይ ከም ዚብል ዚገልጽ ዝያዳ ሓበሬታ እንተ ደሊኻ፡ ኣብታ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ ርአ። እታ መጽሓፍ ኣብ www.jw.org ትርከብ።
^ ሕ.ጽ. 18 ነታ ኣብዛ ሕታም ንቕሑ! እዚኣ ዘላ፡ “ርእይቶ መጽሓፍ ቅዱስ—መወዳእታ ዓለም” ዘርእስታ ዓንቀጽ ርአ።
ብዝያዳ ፍለጥ
መጽሓፍ ቅዱስ ብዛዕባ ሃይማኖት እንታይ ይብል፧
መጽሓፍ ቅዱስ፡ ብዙሓት ሃይማኖታት ዘለዋ ስለምንታይ ምዃኑ ይገልጽ እዩ።
ክትኣምና እትኽእል ሃይማኖት ኣላዶ፧
ብሃይማኖት ጒሂኻ ዲኻ፧ ጒሂኻ እንተ ዄንካ፡ ንኻልእ ሃይማኖት ክትኣምን ኬጸግመካ ይኽእል እዩ። መጽሓፍ ቅዱስ ምጽናዕካ ብኸመይ እዩ ኺሕግዘካ ዚኽእል፧


text:
ሕቶ መሰል፡ ኣብ ትሕቲ ዝኾነ ይኹን ጸቕጥን ሓይልን፡ ፈጺሙ ዘይዕገት ሕቶ ሙዃኑ፡ ንታሪኽ ህዝባዊ ብረታዊ ቓተጋድሎና ሓዊስካ፡ ኣብ ብዙሕ ሓርነታዊ ምንቅስቓስ ዓለምና ዝተረጋገጸ ሓቂ ኢዩ። ሕቶ መሰል፡ ሕቶ ሰባዊ ባህርን ትዕድልትን፣ ሕቶ ውልቃዊ ናጽነትን ሓርነትን፣ ሕቶ ክብረትን መንነትን እዩ።
እቶም መሰል ዝረግጹን ዝጸቕጡን ሓይልትታ፡ ንሕቶ መሰል ሓንሳብ ከም ጥሩፍ ዓንዳሪ ሕቶ፣ ካልእ ሳዕ ከም ዝንቡዕ ጸጋማዊ ጠለብ፣ ንሓንሳብ ከም ውሽጣዊ ሓንካሪ ውዲት እናምሰሉ ዝተፈላለየ ሕብሪ ኪቐብኡዎን ቃሕ ዝበሎም ኣስማት ከጠምቑዎን ምርኣይን ምስማዕን ልሙድ ኢዩ።
እዛ ፍጡር ወዲ ኣዳም፡ ብሰባዊ ፍጥረቱ ጥራሕ እተዋህበቶ፡ ማንም ሓይሊ ኪግህሳ ከራኽሳን ዘይትግባእ ፍልማዊት ሰባዊት መሰል፡ ናይ ነፍሲ ወከፍ ውልቀ ፍጡር ናጻን ዘይትገሃስን መሰል እያ። ኩሎም ደቂ ሰባት ብናጽነት ስለዝተወልዱ ማዕረ መሰልን ክብርን ከምዝግበኦም፣ ምስትውዓልን ሕልናን ዝተዓደሎም ፍጡራት ስለዝኾኑ ከኣ፡ ንሓድሕዶም ብሕውነታዊ መንፈስን ምክብባርን ኪተሓላላዩ ምእንቲ እተዋህበቶም መሰል እውን ኢያ።
ነፍሲ ወከፍ ሰብ፡ ዘርኡን ዓሌቱን፣ ሕብሩን መልክዑን፣ ጾታኡን እምነቱን፣ ቛንቁኡን ሃይማኖቱን፣ ሃብቱን ትውልዱን፣ ብሄሩን መበቆሉን ብዘየገድስ፡ በዛ መሰል እዚኣ ኪኽበር ከምዝግበኦ፣ ብፖለቲካዊ ጸግዑ ኮነ ሃይማኖታዊ እምነቱ፡ ወይ እውን ብኻልእ ውልቃዊ ኣረኣእያኡ፣ ኣድልዎ ከይግበረሉ እተውሕሶ መሰል እውን ኢያ።
ስለዝኾነ ዝኾነ ይኹን ሓይሊ፡ መንግስቲ ኮነ ጉጅለ ወይ ውልቀ ሰብ፡ ነዚ መሰልዚ ኪግህሶን ከራኽሶን ፈጺሙ ኣይግባእን እዩ። ይኹን እምበር እዛ እንነብረላ ዘለና ዓለም፡ ሓይልታት ረብሓ ብቐጻሊ ዚቆራቖሱላ፣ ዝዋጉኡላን ዝዳመዩላን፣ ዝካሰሱላን ዝወናጀሉላ፣ ዝሞጓጎሱላን ዝሻረኹላን ዓለም ብሙዃና፡ ኣብ ክልቲኡ ደምበ፡ ደምበ ምልክን ደምበ ዲሞክራስን ካብተን ሓያላትን ተፈራሕትን ሃገራት ጀሚርካ፡ ኪሳዕ እተን ዝደቐቓን ዝሓመቓን ስርዓታት ነዛ ፈጺማ ኪትገሃስ ዘይግብኣ ሰባዊት መሰል ወዲ ሰብ ኪግህሰኣን ከፍርሰኣን ይረኣያ። እቲ ሓደ ዝዓበይን ፍልልይ ግን፡ ኣብቲ ደምበ ዲሞክራሲ ብዝተጋህሰ መሰልካ ኣቤት ኪትብል ዝከኣል ኪኸውን እንከሎ፡ ኣብቲ ሓደ ደምበ ግን ሰማዒ ዘይምህላዉ ኢዩ።
ምልካዊ መራሒ ስርዓት ህግደፍ ኣብቲ ምስ ማዕከናት ዜና ውሽጢ ሃገር ዝገብሮ ቃለ-መሕትት፡ ኣጻብዕቱ ናብ ጎረባብትን ሓያላን ሃገራት ዓለምና ብምውጥዋጥ ነዚ ስነ-ሓሳብ’ዚ፡ ብቐጻሊ እዩ ዝምድረሉ። ነቲ ኣብ ካልኦት ሃገራትን አህዛብን፡ ከም መሰል ቅቡል ክኸውን ዘለዎን ዝነበሮን መባእታዊ መሰላት ግን፡ ኣብቲ ንሱ ን25 ዓመታት ረጊጹን ዓምጺጹን ሒዙዎ ዘሎ ህዝቢ ክትግበርን ክኽበርን ከምዝግባእ ሓሲቡሉ ኣይፈልጥን – ክሓስበሉ እውን ኣይደልን እዩ።
ብዛዕባ ፖለቲካውን ቁጠባዉን ኩነታት ጎረባብትናን ዞባናን ክዛረብ እንከሎ ግን፡ “ ” ዜጋታት መባእታዊ መሰሎም እንተተጋሂሱ፣ ካብ ቁጠባውን ፖለቲካውን ኩነታት ሃገሮም እንተተገሊሎም፣ ኣብ ገዛእ ሃገሮም ከም ካልኣይን ሳልሳይን ዜጋታት እንተተቖጺሮም፡ ቅሬታኦም ክውህለል እጸንሕ እሞ ከምዚ ኣብ
ዝተፈላለየ ከባቢታት ዓለምና ዝረኣናዮ ፍኑው ህዝባዊ ነትጒ የምርሕ።” ይብል።
እንተኾነ፡ ርእሰ ብሄር ኤርትራ ኣብ ጎደብኡን ጎረባብቱን ዝህሉ በሰር እምበር ኣብ ዓይኑ ዘሎ ጉንዲ ክርኢ ስለዘከኣለ፡ እዚ ክውንነት እዚ፡ ኣብ ኤርትራ ከጋጥም ከምዝኽእልን ቅድሚ እቲ ዝፍራሕ ሓደጋ ምምጽኡ ከኣ፡ ሕሉፍን ህሉውን ኩነታት ገምጊሙ፡ ቅሬታ ክፈጥር ይኽእል’ዩ ንዝብሎ ግህሰታት ከዐርን ከመሓይሽን ፈቲኑ ኣይፈልጥን፤ ከምኡ ከምዘድሊ እውን ዝሓስበሉ ኣይመስልን። ስለዝኾ፡ ወትሩ፡ ከም ሰገን ርእሱ ኣብ ሑጻ ቀቢሩ፡ ሓጢኣት ስርዓቱ፡ ንኣመሪካን መሻርኽታን ከሰክምን፡ ንመራሕትን ጎረባብትን ሃገራት፡ ንገሊኦም ብኽድምና ንገሊኦም ብግርህና ጠቓቒኑ ነብሱ ብምንጻህ፡ ዝዋውዕ ጽድቂ ኣሲሩ ክፈላሰፍ 25 ዓመታት ዕድል ህዝብን ሃገርን ሓምሺሹ ኣሎ።
ክሳብ ሕጂ ከኣ፡ ብዛዕባ እቲ ንህዝቢ ኤርትራ ዘገድሶ እዋናዊ ጉዳያት፡ –
ብዛዕባ እቲ ኣብ ክልቲኡ ጉባኤታት ሓርነታዊ ቓልስና ንዝጸደቐ ምምስራት ቅዋማዊ ዲሞክራሲያዊ መንግስትን ምምስራት ሕብረ ሰልፋዊ ስርዓትን፡ ምርኩስ ብምግባር ፡ ኣብ 1994 ሳልሳይ ውድባዊ ጉባኤ፡ ዝጸደቐ፡ ንመንፈስ ሓርነታዊ ውድባዊ ጉባኤታትና ብዘየሻሙ ንጹር ቃላት ዘስፈረ ሃገራዊ ቻርተር፡
- ብዛዕባ እቲ ኣብ 1997 ብሃገራዊ ባይቶ ጸዲቑ ከብቅዕ፡ ብዘይ ዝኾነ ይኹን ሕጋዊ ስልጣንን ሓላፍነትን ኣብ ጽምብል ናጽነት 2013 ምማቱ ዝተነግረናን ኣምሳይኡ ክንደፍ እዩ ዝተባህለ ቅዋምን፤
- ብዛዕባ እቶም ለውጢ ስለዝሓተቱ ጥራሕ ኣብ 2001 ብዓመጽ ዝተኣስሩን፡ ብዘይ ዝኾነ ይኹን ንቡርን ሕጋውን መስርሕ ፍርዲ ክሳብ ሕጂ ሞቶሞን ሃለዋቶምን ዘይፍለጥ፡ ተሰዊሮም ዘለው፡ ሚንስተራትን ጀነራላትን መራሕቲመንግስትን ግንባርን ገዳይም ተጋደልትን፤
- ብዛዕባ እተን፡ መራኸቢ ብዙሓን መንግስቲ፡ ጋዜጣን ሬድዮን መሰል ዝነፈገኦ ርእይቶን ሓሳብን እዞም መራሕቲ ብምቕራብ ሞያዊ ግዴተአን ብምፍጻመን ጥራሕ ዝተኣገዳን መራሕተን ዝተኣስሩወን ጋዜጣታት ብሕቲ፤
- ብዛዕባ እቶም ካብ ጽባሕ ናጽነት ኣትሒዞም ብዝተፈላለየ ምኽንያት ምስ ተኣስሩ፡ ብዘይ ንቡር መስርሕ ፍርዲ ኣብዚኣ ኣተው ከይተባህሉ ዝተሸርቡ ኣብ ልዕልን ትሕትን ምድሪ። ኣብ ፈቐዶ ሰናጭሮ ተቐይዶም ዘለው እሱራት ዜጋታት፤
- ብዛዕባ እቲ ብሕሱም ምሕደራን ደረት ኣልቦ ሃገራዊ ኣግልግሎትን ግዱድ ባርነትን ተደፊኡ፡ ካብ ሃገሩ ብቓፍላይ ንስደት ዝውሕዝን ኣብ ጉዕዞ ስደቱ ዘጋጥሞ ዘሎ ዘስካሕክሕ ግፍዕን፤
- ብዛዕባ ኣዚዩ ሳዕሪሩን ደረት ሰጊሩን ዘሎ ጉቦን ምጥፍፋእን ፖለቲካዊ ብልሽውናን ላዕለዎት ሓለፍቲ መንግስቲ፤
- ብዛዕባ ኩሉ ዓይነት ግህሰታት መባእታዊ ሰብኣዊ መሰላትን ካልእ መወዳእታ ዘይብሉ ሕቶታት ኪንዝትየላ ይግባእ ነይሩ።
አህዛብ፡ ብውሽጣዊ ኮነ ግዳማዊ ገዛኢ ምስዝርገጹን ምስዝጉዕጸጹን፡ ካብቲ በስገዳድ ዝተጻዕኖም መስገደል ዓመጽ ክናገፉ ከምዝቃወሙ፣ እቶም ተቓውሞ ህዝቢ ከም ሓውን ኣስሓይታን ዘፍርሖም ዓመጽቲ ገዛእትን መለኽቲ ደቀባትን፡ ከምቲ ህዝብና፡ ትማሊ፡ ኣብ መግዛእቲ ባዕዲ ዝተመኮሮን፡ ሎሚ ከኣ ኣብ መግዛእቲ ደቁ ዝርእዮን ዘሎ ዓመጾም ከምዘዛይዱን ግፍዕታቶም ከምዘሐይሉን፣ ጸቕጥን ግፍዕን ዝመረሮ ሓፋሽ ሓፋሽ ህዝቢ ከኣ ካብቲ ጸቕጢ ንምግልጋል መገዲ ሓርነት ከምዘናዲ ብክልሰ ሓሳብ ዘይኮነ ብግብሪ ዝተመኮርና ህዝቢ ኢና። ስለዝኾነ ፡ ምናልባት ግዜ ክበልዕን ዋጋ ክሓትትን ይኽእል ይኸውን እምበር፡ እትረፍ እዚ ብኹለንትናእይ ብህዝቢተጸሊኡን ተፈንፊኑን ዘሎ ዓማጺ ጉጅለ ምልኪ፡ ዝኾነ ይኹን ዝተራቐቐ ሓይልን መሳርሕን ኣለኒ ዝብል ዓማጺ ሓይሊ፡ ብቕልጽምን ድምጽን ህዝቢ ከምዝጽረጉ ሰውራታት ዓለምን ሰውራናን፡ ህዝባዊ ምልዕዓል ጽድያ ዓረብ ጎረባብትናን ዓቢ ምስክር እዩ። ሕጂ እውን እንተኾነ ሕቶ ህዝቢ ሕቶ መሰል ስለዝኾነ፡ መሰሉ ዝተረግጸን ዝተነፍገን ህዝቢ ከኣ ቀሲኑን ደቂሱን ስለዘይሓድር፡ እዚ ብሕሉፍ ትዕቢት ሰኺሩ፡ ንመላእ ህዝብን ሃገርን ከም ውልቃዊ ዋኒኑ ቖጺሩ ዘሳቒ ዘሎ ስርዓት፡ ዕድመ ስልጣኑ ዘብቅዓሉ እዋን ርሑቕ ኣይክኸውንን እዩ።


text:
1.ትሕዝቶ ዋና ገጽ ቤተ-ጽዮን
እዛ ቪድዮ እዚኣ ዋና ገጽ ቤተ-ጽዮን እንታይ እንታይ ከምዘለዎ እተርእይ ቪድዮ እያ።
2.ከመይ ጌረ ኣብ ቤተ-ጽዮን እምዝገብ?
እዛ ቪድዮ እዚኣ ከምይ ጌርና ኣብ ቤተ-ጽዮን ከም እንምዝገብ እተርእየና ቪድዮ እያ። ኣብ ቤተ-ጽዮን ምምዝጋብ ነቲ ኣምላኽ ዝሃበኩም ጸጋ ንኻልኦት እተካፍሉሉ ተወሳኺ መገዲ እዩ ዝፈጥረልኩም።
መዝገብ ክፈቱ፣ ብጸጋኹም ድማ ኣገልግሉ።
3.ናይ ቤተ-ጽዮን ሕሳበይ(Account) እንታይ እንታይ ኣለዎ?
እዛ ቪድዮ እዚኣ እቲ ዝኸፈትናዮ ሕሳብ ናይ ቤተ-ጽዮን እንታይ እንታይ ከም ዘለዎ እተርእየና እያ። ብተወሳኺ ድማ ከመይ ጌርና ነተዓራርዮ ትሕብረና።
4.ከመይ ጌረ ሓጸርቲ ጽሑፋት ኣብ ቤተ-ጽዮን እጽዕን?
እዛ ቪድዮ እዚኣ ከምይ ጌርና ሓጸርቲ ጽሑፋት ኣብ ቤተ-ጽዮን ከም እንጽዕን ተርእየና እያ።
ቤተ-ጽዮን ንዘለኩም መንፈሳዊ ጽሑፋት ብምጽዓን ንብዙሓት ከተገልግሉ ተተባብዕ።
5.ከመይ ጌረ ግጥሚ ኣብ ቤተ-ጽዮን እጽዕን?
እዛ ቪድዮ እዚኣ ከምይ ጌርና ግጥምታት ኣብ ቤተ-ጽዮን ከም እንጽዕን ተርእየና እያ።
ቤተ-ጽዮን ንዘለኩም መንፈሳዊ ግጥምታት ብምጽዓን ንብዙሓት ከተገልግሉ ተተባብዕ።
6.ከመይ ጌረ ንመጽናዕቲ መጽሓፍ ቅዱስ ዝኸውን ጽሑፍ ኣብ ቤተ-ጽዮን እጽዕን?
እዛ ቪድዮ እዚኣ ከምይ ጌርና ንመጽናዕቲ መጽሓት ቅዱስ ዝኾኑ ጽሑፋት ኣብ ቤተ-ጽዮን ከም እንጽዕን ተርእየና እያ።
ቤተ-ጽዮን ንዘለኩም ዝተፈላለዩ ንመጽናዕቲ መጽሓፍ ቅዱስ ዝኾኑ ጽሑፋት ብምጽዓን ንብዙሓት ከተገልግሉ ተተባብዕ።
7.ከመይ ጌረ መጽሔት/ጋዜጣ/ትራክት/ንእሽቶ መጽሓፍ ኣብ ቤተ-ጽዮን እጽዕን?
እዛ ቪድዮ እዚኣ ከምይ ጌርና መጽሔት/ጋዜጣ/ትራክት/ንእሽቶ መጽሓፍትን ኣብ ቤተ-ጽዮን ከም እንጽዕን ተርእየና እያ።
8.ከመይ ጌረ ስእላዊ-መግለጺ ዘለዎ ጥቕስታት ኣብ ቤተ-ጽዮን እጽዕን?
እዛ ቪድዮ እዚኣ ከምይ ጌርና ስእላዊ-መግለጺ ዘለዎ ጥቕስታት ኣብ ቤተ-ጽዮን ከም እንጽዕን ተርእየና እያ።
9.ከመይ ጌረ ካብ ዩ-ትዩብ (YouTube) ቪድዮ ኣብ ቤተ-ጽዮን እጽዕን?
እዛ ቪድዮ እዚኣ ከምይ ጌርና ካብ ዩ-ትዩብ (YouTube) ቪድዮ ኣብ ቤተ-ጽዮን ከም እንጽዕን ተርእየና እያ።
ኣብ ዩ-ትዩብ ዝተፈላለየ ዓይነት ቪድዮታት እዩ ዘሎ። ናይ ትግርኛ መዛሙር እውን ኣሎ። ናይ ትግርኛ መዛሙር ክትሰምዕ ናብ ዩ-ትዩብ ምስ እትኸይድ እቲ ትደልዮ መዛሙራት ምስ ካልኦት ቪድዮታት ተሓዋዊሱ እዩ ዝመጽእ። ስለዚ ካብ ዩ-ትዩብ ናብ ቤተ-ጽዩን እንተ ጽዒናዮም ንበይኖም ተፈልዮም ንረኽበሉ ቦታ ይህልወና ማለት እዩ።
10.ከመይ ጌረ ንቤተክርስትያንና ኣብ ቤተ-ጽዮን ከመዝግባ እኽእል?
እዛ ቪድዮ እዚኣ ከምይ ጌርና ንቤተክርስትያንና/ኣገልግሎትና ኣብ ቤተ-ጽዮን ከነመዝግባ ከም እንኽእል እተርእየና ቪድዮ እያ። ሓንቲ ቤተክርስትያን/ኣገልግሎት ኣብ ቤተ-ጽዮን ምምዝጋባ ወንጌል እተፍሓሉ ተወሳኺ መድረኽ እያ ትረክብ። ብተወሳኺ ድማ ኣድራሽኣን መደባታን ኣብ ቤተ-ጽዮን ብምግባር ንብዙሓት ብቐሊሉ ከም እትርከብ ይገብራ።
ስለዚ ንቤተክርስትያንኩም ኣብ ቤተ-ጽዮን መዝገብ ክትከፍቱላ ምስ መራሕትኹም ተላበዉ።
11.ናይ ቤተክርስትያን መዝገብ (Account) እንታይ እንታይ፣ ኣልዎ ከመይ ጌረኽ የተዓራርዮ?
እዛ ቪድዮ እዚኣ እቲ ኣብ ቤተ-ጽዮን ዝኸፈትናዮ ናይ ቤተክርስትያን/ኣገልግሎት ሕሳብ እንታይ እንታይ ከም ዘለዎ እተርእየና እያ። ብተወሳኺ ድማ ከመይ ጌርና ነተዓራርዮ ትሕብረና።
12.ንጉባኤ መዛሙር ብፕሮጀክተር ተቕርበሉ ዝበለጸ መገዲ (ZionWorx)
ZionWorx ንጉባኤኹም ኣብ ጊዜ ኣምልኾ መዛሙር ብፕሮጀክተር ተቕርቡሉ ኣዝዩ ምቹእ ዝኾነ ፕሮግራም እዩ። እዛ ቪድዮ እዚኣ ምስዚ ፕሮግራ ተላልየኩም።
ሃልኪ ዘይብሉ፣ ብነጻ ክትጥቀሙሉ እትኽእሉ፣ ካብ ፍቕዲ ናብ ፍቕዲ ይኹን ካብ መዝሙር ናብ መዝሙር ብዘይወለሓደ ጸገም ንጉባኤ ኣቓልቦኡ ከይወሰድካን ከይኮለፍካን ብግቡእ ንመዘምራን ከም ዝስዕብ ክትገብሮ ዘኽእል ፕሮግራም እዩ እሞ ተጠቀሙሉ።
13.ከመይ ጌርና ንZionWorx ናብ ኮምፒተርና ንጽዕኖ፣ ከመይ ጌርናኸ ካብ ቤተ-ጽዮን ምዛሙራት ንመልኦ?
እዛ ቪድዮ እዚኣ ንZionWorx ኣበይ ንረኽቦ ከመይ ጌርናኸ ናብ ኮምፒተርና ንጽዕኖ እተርኢ ቪድዮ እያ።
ብተወሳኺ ንZionWorx ናብ ኮምፒተርና ምስ ጸዓንናዮ ነቲ ኣብ ቤተ-ጽዮን ዘሎ ልዕሊ 200 ናይ መዛሙር ግጥምታት ብኸመይ መገዲ ናብቲ ዝጸዓንናዮ ZionWorx ከም ነእትዎ ተርእየና።
14.ተወሳኺ ሓበሬታ ብዛዕባ ZionWorx
እዛ ቪድዮ እዚኣ ከመይ ጌርና ኣብ ZionWorx ግጥሚ ከም ነእቱ፣ ከመይ ጌርና ነቲ ጽሑፍ ከም ነዕብዮ ወይ ከም ነንእሶ፣ ከመይ ጌርና ነቲ ናይ ድሕሪት ስእሊ ከም ንቐያይሮን፣ ከመይ ጌርና ናትና ስእሊ ከም ነእቱን እያ እተርእየን።
15.ከመይ ጌርካ ንዩ-ትዩብ (YouTube) ዝኸውን ናይ መዝሙር ቪድዮ ምስ ግጥምታቱ ተዳልው?
እዛ ቪድዮ እዚኣ ከመይ ጌርና ንዩ-ትዩብ (YouTube) ዝኸውን ናይ መዝሙር ቪድዮ ምስ ግጥምታቱ ከም እነዳሉ እያ ተርእየና።
ነዚ ንምግባር ድማ Windows Movie Maker ዝብሃል ፕሮግራም ኢና ክንጥቀም። እዚ ፕሮግራም እዚ ናጻን ንኽትጥቀመሉ ቀሊልን እዩ።
16. ዝበለጸ ናይ ግእዝ ሶፍትዌር (GeezIME)
GeezIME ናይ ግእዝ ሶፍትዋረ ኮይኑ ዝኾነ ሰብ ብናጻ ክጥቀመሉ ዝኽእል ሶፍትዋረ እዩ። እዛ ቪድዮ እዚኣ ንGeezIME ካበይ ንረኽቦ፡ ከመይ ኢልና ናብ ኮምፒተርና ንጽዕኖን ከመይ ኢልና ንጥቀመሉን ንዝብል ሕቶታት ትምልሰልና።
ካብ https://eri-lingual.blogspot.com.au/p/downloads.html ብምውራድ ድማ ክትጥቀሙሉ ንሕብር።


text:
እዋናዊ ዜናታት
- ኣብ ሃገረ እስራኤል ዝርከቡ ኣፍሪቃውያን ስደተኛታት፡ መሰል ፖለቲካዊ ዕቑባ ክኽበረሎም ዝሓትት ሰላማዊ ሰልፊ ኣካይዶም።
- መግለጺ ሐዘን ብዕረፍቲ ሰለስተ ሐርበኛታት፡
- መራሕቲ ኤውሮጳ ኣፍሪቃውያን ስደተኛታት ናብ ኤውሮጳ ከይኣትው ተሰማሚዖም።
- ኤርትራዊ ተጣባቒ ማሕበር ንሰብኣዊ መሰልን ስደተኛታትን ቃል ሓዘን
- ኣይ ኦ ኤም 2017 ብሕማቕ ጀሚረን ኣስታት 400 ዝኾኑ ስደተኛታት ህይወቶም ከም ዝሰኣኑን ኣረዲኡ።
- ሃላዋት ግንባር ሃገራዊ ድሕነት ኤርትራ ሕድሪ ጨንፈር ጀርመን
- ዜናታት ሃገር ኣብ ወጻኢ ናይ ዝነብሩ ኤርትራውያን ትካላት ይዕሸግ ኣሎ!!
- ኣስታት 30 ዝኾኑ ኤርትራውያን በስገዳድ ካብ ሱዳን ናብ ኤርትራ ክምልሱ ጸቕቲ ይግበረሎም ከም ዘሎ ተፈሊጡ
- ሑቱ ናብ ደሴት ዝቑር ምሳይል ከም ዝተኮሰ ተፈሊጡ
- ስርዓት ህግደፍ፣ መሬት ኤርትራ ኣይኮነን ዝብሎ ዝነበረ ቦታታት ብወትሃደራዊ ሓይልታቱ ተቚጻጺሩ
- ጋዜጠኛን ዲፕሎማትን ኮይኑ ዝሰርሐ ዓብዱ መሓመድ በክሪ ብስርዓት ህግደፍ ተኣሲሩ።
- ኤርትራውያን ብላዕለዋይ ተጸዋዒ ጉዳይ ስደተኛታት ውድብ ሕቡራት ኣብ ዝተጸወዓ ኣኼባ ተረኺቦም
- ሚኒስትሪ ዘቤታዊ ጉዳያት ዓባይ ብሪጣኒያ ንኤርትራውያን ሓተቲ ፖለቲካዊ ዕቑባ ዝዓግት መምርሒ ኣውጺኡ።
- ህግደፍ ፖለቲካዊ ሩሕ ዘለዎ ክመስል ንዜጋታት ወለደኹም ኣመዝግቡ ዝብል መምርሒ ኣውጺኡ
- ብ13 ጥሪ 2017 ንዝተሰወአ ገዲም ተቓላሳይ ዶ/ር ሃብተ ተስፋማርያም ኣብ ኣዲስ ኣበባ ኢትዮጵያ ናይ ሓዘን ስነ-ስርዓት ተገይርሉ።
ኣብ መርበብ ዘለዉ
We have 53 guests and no members online
- Details
- Written by ኤርትራዊ ሃገራዊ ባይቶ ንደማክራስያዊ ለውጢ
- Published: 07 July 2015
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ሰብኣውን ዜግነታዊን ሓላፍነት ዘይብሎም ሰባት፡ ሕጋዊ ህላወኡ ኣብ ዘጥፈአ ህግደፍ ይእከቡ፡
- መስዋእቲ ኣብ ቃልሲ ንቡር’ዩ። ጠንቂ ናይ’ዚ ንዝኾነ ስርዓት ከተወግድ ዘይምብቃዕ ግን ስቓይን መስዋእትን ክቕጽል ዝገብር ስለ ዝኾነ ዘይንቡር’ዩ።
- ፍልልያትካ ብቐዳምነት ኣብ ውሽጥኻ ንምምሕዳሩ ጽጻዕርታት ምግባር ደኣምበር ብጥሪኡ ናብ መራኸቢ ብዙሓን ምምሕልላፍ’ሲ ሓላፍነታዊ ኣይኮነን
- ኣብ ሓደ ርእሲ ክልተ መልሓስ
- ኢሳያስ መወዳድርቲ ዘይብሉ ቀዳማይ ነዊሕ ርሕቀት፡
- ውልቀ መላኺ ኢሳያስ ዓመት መጽአ ዝገብሮ ናይ ቃለ ምልልስ መደረ ንፖለቲካዊ ሃልኪ ደኣምበር ንዕቤት ሃገር ዘገልግል ኣይኮነን።
- ብንቕሓትን ጽንዓትን ተቓሊስካ ዘይስገር ጸገም የለን
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ፕረዚደንት ኢሳያስ ፥ ንጠንቂን ድሒሩ ዝሰዓበ ምዕባሌታትን ናይቲ ብ 3 ሚያዝያ ኣብ ማእከል ከተማ ኣስመራ ዝተፈጸመ ኣልማሚ ቅትለት ‘እተጽንዕ’ ፥ ሓሙሽተ ዝኣባላታ ሓዳስ ወተሃደራዊት ሽማግለ ኣቚሙ።
እታ ብጠቕላሊ ሓለቓ ስታፍ ምክልኻል ጀነራል ፊሊጶስ ወልደየዉሃንስ እትምራሕ፥ ካብ ክፍሊ ሃገራዊ ድሕነት፣ ፖሊስ፣ ስታፍ ምክልኻል፣ ከምኡውን ካብ ወተሃደራዊ ቤት-ፍርዲ ንዝመጽኡ ወከልቲ ዘካተተት ወተሃደራዊ ሽማግለ ኣብ ፈላሚ ርክባ ፥ ኣዘዝቲ ሰራዊት ናይቲ ንመዓስከር ኮርመናዕ ዘማሓድር ኣሃዱ “እዚ-ምዕራብ” ፣ በቲ ካብ’ቲ መዓስከር ፈሊሙ ክሳዕ ኣስመራ ዝቐጸለ ሰብኣዊ ክሳራታት ተሓተቲ ከምዝኾኑ ፥ እቶም ኣዘዝቲ ኣብ ልዕሊ እቶም ኣብ ኮር-መናዕ ዝርከቡን ካብ ኮርመናዕ ናብ ዓሰብ ክሰጋገሩ ኣብ ከተማ ኣስመራ ኣብ ሓደጋ ዝወደቚን መንእሰያት ዝጸንሖምን ዝሰርሑሉን ኣተሓሕዛ ኣዚዩ ኣሰቃቒ ምንባሩ ድሕሪ ምግላጽ ፥ እዚ ፍጻመ ምስቲ መንግስቲ ኤርትራ ብመንገዲ ሚኒስትሪ ምክልኻል ዘውጸኦ ካብ ኣሃዱታቶም ‘ኮብሊሎም’ ዝጸንሑ ኣባላት ሰራዊት ናብ ቦታኦም ምስ ዝምለሱ መቕጻዕቲ ከምዘይበጽሖም፥ ስሩዕ ደሞዞም ከምዝጅመረሎም፥ ከምኡ ድማ ኣብ ዝተፈላለያ ኣብያተ ማእሰርቲን መዓስከራትን ተዳጒኖም ዘለዉ ኣባላት ሰራዊት ምሕረት ክግበረሎም ምዃኑ ዘተስፉው መግለጺ ዝጻረር ከምዝኾነ ከተረድእ ፈቲና።
እታ ወተሃደራዊት ሽማግለ ወሲኻ ፥እቲ ምትፍናን ኣቐዲሙ ከምዝጀመረ፥ ኣብ መዓስከር ኮር-መናዕ ብ 30 መጋቢት ኣብ ሞንጎ ተዓላሞን ኣባላት ሓለዋ እቲ መዓስከርን ዘጋጠመ ሂወት ሓያሎ መንእሰያት ዘጥፈአን ኣብ ልዕሊ ዓሰርተታት ካልኦት መቚሰልቲ ዘስዓበን ጎነጽ ምንባሩን ብኡ ዝሕተቱ – ነቲ መዓስከር ዘመሓድሩ ኣዘዝቲ ሰራዊት ናይ “እዚ-ምዕራብ ከምዝኾኑ” እዉን ደጊሙ ጠቒሱ ኣሎ። ኣዘዝቲ እቲ መዓስከር ኣብ ልዕሊ’ቶም ካብየ ከባቢታት ሃገር ተገፊፎምን ዶብ ክትሰግሩን ከተስግሩን ፈቲንኩም ተባሂሎምን ክዕለሙ ዝጸንሑ መንእሰያት ክኽተልዎ ዝጸንሑ ኣተሓሕዛ ግጉይ ምንባሩ፥ ነቶም ታዕሊሞም ዝወድኡ ናበይን መዓስን ከምዝግዕዙ ስለዝተሓበሮምን ኣብ’ቲ መዓስከር እንከለዉ ብተንቀሳቐስቲ ተሌፎናት ምስ ስድራኦም ክራኸቡ ዕድላት ስለዝተነጽፈሎምን ድማ እቲ ናይ 3 ሚያዝያ ፍጻሜ ከምዘጋጠመ ወቒሳ ኣላ።
እታ ወተሃደራዊት ሽማግለ ፥ ዛጊት ብመጽናዕቲ ኣኪበዮ ኣለዂ ኣብ ትብሎ ዘላ ሓበሬታ ፥ እቶም ብ10 መካይን ተጻዒኖም ካብ ኮርመናዕ ብመንገዲ ኣስመራ ናብ ዓሰብ ከምርሑ ዝተመደበሎም መንእሰያት ፥ መደብ ናይ ጉዕዞኦም ኣስመራ ከይረገጹ ብመንገዲ በለዛ ቤትገርግሽ ክጎዓዙ ተመዲቡ ክንሱ መራሕቲ መካይን ካብ ላዕለዎት ኣባላት እዚ-ምዕራብ ብከተማ ኣስመራ ሰንጢቖም ክሓልፉ ትእዛዝ ስለዝመጸኦም ነተን መካይን ናብ ጽርግያታት ማእከል ኣስመራ ኣምሪሖመን ዝብል እዩ። እዚ ሓበሬታ እዚ ካብ ቃለ ምስክርነት ገለ መራሕቲ መካይን ዝተመዝገበ’ዩ እያ ትብል እታ ሽማግለ።
እታ ወተሃደራዊት ሽማግለ በቲ ፍጻሜ ኣብ ወተሃደራዊ ቤት ፍርዲ ናይ ዝቐርቡ ኣዘዝቲን መራሕቲን ሰራዊት ኣስማት እኳ ዛጊት እንተዘይጠቐሰት፥ ኣነጻጺራትሎም ዘላ ኣዘዝቲ ግና መብዛሕትኦም ናይ እዚ-ምዕራብ ኮይኖም ሓለፍቲ መዓስከር ኮርመናዕን ኣዛዚ እቲ-እዚ ብርጋዴር ጀነራል ተኽለ ኽፍላይን (ማንጁስ) ብፍሉይ ኣመልኪታትሎም ኣላ።
ነታ ውተሃደራዊት ሽማግለ ዝመርሕ ዘሎ ጀነራል ፊሊጶስ ወልደየዉሃንስ ን ብ/ጀነራል ተኽላይ ክፍላይ ኣብ ዝለኣኾ መልእኽቲ ፥ እቲ ብርጋዴር ጀነራል ብዛዕባ እቲ ብ እዚ ምዕራብ ተመዝጊቡ ዝበሃል ዘሎ ድኻማት ጽጹይ ሓበሬታ ከቕርብን ንመጽናዕትታት እታ ወተሃደራዊት ሽማግለ ዘድሊዩ ሓበሬታታት ክፉት ክገብርን ኣተሓሳሲቡ ምህላዉ ተፈሊጡ ኣሎ።
ብዘይካዚ ብሓላፊ ሃገራዊ ድሕነት ብሪጋደር ጀነራል ኣብረሃ ካሳ እትምራሕ ኣካል እዉን እቲ ናይ 3 ሚያዝያ ፍጻሜ ዝተወደበ ህዝባዊ ተሳትፎ ከይህልዎ ሓበሬታታት ኣብ ምእካብ ትጽዕት ኣላ። ነዚ ንምኩዋን፣ ኣብ እዋን እቲ ፍጻሜ ነገራት ኣጓሃሂርኩምን ዘይዕጉብነትኩም ብግህዶ ኣድሚጽኩምን ተባሂሎም ካብ ዝተቐየዱ ዓሰርተታት ሽዑ ኣብ ጎደናታት ዝነበሩ ሰላማውያን ሰባትን ካብ መካይን ዘሊሎም ክሃድሙ ዝተታሕዙ ልዕሊ 80 መንእሰያትን ኣብ ግሉል ከባቢታት ከተማ ኣስመራ ከምዝቕ-ጸሩ ብምግባር ዘድሊ መርመራታት ይካየድ ኣሎ። ድሕሪ’ቲ ናይ 3 ሚያዝያ ፍጻሜ ካብ ህዝቢ ዝዛይድ ዘሎ ነድሪን እቲ ነድሪ ተዋህሊሉ ከትርሮ ዝኽእል ተቛውሞን ንምግታእ ዘኽእሉ ሜላታት ምንጻርን ምህንዳስን እዉን ነታ ካብ ሃገራዊ ድሕነት ኣብ’ቲ ወተሃደራዊ ሽማግለ ዝተወከለት ኣካል ሓላፍነት ተዋሂቡዋ ኣሎ።
እታ ኮሚቴ ናይ መወዳእታ ዕላምኣ ናይ ኣሰራርሓ ጉድለት ጥራይ ምንባሩ ሸፈንቲ ምኽኒታት እትምስርሕ ፥ በቲ ፍጻሜ ተሓተቲ ዝኾኑ ታሕተዎት ኣባላት ሰራዊት እትጠቅስ፥ ከምኡ’ውን በቲ ኣሰቓቒ ፍጻሜ ኣብ ህዝቢ በሪዂ ንዘሎ ጽለኣትን እቲ ጽለኣት ዝድርኾ ተቛውሞን ንምዝላቕን ንምግታእን ሓበሬታታት እትእክብ ሙኻና ካብቲ ድሮ ጌራቶ ዘላ ርክባትን ኣቕሪባቶ ዘላ ጸብጻባትን ንምርዳእ ይከኣል።
እታ ወተሃደራዊት ሽማግለ ነቲ መወዳእታ ዘይብሉ ሕግታት ሃገራዊ ኣገልግሎት ከይመርመረት ነቲ ሳዕቤን ኮይኑ ዝመጸ ኣብ መዓስከር ኮርመናዕን ድሒሩ ኣብ ማእከል ከተማ ኣስመራን ዘጋጠመ ክስተት ወይ ውን ኣብ ልዕሊ መንእሰያት ዘሎ ቀጻሊ ግህሰት ከተጻሪ ዝከኣል ኣይኮነን። ምጽራይን ስጉምቲ ምውሳድን ምናልባት ንመጀመርያ ግዜ ዝግበር ዘሎ ኣወንታዊ ስጉምቲ እኳ እንተኾነ፥ ኣብ ልዕሊ ህዝቢ ብሓፈሻ መንእሰያት ድማ ብፍላይ ዝፍጸም ንዘሎ በደላት ብመሪሒነት ዝዋስኡ ላዕለዎት ወተሃደራዉያን ኣዘዝቲ፣ ሓለፍቲ ሃገራዊ ድሕነት፣ ኣዘዝቲ ፖሊስን ካልኦትን ዘካተተ ወተሃደራዊ ሽማግለ ኣቚምካ ኣብ ልዕሊ ህዝቢ ንዝተፈጸመ በደል ከተጽንዕን ንበደልቲ ናብ ፍርዲ ከተቕርብን ግን ዘይመጎታዊ እዩ።
ሬድዮ መድረኽ፥13 ሚያዝያ 2016


text:
እታ ብኣእላፍ መስዋእቲ ጀጋኑ ደቃ ነጻ ዝኾነትን፣ ምእንቲ ሓርነትን ፍትሕን ሰላምን መዘና ዘይብሉ ዋጋ ዝኸፈለት ሃገርና ኤርትራን ህዝባን፣ ኣብ ትሕቲ ሕድሪ ሰማእታት ዝጠለመ ኣረሜናዊ ምልካዊ ጉጅለ፣ ኣብ ምልካዊ ባርነትን ጭቆናን ጸልማት ቤት ማእሰርቲን ተቖሪና። መንእስያትን ኣቦታትን ኣዴታትን ቆልዑትን ንቡር ሂወት ንምርካብ እግሮም ናብ ዝመርሖም ሃጽ ኢሎም ብኣሽሓት ናብ ስደት ክውሕዙ ካብ ዝጅምሩ ነዊሕ ግዜ ኮይኑ ኣሎ። ኣብ ዶባት ካብ ናይ መቕተልቲ ሃድን ድሕሪ ምስጋር፣ ኣብ ጎረባብቲ ሃገራት መፍቶ ነጋዶ ደቂ ሰባት ኮይኖም ሂወቶምን ኣካላቶምን ኣብ ዕድጋ ከም ኣቕሓ ይሽየጥን ይልወጥን ኣሎ። ካብ ጎረባብቲ ሃገራት ናብ ህራርሞ ምደረበዳ ሰሃራ ናብ ሊብያ ክጓዓዙ ብዙሓት ይሞቱን፣ ቀለብ ኣሞራን ኣራዊትን ይኾኑ ኣለው።
ድሕሪ እቲ ንዓለም ዘሰምበደ ናይ 360 ኤርትራውያን ጃምላዊ ህልቀት ላምፓዱሳ ፣ ኣብ መላእ ዓለም ዝርከቡ ኤርትራውያን፣ ብሓያል ነድሪ ክድገም የብሉን፣ እምቢ ንስቕታ፣ እምቢ ንምልኪ ኢሎም ፣ ህዝቢን ሃገርን ንምድሓን ሰፊሕ ምልዕዓል ከም ዝጀመሩ ዝዝከር እዩ። ይኹን ኣምበር፣ ስደትን ህልቀትን ክጎድልስ ይትረፍ ካብቲ ዝነበሮ ናብ ዝኸፈአ ደረጃ ተሰጋጊሩ። ቅድሚን ድሕሪን ላምፓዱሳ ተደጋጋሚ ዓበይቲ ህልቀታት ተራእዮም። ኤርትራውያን ኣብ ዝኸድዎ ቦታታት ኣብ ሕስረትን ውርደትን ተሓላቒ ዘይብሎም ሰባት ኮይኖም ብኣማኢት ይጠፍኡ ኣለዉ። ኣብ ወርሒ ሚያዝያ 2015 ልዕሊ 350 ኤርትራውያን ካብ ሓንቲ ጃልባ ጥሒሎም። ዜጋታትና ብኻራ ሽበራዊ ጉጅለታት ከም እንስሳ ይሕረዱን ይርሸኑን ኣለው።
ኣብዚ እዋን እዚ፣ ኤርትራውያን ንሓደጋታት ህልቀት ባሕርን፣ ንሓደጋታት ሽበራዊ ማሕረዲን ምርሻንን፣ ንሕሱም ምልካዊ ጭኮናን ኢሰብኣዊ ማእሰርትን መቕተልትን ተሳጢሖም ይርከቡ። ኣሽሓት ኤርትራውያን ኣብ ሊብያን እስራኤልን የመንን ካልእ ቦታታትን፣ ኣብ ቅድሚ ዓይኒ ኤውሮጳን ዓለምን፣ ብዘይ ዑቕባን ሕጋዊ ቅቡል ተሓላቒን ኣብ ኣስካሕካሒ ኩነታት ኣለው።
ኤውሮጳዊ ሕብረትን፣መንግስቲ እስራኤልን ኣህጉራዊ ትካላትን ኣብ ኣፍደጊኦምን ኣብ ሃገሮምን ናይ ዘለዉ ደቂ ሰባት ሂወት ናይ ምድሓን ሓላፍነት ኣለዎም። ይኹን እምበር፣ ኣብ ክንዲ ንጠንቂ ስደትን ህልቀትን ካብ ሱሩ ምፍታሕ፣ ነቲ ምንጪ ናይቲ ሽግር ዝኾነ ምልካዊ ስርዓት ደገፋት ክገብሩን ምልካዊ ስርዓት ኣጉል መብጽዓታት ክገብር ክጠባብሩ ይፍትኑ ኣለው። እቲ ዘገርም፣ እቲ ቀንዲ ተሓታቲ ናይ ባርነትን ስደትን ህልቀትን ዝኾነ ምልካዊ ጉጅለ ህግደፍ፣ ኣብ ክንዲ ብገበናቱ ዝሕተትን ኣብ ፍርዲ ዝቐርብን፣ ወኪልን ተጸዋዕን ኮይኑ ብስቓይ ግዳያት ክነግድ፣ ኣዝዩ ዘስደምም ስጊንጢር እዩ።
ስለዚ ከኣ፣ መላእ ደለይቲ ፍትሒ ፣ ብዝለዓለ ነድሪ፣ እምቢ ንምልኪ፣ እምቢ ንህልቀት ዜጋታት፣ እምቢ ንማሕረድን ምርሻንን ንጹሃት ኢሎም፣ ድምጺ ናይ እቶም ድምጺ ዘይብሎም ኣሕዋቶምን ደቆምን ብምዃን መልእኽቶም ዘመሓላልፉሉ - ዓቢን ኣድማዒን ሰላማዊ ሰልፊ - ኣብ ዋሽንግተን ዲሲ ተዳልዩ ኣሎ።
እዚ ሰላማዊ ሰልፊ ንድሕነት ህዝቢን ሃገርን ዝዓለመ ኮይኑ፣ ኣብ ድሮ ዕስራ ሰነ መዓልቲ ጀጋኑ ሰማእታት ኤርትራ ፣ ብ19 ሰነ 2015፣ ኣብ ሕምብርቲ ዋሽንግተን ዲሲ - ካብ ቤት ጽሕፈት ኤውሮጳዊ ሕብረት ተበጊሱ ናብ ዋይት ሃውስ፣ ቀጺሉ ናብ ቦታ ኮንግረስ አሜርካ ካፒቶል ሂል ክምርሽ እዩ። ንሰብኣዊ ክብሪን መሰልን ኤርትራውያን፣ ኩሎም ኣህጉራዊ ትካላትን መንግስታትን ህጹጽ ጻዕርታት ክግበሩ ክጠልብ እዩ።
ህዝብን ሃገርን ኤርትራ ንምድሓን፣ መላእ ደለይቲ ፍትሒ ዜጋታት ኤርትራን ፈተውቲ ኤርትራን፣ ኣብያተ-ክርስትያናትን፣ መሳጊድን፣ ተጣበቕቲ ሰብኣዊ መሰላትን፣ ህዝባዊ ትካላትን ውድባትን ኣብዚ ዓቢን ኣድማዕን ሰላማዊ ሰልፊ ክሳተፉን፣ ብስሙር ድሙቕ ድምጺ ናብ ኩሎም ወሰንቲ ኣህጉራዊ ትካላትን መንግስታትን መልእኽቶም ከመሓላልፉ ህዝብን ሃገርን ኤርትራ ይጽውዓና ኣሎ።
ዓቢ ሰላማዊ ሰልፊ ኣብ ዋሽንግተን ዲሲ ፣
ዓርቢ 19 ሰነ 2015
ህዝባዊ ምልዕዓል ኤርትራውያን ንፍትሒ - ሰሜን ኣሜሪካ